
De adventu legati pontificii 


Monachium, Bavariae caput , Germaniae Urbs jlorentissima, ingeniis, festis, arti¬ 
bus conspicua, atque erga adorandum altaris Sacramentum pietate nobilissima, 
proximo mense Augusto, Eucharistici ex universis gentibus Conventus sedes erit quem 
et insignem et perpetuo memorandum futurum esse facile confidimus l . Ab his verbis 
exordium eae sumpserunt litterae, quibus Johannes XXIII, episcopus Roma¬ 
nus idemque Summus Pontifex Ecclesiae catholicae, Gustavum Cardinalem 
Testa, Dominum Reverentissimum et Eminentissimum, legatum suum decla¬ 
ravit, qui sui ipsius personam gereret, dum Monachii Eucharisticus conventus 
celebraretur. Qui vicarius papae —cum campanis pulsatis hora tertia postme¬ 
ridiana (secundum recentiorem modum horas computandi) indicatur, eo 
momento ipso pridie Kalendas Augustas anni p. Chr. n. millesimi nongen¬ 
tesimi sexagesimi aeroplano quattuor machinamentis motoriis 2 instructo, 


* Cum scriptorum loci qui in hac lucubratione memorantur ad fidem et auctoritatem 
editionum praecipuarum afferantur, ratio scribendi, quae (n illis editionibus adhibetur, non 
mutata servatur. [ModeratorJ. 

\. Acta Apost. Sedis (= AAS) 52 (1960) 7’ 3. 

2. Cf. Soc. Lat. (Monae.) 1 (1932) 14: motorium. Bacci, Lexicon$, Romae 1955, p. 406 
(motore). 

Cf. Prisc. gramm. II 75, 9; alia vocabula ab aliis rebus, in quibus sunt vel de quibus vel quas 
habent: in quibus sunt, ut 'collarium', quod in collo est, ’plantarium', quod in planta est, 'mensarium', 
quod in mensa, 'motoria' quae in motu, 'palmarium', quod in palma est, hoc est in laude. Tert. anim. 
14, 3, 17 (CChL 2,600): Non enim membra sunt substantiae animalis, sed ingenta, ut motorium, ut 
actorium, ut cogitatorium, et si qua in hunc modum distinguunt, ut et ipsi illi quinque notissimi sen¬ 
sus, visus auditus gustus tactus odoratus. Don. Ter. Ad. praef. 1 , 2 (ed. Wesner, Llpsiae 1°05, p. 
3, 14) [fabula palliata «Adelphoe» |... maiore ex parte motoria est; nam statarios locos perpaucos 
habet. Ter. Ad. 24 (p. 12, 6). Aut ipsi senes in statario charactere partem ostendent, (p. 12, 7) nam 
duo agendi sunt principales modi, motorius et statarius, ex quibus ille tertius nascitur, quia dicitur 
mixtus. 299 (p. 70, 5) maxima itaque pars scaenae motoria est. Hec. praef. 1. 2 (p. 1?9, 8) (fabula 
«Hecyra»]... est... mixta motoriis actibus ac statariis. Phorm. praef. 1, 2 (p. 345, 1 i)[fabula «Phor* 

cui nomen Alitalia (tale genus machinarum aeriarum Viscount audit 3 ), —in 
aerodromio 4 Monacensi 5 feliciter ex Italia in Bavariam translatus ad grande 
tapete rubri coloris ibi stratum applicatur. Ubi veste purpurea indutus in 
summas scalas statim admotas egressus, qua est comitate, cardinaliciutn 
galerum vibrans hominesque consalutans cunctos ingenti plausu multitudinis 
excipitur. Inde descendit, postquam usque ad finem sonos hymnorum tam 
Pontificii quam germanici publice personitorum percepit, manus cleri magis¬ 
tratuumque primoribus porrecturus 6 eosque viritim salutaturus summis 
honoribus cultus 1 . Nam duae cohortes, altera exercitus germanici foederati, 
terminis tutandis excubitorum 8 altera, more militari obsequium honorifi- 


mlo»J... prope tota motoria est. Evanth. de com. 4, 4 (ed. We9sner, Lipsiae 1902, p. 22, 1 9q.): 
Comoediae autem motoriae sunt aut statariae aut mixtae, motoriae turbulentae, statariae quietiores, 
mixtae ex utroque actu consistentes. 

Schol. Hor. (Acr.) 288 (ed. Keller, Lipsiae 1904, p. 356, 9): Comoediarum genera sunt sex: 
stataria, motoria, praetextata, tabernaria, togata, palliata. Schol Ter. Bemb. Haut. 36 (ed. Mount* 
iord, London 1934, p. 52): aut statariae dicuntur personae aut motoriae. Schol. Ter. p. 76, 12 (ed. 
Schlee, Lipsiae 1693) Haut. prol. 26 statariam] comoediarum sunt genera sex: stataria, motoria, prae¬ 
textata, tabernaria, togata, palliata, secundum Porphyrionem. 

De vocabulo motoris c(. Mart. 11, 40, 1 (ed. Lindsay, Oxonii 1902): Cunarum fueras motor, 
Charideme, mearum. 

Grom. p. 351, 4 (ed. Lachmann, Berolini 1746): motores autem pessimis morbis et vulneribus 
efficientur membrisque suis debilitantur. 

3. Cf. Munchner Merkur, n. 183 (Moniag, 1. Aug. 1960), p. 9. 

4. Neograece: aepotipoyiov; cf Bacci, op. mem., p. 20: aeroportus, aerodromus; Latinitas, 9 
(1961) 67 sq. aeroportus (Coppa); cf. Stationem radiophonicam Vaticanam: Austria ...iam praepa¬ 
raverunt triginta duos parvos aerodromos (14,2. 1959); Cardinalis Legatus [ Petrus Agagianian] 
venit in Saigon [Vietnam] ope aeroplani et est receptus in aerodromo magna cum sollemnitate ab 
auctoritatibus ecclesiasticis et civilibus necnon a magna turba fidelium (7, 3 1959). 

5. Munchen-Riem. 

6 . Cf. Flor. epit. 3, 21, 16 (ed. Malcovati, Romae 1938, p. 157, 1214): Ancharius ipso 
vidente Mario confossus est, quia fatalem illam scilicet manum non porrexerat salutanti. 

7. Affuit etiam Conradus Bafile, Nuntius Apostolicus. 

Cf. Liv. Ab Urb. cond. 7, 36, 8. 45, 20, 3: omnibus honoribus muneribusque et praesens est- 
cultus Attalus et proficiscentem prosecuti sunt (ThLL VI, 3 2923, 83 sq.). 

8 . «excubitores terminales» (Grenzschutz): 

excubitores: cf. Caes., De bello gall. 7, 69, 7 haec eodem castella noctu excubitoribus ac firmis 
praesidiis tenebantur. Isid. orig. 9, 3, 42: excubitores dicuntur pro eo quod excubias semper agunt. Cf. 
ThLL V, 2 1288, 12*45: excubitores. 

«terminalis, *e»: cf. Paul. sent. 5, 22, 2 (ed. Seckel-Kuebler, Lipsiae 1911, p. 146): Qui 
terminos effodiunt vel exarant arboresve terminales evertunt,... Grom. p. 333,12 (ed Lachmann* 
Rudorff, Berlin 1848): et item lapides terminales posuimus, p. 333, 13 et aquas vtvas in fundo supra 
scripto terminales invenies. Apul. met. 10, 29 (ed. Helm. Lipsiae 1955, p. 260, 26): atubi discursus 
reciproci multinodas ambages tubae terminalis cantus explicuit, aulaeo subducto et complicitis siparis 
scaena disponitur. 

Tert. ieiun. 11, 6 (CChL 1, 1270): palos terminales figitis deo. CIL XI 351 IOV *TER 
(=Iovi terminali). 5749, 30 AETRIVS TERMINALIS. 6390, 7 T [V]ED1VS TERM(ina* 
lis). INSCR. Afr. Gsell I (Paris 1922) 2657, 3 L * POMPEIVS • TERMINALIS. 

centiae praestiterunt ei advenienti 9 . Quam occasionem adventus nactus 
Johannes Ehrard, qui praeest administris 10 rei publicae Bavaricae, quali 
munere magister officiorum 11 temporibus antiquis fungebatur, legatum 
appropinquantem salutandum allocuturus ante microphonum 12 ibi colloca* 
tum constitit contestatus 13 conventum Eucharisticum Monachii celebrandum 
cunctis catholicis Germaniae maximae laudi esse atque honori summo. Ipsos 
autem potissimum Bavaros horam hujus conventus celeberrimi convocandi 14 
jam dudum praestolatos ob celebritates tandem incohatas gaudio exsultare 
eosdemque Johanni XXIII, Summo Pontifici Romano, gratiam habere quam 
maximam, quippe qui Monachium, sedem harum caerimoniarum cultusque 
divini 15 quam urbem Pius XII ante complures annos sedem elegisset, pro¬ 
bare non dubitasset. Qua pietate paterna rationes amicitiae, quae jam pridem 
inter Sanctam Sedem et Bavariam beatam intercessissent, ne iniquissimis 
quidem condicionibus cassatas 16 hac congressione comprobatas esse atque 
confirmatas. Similem sententiam Johannes Joachimus Vogel, magister seu 
rector civium 17 Monacensium, protulit, qui Cardinalem Legatum superio- 

9. Cf. Auson. 405 p. 239 P. epodi compositi ad honorificentiae obsequium ad aurium convi¬ 
cium concurrerunt (== LhLL VI, 3 -936, 46). 

10. Cf. AAS 50 (1958) 7b8: plures italici Administri . 770 et 772: rei publicae Italicae Admi¬ 
nistri. Latinit. 8(l9b0) 244: Iulius Andreotti, rei publicae Italicae honoratissimus administer( Bru* 
no). Cf. E. L. Posselt. Bellum populi Gallici (adversus Hungariae Borussiaeque reges eorumque socios 
[annus MDCCXCI1], Gottingae 1793, p. 38: qui procuratores, divisis inter se partibus, vel iuris 
dicundi, vel negotiorum cum exteris, vel bellicae nauticaeve rei, vel aerarii, vel interioris Galliae curam 
agerent, p. 63: Dumorius..., qui negotiorum cum exteris curam agebat. 

11. Cf. Ps. Aur. Vict. epit. 41, 6: M artinianum, officiorum magistrum (Coo. Theod. 16, 10, 

1 [a. 320-1J. Cod. lust. 7, 6/, 2 [a. 362J. al.) Amm. 15, 5, 2 20, 2, 2 Not. dign. or. 1,10. et 
saepissime. CIL VI 1721 (inter a. 355-360] magistro officiorum onnlum (= LhLL VIII 81 f 
69*73). Cf. Stegmuller, Lexikon fur Theologie und KircheZ, II, Frelburg/Br. 1958. p. 554: Boi- 
thius («magister officiorum*: etwa Ministerprasident). 

12. Cf. Bacci, op. mem., p. 388: microphonium vel microphonum; cf. Lurz. Soc. Lat. 18 
(1952) 14: microphonum. Vrr. Lat. n. 12, Janvler 1961, p. 17. 

13. Cf. Sulp. Sev. Mart. 5, 3 (CSEL 1, 115, 17): maestus peregrinationem ingressus est con¬ 
testatus fratribus multa se adversa passurum. 

14. Cf. Rufin. hist. 5, 13, 21 conventus episcoporum et concilia convocantur. 4, 15, 44 sollem¬ 
nes agimus celebresque conventus. Vulg. I Macc. 14, 44 convocare conventum (cf. ThLL IV 846, 67- 
850, 7). 

15. Cf. Liv., Ab Urb. cond. 5, 51, 4: divini cultus. Ps. Apul. Asci. 24: pietate cultuque divino. 
CIL VI 2145: CVLTVM DIVINVM. 

Cou. Theod. 12, l, 123, 5 [a. 391J: divino cultu. Aug. civ. 10, 4, 4 (CChL A7 , 276): multa... 
de cultu divino usurpata sunt, quae honoribus deferrentur humanis. Suip. Sev. Chron. 1, 4b, 2 (CSEL 
1, 48, 15) observantissimus divini cultus fuit. 

Cf. ThLL IV 1331,54 65. 

16. Cf. ThLL III 519, 30*520, 10: cassare: inde a saec. IV p. Chr. 

17. Cf. Monumenta Boica, vol. 31. p. I (Monachii 1836), p. 58: sq.; magistros seu rectores 
civium vel quos libet officiales alios libere (ordinare): Frlderlcus II Imperator, anno 1245, 10 
Nov., Papiae. 

ribus annis iam ter nomine Summi Pontificis Monachii commoratum, scilicet 
annis MCMXXIII 0 , MCMXXVP, MCMXXVII 0 plurimum salvere jussit. Ait 
autem prorsus apparere, quantopere Johannes XXIII civitati Monacensi 
faveat, cum urbem Monachium cujus nomen a monachis ducatur 18 , suo 
quoque nomine sedem conventus Eucharistici tricesimi septimi constituerit. 
Paucis deinde historiam Monachii memorabilem replicavit, cujus testimonio 
argueretur hanc eandem urbem medio, quod dicitur, aevo Romam appellatam 
esse Germanicam, cujus cives hoc saeculo Pium XII paucis annis ante vita 
functum merito paene suum vindicarent. Ceterum cives Monacenses sive 
catholicos renovatione morum interiore sive incatholicos 19 voluntate bene¬ 
volentiae praestandae suos animos ad fidem manifestatam ecclesiae univer¬ 
salis concelebrandam praeparavisse. Denique optandum esse, ut in hoc 
conventu Christianorum catholicorum unitas fidei mirabiliter elucescat 
Eucharistiae sacramento celebrato. His verbis cunctis consalutationis com¬ 
motus Gustavus Testa Germanorum lingua locutus gaudii sensus significavit 
et honoris oblati, quod vice Summi Pontificis functurus Monachium venis¬ 
set, quam urbem singularem jam anno MCMXXIII ac deinceps obisset. 
Addiditse sperare Eucharistico conventu futurum esse, ut Bavari Germanique 
societate familiariores firmiore concordia cum Sancta Sede devincirentur. 
Deinde dextris inter se datis 20 ceteri quoque consalutati sunt ad hunc hospi¬ 
tem excipiendum congregati sive dignitate sive munere nobilores. 

Tum inde, ubi cohortes, quas diximus honoris gratia constitutas 21 , 
honorificentiam ei praestiterunt 22 , dum ahenatores 23 militares 24 modos 


Cf, B. Widmer, Enea Silvio Ptccolomitit, Papst Pius II, Basel 1960, p. 366: summa tamen 
imperii penes magistrum civium. 4.4S 49 (1957) 32: Vota... magistri oppidi totiusque populi. 50 
(1958) 780: Romanae Civitatis Rector, p. 768. 770: Romanae Civitatis Moderator. Sidera, Pal. Lat. 
n. 168:29(1959)235: Urbis praefectus. Bacci, op. mem., p. 483: Municipii moderator, curator, 
administrator. 

18. Codex epistolarum Tegernseenslum (ed. Strecker, MGH [epist. sel., tom. III], Bero- 
lini 1925, p. 99, I'*), epist. 94: ...de loco, qui dicitur Ad monachos. 

19. Cf. Cassiod. anim. 12 (PL 70, 1303®): vtdebimus quam irrite ab incatholicis catholica la¬ 
cerabatur ecclesia (Locus unicus totius latinitatis antiquae: cf. ThLL VII, 1 850, 43-55). 

20. Cf. Liv., Ab Urb. cond. 26, 14, 4: dextris inter se datis ultimoque complexu collacrimantes 
suum patriaeque casum (ThCL III 1575, 25-27). 

21. Cf. Caes., De bello gall. 7, 49, 1: ut cohortes sub infimo colle ab dextro latere hostium con¬ 
stitueret. 

22. Cf. Aug. serm. 354, 4, 4 (PL 39, 1565); mutuam honorificentiam eis praestare. Cod. Ius. 
1 , 43, 2 (ed. Krueger, Berollni 1877, p. 152, 24 sq.): Singuli quique iudices sciant celsioribus viris 
et his, quorum nonnumquam iudicio provehuntur, honorificentiam esse debitam praestandam. 

23. Cf. ThLL I 981. 43-65: «aenator» et post «aeneator, -oris» m. (a tuba aeneo vel alits 
instrumentis aeneis nominatus. Th.] Sen. apoc. 12: tubicinum, cornicinum, omnis generis aenatorum 
tanta turba, tantus concentus. Cf. ThLL I 1444, 50 9qq.: ahenus, -a, -una. 

24. Cf. Liv., Ab Urb. cond. 42, 33, 3: militares homines. 30, 15, 30: militares viri (ThLL VIII 
952, 3-19). 

musicos singulari congressui congruos edunt, in raeda aperta 25 ad mediam 
versus urbem profectus est hinc inde quinis custodibus publicis 26 birotis 
automatariis 27 usis comitatus et per vicos vias plateas plausibus multitudinis 
ingentis utrimque exspectantis exceptus. Quo comitatu stipatus 28 usque ad 
angelum pacis est deductus, quae est columna excelsior a civibus anno 
MDCCCIC erecta, cui simulacrum aheneum inauratum instar angeli passis 
alis incedentis impositum est. Illinc, ubi in locum decuriae comitantis birotis 
automatariis vectae alia manus duodecim custodum honorariorum 29 , eaque 
equitata 30 suffecta est, trans pontem in flumine Isara factum a Luitpoldo 
regis Ottonis in regimine vicario nominatum usque ad ipsum forum 
Mariale 31 , in cujus centro anno MDCXXXVIII Maximilianus, Magnus 
Elector, Mariae Matris Virginisque Patronae Bavariae columnam collocavit, 
gradatim processum est. Illuc circiter horam quartam postmeridianam et 
dimidiam per vias vexillis minoribus et majoribus, floribus discoloribus, 
pannis magnificentissimis ornatas perventum est. Ubi Cardinalis Legatus a 
latere Summi Pontificis dictus sonis Campanarum 32 cum cathedralis ecclesiae 
Marialis tum templi Petriani omnium Monacensium longe vetustissimi atque 


25. Cf. ThLL II 219, 65 (210, 44*221, 4: apertus): Cic. Att. 10, 10, 5: Cytherida secum lec¬ 
tica aperta portat (Phil. 2, 56 Prop. 4, 8 , 78). Cf. Posselt, op. mem., p. 83: ultimus Dillo ipse dux 
aperta rheda illam [urbem Insulam LilleJ invectus. 

Cf. Walde-Hofmann, Lat. etymol. Wdrterbuch, II, Heidelberg 1954, p. 425: reda, raeda, 
•ae /’. Ernout-Mbillet, Dictionnaire itymologique de la langue latine, II, Paris 1960, p. 593: raeda 
(redaX *ae f.: voiture a quatre roues, sorte de char d bancs, d'origine gauloise. 

26. Polizia, Polizei: cf. Bacci, op. mem., p. 486: publici ministri, vel administri; publici, 
-orum; publicae securitatis custodes, vel tutores. 

27. Motocicletta, Motorrad: cf. Bacci, op. mem., p. 91: automataria birota, vel autobirota. 

28. Cf Min. Fel. 37, 9: rex multo comitatu stipatus. Cic. Mi/. 28: cum hic... veheretur in raeda 
...magno et impedito et muliebri ac delicato ancillarum puerorumque comitatu. 

Cf. ThLL III 1793, 64-1795, 22: comitatus . 

29. Cf Cic. Tuse. 5, 120: quorum philosophorum controversiam solebat tamquam honorarius 
arbiter iudtcare Carneades. Ulp. dig. 26, 7, 3, 2: ceteri ...tutores non administrabunt, sed erunt hi, 
quos vulgo honorarios appellamus. 

Cf. TkLC VI, 3 2933, 40-293, 40-2934, 57: honorarius. 

30. In multis titulis, velut: CIL II 2129 3227. 3230. Hyg. mun. castr. 19: cohors peditatu 
quinquagenaria vel equitata. Not. dign. or. 34, 43 cohors prima equitata. 

Cf. ThLL V, 2 726, 74-727, 13: equitata [cohors). 

31. Cf. AAS 52(1960) 948: Marialis ... Conventus (Mariali Conventui), 949: in M ariali 
... Conventu, 980; Marialis Conventus. 17 (1925) 131: Mariana aedes, 301: Marianum Sanctuarium. 
21 (1929) 660: Marianum Sanctuarium. Cf. AAS 52 (1960)817: in hoc Petriano foro (Johannes 
XXIII). 

32. Cf. Ferrand. epist. 11 (ed. Reifferscheid, Vratislav. 1871, p. 6): sed alios plurimos ad con¬ 
sortium boni operis vocas, cui ministerio sonoram servire campanam beatissimorum statuit consuetudo 
sanctissima monachorum (c. a. 515). Beda hist. eccl. 4, 23 (PL 95, 211^); Haec tunc in dormitorio 
sororum pausans audivit subito in aere notum campanae sonum, quo ad orationes excitari vel convocari 
solebant, cum quis eorum de saeculo fuisset evocatus. Gramm. suppi 182, 29 (ed. Keil-Hagen, Lipstae 

clangore classicorum 33 et tubarum ac plausibus ingentibus hominum confer¬ 
tissimorum 34 consalutatus comissime et amicissime resalutans circiter centum 
cardinalibus patriarchis archiepiscopis episcopis comitatus ad solium ante 
buleuterium seu curiam novam collocatum aulaeo 35 suspenso et magna cruce 
insignito contectum per septem gradus ascendit, in quo summo latioie atque 
editiore cardinales consistunt ibidem sua quisque in sella sollemniter adses- 
suri, ipse consessurus in sede altiore distincta duobus inde gradibus aliis. 
Archiepiscopi autem et episcopi ceterique vir* praelati ordinibus dispositiin 
plano adsistunt, quos caelo sereno 36 circiter septuaginta quinque milia 
hominum cingunt. Quae dum fiunt, hymnus sollemnissimus a Praenestino 37 
modis musicis instructus concinitur, qui Romae tantum solet cantari, cum 
Pontifex Maximus templum Sancti Petri ingreditur. Qui cantus constat his 
verbis: Tu es Petrus, et super hanc petram aedificabo ecclesiam meam, et portae 
inferi non praevalebunt adversus eam. Et tibi dabo claves regni caelorum 3a . 


1870): Nola ' et 'campanella' unum est, idest 'schilla', ut est illud Avieni de cane: Iusserat in rabido 
gutture ferre nolam. Vn. Front. 9 (PL 73, 412 B ): unus qui leves ac tinnulas aures habebat, per fla¬ 
mina ventorum campanulae rapiens sonitum, paululum reticuit ; et cum bene tandem sonantem compre¬ 
henderet, ait: Puto quod ex altitudine montium campanae sonantis motus auditur. 

Cf. E. WSlfflin, Campana, Glocke, In: Archlv f. lat. Lexikographie u. Granimatlk [Leipzig] 
11 (1900) 537-540. 

G. Kleppinger Strod/ch, Latin Diminutives in -ello/a- and -illo/a-, Philadelphia 1933, p. 
69. A. Blaise, Dictionnaire Latin-Frangais des auteurs chretiens, Strasbourg 1954, p. 126. 

33. Cf. ThLL III 1278, 54-59: neutr. subst. «classicum, 4* i. q. instrumentum musteum (tu¬ 
ba, cornu, bucina), quo et comitia et exercitus vocabantur. Cf. Serv. Aen. 7. 7l6: equitum tubas clas¬ 
sica dicimus. Isid. orig. 18, 4, 5: classica sunt cornua, quae convocandi causa erant facta, cf. ibid. 
1278, 75-79: Veg. mil. 2, 22 [de differentia usus tubicinum, cornicinum, bucinatorumj: classi¬ 
cum item appellatur, quod bucinatores per cornu dicunt, hoc insigne videtur imperii, quia classicum 
canitur imperatore praesente vel cum in militem capitaliter animadvertitur, at opponitur classicum et 
bucina. Hyg. mun. castr. 21: si castra longiora fuerint, classica dicentur (i canentur), nec bucinum 
in tumultu ad portam decimanam facile potuerit exaudiri. 

Cf. I. Goslar. Soc. Lat. 4 (1936)60: «classicinum, tromba classiclna* = Fanfarentrom- 

pete. 

Cf. ThLL II 2231, 55 (bucina): Veg. mil. 3, 5: tuba quae directa est appellatur, bucina quae in 
semet aereo circulo flectitur. 

34. Cf. Apul. flor. 17 (ed. Hetm, Lipsiae 1910, p. 52, 22): confertos homines. Sall. Catii. 
60, 6 : in confertissimos hostes. Jug. 98, 1: ubi confertissimi obstiterant hostes. Cf. ThLL III 171, 72* 
172, 72: confertus. 

35. Cf. LhLL II 1460, 31 (aulaeum): Hor. sat. 2, 8, 54; suspensa ... aulea. Val. Max. 9, 1, 
5: Attalicis auleis contectos parietes. Cf. Bacci op. mem., p. 80: baldachino. A. Sleumer, Kirchenla- 
teinisches Wdrterbuch 2, Limburg/Lahn 1926, p. 146: baldachlnus, -i m. 

36. Cf. Cic. epist. 16, 9, 2: caelo sereno nocte illa et die postero. Sen. clem. 1, 7, 2: sereni caeli 
et nitentis, dial. 1, 4, 14: Germanos triste caelum premit. 

37. Giovanni Pierluigi da Palestrina. il Prenestino, Latine Praenestinus, Praeneste natus 
anno 1525, Romae mortuus est 2. 2. 1594. 

38. Vulg. Matth. 16, 18 sq. 

Postquam autem Legatus cardinalibus ceteroque clero circumdatus 
consedit, Josephus Mojoli, Dominus Reverentissimus. ad microphonum ibi 
constitutum accessit, ubi primum submissius ter dixit Surgant, deinde clara 
et alta voce litteras apostolicas Johannis XXIII 39 , Summi Pontificis, reci¬ 
tavit, quarum initialia 40 verba principio jam attulimus. Ille hac epistula quid 
sit sacra Eucharistia, quid sibi velit, quid inde nostra denique sequatur 
aetate oporteat, dilucidius explicat. Ait enim cum alia tum haec: Celsissimi 
Sacramenti, quo Christus Jesus sub speciebus panis et vini est praesens, sacerdotum 
ministerio Hostiam puram et rationabilem aeterno Patri se offert, ac vitale simul nobis 
alimonium se praebet, hoc proprium et praecipuum est, ut unitatis sit signum et arti¬ 
fex: • Salvator noster in Ecclesia tamquam symbolum reliquit ejus unitatis et caritatis, 
qua christianos omnes inter se conjunctos et copulatos esse voluit > (Conc. Trid,, sess. 
XIII). Quam unitatem ejusdem sacrosancti mysterii ipsa materia prae se fert. Ut 
scilicet ex multis granis unus confectus est panis et ex racemorum disperso numero 
unum exstitit vinum 41 , ita fideles sumendo Christum, unum Christi corpus, unam 
Ecclesiam perficiunt 42 . Denique addidit: Pro certo habentes hortationes Nostras 
libenter susceptum iri, urbi Monachio, quae Christo Regi eucharistico velamine 
abscondito, memorandum instruit triumphum, praesentem Dei tutelam et juge praesi¬ 
dium invocamus, ut sincerae et orthodoxae fidei in exemplum retinenttssima custos, 
puriore usque christianae humanitatis jubare floreat et in primoribus Germanorum 


39. AAS 52 (1960)763 765. 

40. Cf. Varro (?) frg. Prob. Verg. ecl. 6, 31, p. 344, 6: duo initiales dei, unde omnia et omnes 
orti. Apul. apol. 64: totius rerum naturae causa et ratio et origo initialis. 

Cf. ThLL VII, 1 1648, 31-51: initialis, -e. 

41. Cf. Doctr. apost. 9, 4 (ed Funk, Tublngae 1901, p. 23, 3 6): Sicut hic panis fractus 
dispersus erat supra montes et collectus factus est unus, ita colligitur ecclesia tua a finibus terrae in 
regnum tuum; quoniam tua est gloria et virtus per lesum Christum in saecula. Cypr. epist. 63. 13 
(C$EL 3, i. 7 12, 6*10): ...quo et ipso sacramento populus noster ostenditur adunatus, ut quemadmo¬ 
dum grana multa in unum collecta et conmolita et conmixta panem unum faciunt, sic in Christo qui 
est panis caelestis unum sctamus esse corpus, cui coniunctus sit noster numerus et adunatus. 69, 5 (p. 
754, 4-11): denique unanimitatem christianam firma sibi atque inseparabili caritate conexam etiam ipsa 
dominica sacrificia declarant, nam quando Dominus corpus suum panem vocat de multorum granorum 
adunatione congestum, populum nostrum quem portabat indicat adunatum: et quando sanguinem suum 
vinum appellat de brotruis atque acinis plurimis expressum atque in unum coactum, gregem item nos¬ 
trum significat conmixtione adunatae multitudinis copulatum. Aug. in euang. Joh. 26, 17, 8 11 
(GChL 36, 268): Dominus noster Jesus Christus corpus et sanguinem suum in eis rebus commendavit, 
quae ad unum aliquid rediguntur ex multis. Namque aliud in unum ex multis granis confit, aliud in 
unum ex multis acinis confluit, cf. 26, 17, 16 (p. 268). serm 227 (PL 38, 1 ICO): numquid ... panis 
ille de uno grano factus est. 272 (PL 38, 1247 §q.): Recolite quia panis non fit de uno grano, sed dt 
multis... Sicut enim ut sit species visibilis panis, multa grana in unum congeruntur, tamquam illud 
fiat, quod de fidelibus ait Scriptura sancta. Erat illis anima una, et cor unum (Act 4, 32): sic et de 
vino. Fratres, recolite unde fit vinum. Grana multa pendent ad botrum, sed liquor granorum in nnitoie 
confunditur, in epist. Ioh. 1,6 (PL 35, 1982): multa grana faciunt massam. 

42. AAS 52 (1960) 763. 

civitatibus ut multigeno splendore gemma rutilans eluceat; ac tibi, Dilecte Fili Noster, 
legationi[sj tuae felicem exitum et eventum exoptantes, Apostolicam Benedictionem 
impertimus; hanc vero et ad sollertissimum M onacensem et Frisingensem Cardinalem 
Archiepiscopum, ad ceteros Cardinales, ad Archiepiscopos et Episcopos, ad Magistra - 
tus, ad sacerdotes et fideles, Eucharistico Conventui ex universis gentibus Monachii 
interfuturos, pertinere ultro volumus 41 . Haec legentis verba cuncta cuncti sive 
coram praesentes sive radiophonice auscultantes sive televisifice spectantes 
summo silentio prosequuntur, deinde in plausum ingentem erumpunt. Postea 
Bruno Wustenberg, Dominus Reverentissimus, eadem Summi Pontificis 
verba germanice reddita legit, cui cuncti similiter multiplicem dederunt 
plausum. Tum Josephus Wendel 44 , Cardinalis et archiepiscopus Monacen- 
sis, surgit et ad microphonum accedit, ex quo loco Legatum, qui jam ante 
triginta fere annos in Germaniae regionibus ad Sangonam seu Saravum et 
Ruram seu Rurinnam 45 sitis optime de animis concitatis inter se conciliandis 
meritus est, multimodis salutat ratus per ejus personam Pontificem Maximum 
adesse, cui gratias agit quam maximas, quod Monachium, quam urbem 
Pius XII, quippe qui primos duodecim annos apostolatus sui ibi transegerit, 
conventui Eucharistico tricesimo septimo sedem ante paucos annos consti¬ 
tuit, confirmare non dubitavit. Addit Summos quidem Pontifices in terris 
immortalitate non esse perfructuros, nihilominus ecclesiae petram perman¬ 
suram. Tamen dolet, quod Summus Pontifex maximopere invitatus venire 
non ipse potuit. Idem condicionem Germaniae in duas partes etiamnum 
divulsae miseratus queritur, quod multi incolae ejus plagae, quae vergit ad 
orientem vi prohibentur, quominus huic conventui vere pacifico intersint. 
Alios autem absentes aliis miseriis, morbis, malis detineri vel condicionibus 
difficilioribus impediri, ne veniant. Tamen alios coram alios cogitationibus 
saltem ad hoc horum dierum centrum Eucharistiae celebrandae concurrere, 
cui sit celebritati lemma ipsius Christi verbis inscriptum: Pro mundi vita 46 . 
Denique ait consentaneum esse in hoc conventu celeberrimo stationem non 
solum urbis sed orbis institui et celebrari, quam occasionem nancti cuncti 
homines cum rei publicae tum ecclesiasticae societatis simul eucharistiam 
facientes Deo revera gratias agant summas. 

Post haec Josephus da Ccsta Munes, archiepiscopus Goanus et Dama- 
nensis Indiarumque orientalium honoris causa patriarcha 47 et archiepiscopus 


43. AAS 52 (1960)764 sq. 

44. Improviso pridie Kal Jan. anni MCMLXI mortuus est, postquam paulo ante apud 
Christi fideles in ecclesiam cathedralem congregatos contionatus est de anno Eucharistico 
transacto et de animis necessario vitae post mortem perpetuae praeparandis. 

45. Saar: Sangona (Saravus, Sar(r)a, Saroa), Ruhr: Rura (Rurinna): Sleumer, op. mem , 
p. 683, 695. 

46. Cf. VtJLG. loh. 6, 51 et panis, quem ego dabo, caro mea est pro mundi vita. 

47. Cf. /4A5 45 (1953) 543. 

titularis Odessitanus 48 , qui praeest consilio perpetuo conventuum Eucha- 
risticorum universalium, suum esse duxit, quid hac hora sollemnitatum 
sentiret, suis ipsius verbis exprimere. Qui hac salutatione infit: Eminentissime 
ac Reverendissime Domine Cardinalis Legate! Placuit Sanctitati Suae Joanni Vigesimo 
Tertio, Pontifici Maximo, Te, Eminentissime Princeps, suum legatum a latere consti¬ 
tuere. Cetera vero verba quamvis latina vix auribus comprehendi et percipi 
potuerunt, cum tanta volubilitate linguae proferrentur non paucis syllabis 
suppressis, ut rem quidem omnes mirarentur, sententias tamen intellegerent 
perpauci. Quidam autem rei peritus dixit Lusitanos hunc in modum latine 
loqui consuevisse sua ipsorum appellatione litterarum tenaciter usos 49 . 

Postremo Gustavus Testa, legatus ipse, lingua Germanorum exorsus 
cum Cardinali Monacensi tum Patriarchae Odessitano pro verbis tam obser¬ 
vantiae quam benevolentiae gratias agit sincere testatus Christum, sacerdo¬ 
tem eundemque et victimam, id effecisse, ut ipse jussu Summi Pontificis 
adesset ejusdemque nomine legati munere fungeretur egregii. Johannes 
enim XXIII eum cunctosque comiter pridie coram admissos alloquens in 
arce Gandulfii recordatus diem octavum mensis Septembris anni MCMXII, 
cum ante duodequinquaginta annos primum Monachium obisset ad conven¬ 
tum Eucharisticum Vindobonensem peregrinaturus, amanter dixit se vix 
sibi temperavisse, quin nomine episcoporum germanorum observanter invi¬ 
tatus et amabiliter temptatus ipse Monachium proficisceretur, cujus cives 
sollemnia in honorem et adorationem /esu Christi, regis gloriosi et immor¬ 
talis saeculorum et populorum peragenda pridem parassent 50 . Sed minus 
desideriis animi quam rationis praeceptis parendum fuisse. Tamen se totum 
mentis cogicationibus celebritatem Monacensem esse participaturum 51 . 
Deinde benedictionis verbis qui Rom«i est legatus dimissus, dicere N'onachii 
pergit, postquam initio Dominos cum Eminentissimos et Reverentissimos 
tum magistratus honoratissimos cunctosque fideles ad conventum Eucha¬ 
risticum celebrandum congregatos carissimos nominatim salutavit. Ait autem 
Beatissimum Patrem (i. e. Summum Pontificem) quamvis corpore 52 absentem 


48. Odessa: ef. Annuario Pontificio 1959, Citti dei Vaticano 1959, p. 665 et 984. 

49. Hanc oratiunculam taenia sonigera bene conservatam etiam atque etiam cognoscere 
conatus sum frustra. 

50. Cf. Osservatore Romano, anno C - N. 177 (30. 445) Domenica 31 Luglio 1960, p 1' 
... - 8 settembre 1912, quarantotto anni or sono - quando passammo di Id per la prima volta,'pellegrwo 
solitario come eravamo allora, verso quel Congresso Eucaristico di Vienna. ... Ci fu amabile tentazione 
per un intervento diretto della Nostra umile persona alia mcndiale manifestazione Eucanstica, che 
Monaco prepara in onore ed in adorazione di Gesii Cristo, re glorioso ed immortale dei secoli e dei 
popoli. 

51. Ci. Suddeutsche Zeitung, ann. 16, n, 183, Munchen, Montag, 1. August 1960, p. 1 sq. 

52. Cf. Ov. trist, 3, 4, 56: sic tamen haec adsunt, ut quae contingere non est corpore, sunt 

inter adunatos animo medium 53 adesse eundemque die dominico post hebdo* 
madem venturo ad contionem verba facturum ipsum. His autem diebus 
imprimis sacrosanctum sacramentum altaris cum celebrandum tum praedi* 
candum esse, quod mysterium sacrum poetria quaedam Germana divinitus 
instincta carmine celeberrimo cantavisset. Atque profecto quidem sollemni 
concentu campanarum commixto canticis precibusque piorum, qui undique 
Monachium confluxissent, conventum Eucharisticum tricesimum septimum 
mirabiliter inauguratum esse. Quibus sonis per undas aetherias diffusis 
usque ad insulas remotissimas trans oceanos sitas hic nuntius psalmistae 54 
perferatur: Laudate Dominum, omnes gentes, et praedicate nomen ejus. Procumbite 
in genua et inclinate frontes vestras Deo omnipotenti. Et exsultate Domino et cantate 
ei canticum novum 55 . Ergo mysterium amoris divini, id est sanctissimam 
eucharistiam, denuo in medio vitae religiose reponi necesse esse. Nam pro 
mundi vita sanctum missae sacrificium, quae est cena sacrificii, a Christo 
Domino institutum esse. Hinc hac hora homines fideles ad stationem orbis 
convenisse cum verecundia et dilectione illud sacrificium Salvatoris mundi 
celebraturos, sacrificium expiationis et reconciliationis, pignus orbis terrarum 
prorsus pacandi. Postremo Venite, inquit, adoremus et procidamus ante Deum, 
exsultemus et jubilemus Deo, salutari nostro! 56 . 

Deinde, dum chorus cathedralis ecclesiae hymnum pontificium cantat, 
Cardinalis Wendel et Patriarcha da Costa et Johannes Baptista Neuhausler, 
episcopus auxiliaris Monacensis idemque titularis Calydonius 57 atque ab 
actis generalis conventus Euchaiistici, Legato complexu debitam honorifi- 


animo cuncta videnda meo. Vell. 2, 23, 5 Athenienses: animos extra moenia, corpora nesessitati 
servientes intra muros habebant. 

(Cf. ThLL IV 1002, 16*80: corpus et animus). 

53. Cf. Liv., Ab Urb. cond. 3, 35, 5: ipse medius inter tribunicios... volitare. Hier. adv. Rujin. 
2, 22 (PL 23, 445D): in qua multitudine fratrum tu quoque medius eras. Oros. apol. 7, 8: medius 
quoque vobis ipse fuit. 

(Cf ThLL VIII 582, 50-62 medius; ibid. 587, 80-588, 16: in medio). 

54. Cf. Ps. Asper gramm. suppi. 41,12 (ed. Keil-Hagen, Lipslae 1870) psalmista. Dub. 
Nom. gramm. V 583, 4 (ed. Kell, Lipslae 1868): Laqueus generis masculini, ut psalmista. 

Hil. in psalm. 118 nun 14 (CSEL 22, 465, 14): dic potius et utere ipse tu voce psalmistae dicen¬ 
tis isra. Ambr. in psalm. 118 serm. 12, 23 (CSEL 62, 265, 6): denique et ipse psalmista ait. Hier. 
epist. 17, 1 (CSEL5A, 70, 3): Decreveram quidem utendum mihi psalmistae voce dicentis. Auc. serm. 
44, 4, 7 (PL 38, 261): Impletum est enxm quod Spiritus sanctus per psalmistam multum ante prae¬ 
dixerat (= Caes. Arel. serm. 142, 5 [ed. Morln, I, Maretloii 1937, p. 559, 34]). 

Cf. Chk. Mohrmann, Die altchristliche Sondersprache in den Sermones des hl. Augustin (Lati¬ 
nitas Christianorum primaeva, fasc. 3), Nijmegen 1932, p. 140. 

55. Cf. Vulg. psalm. 116, 1. 112, 1. 134, 1. 94, 6. 148 sq. 

56. Cf. Vulg. psalm. 94, 6. 1. 

57. Cf. ThLL II C onomasticon 112, 70 sqq.: Calyddnius. 

Annuario Pontificio 1959, p. 349 ei 573: Calydoniensis. 

centiam exhibent 58 , quam eidem reddunt 59 Josephus Masslglia et Antonius 
Maier, Domini admodum Reverendi, secuti anulum osculaturi. Quae dum 
fiunt, de domo gloriae plena 60 (i. e. ecclesia Dei) canticum concinitur 61 . 

Quibus verbis longe lateque resonantibus Legatus praecedentibus sacer¬ 
dotibus, episcopis, cardinalibus in pompa sollemni ad ecclesiam cathedralem 
deducitur aureo umbraculi seu rectiangulari 62 sustentato, quale dicunt 
caelum portatile 63 , obumbratus. Illius templi magnificentissimi in bello 
maximam partem deleti, sed interea affabre restituti atria betullis 64 et floribus 
ornata ingreditur jam a compluribus milibus hominum exspectatus, post¬ 
quam variis caerimoniis ad portam peractis circumstantes aqua lustrali 65 


58. Cf. Claud. Don. Aen. 1, 335 (ed. Georgli, Llpsiae 1905, p. 70, 20 sq.): etsi mereor, 
inquit, a vobis honorificentiam, talem mereor quae conveniat hon im, non tamen quae numinibus de¬ 
beat exhiberi. 

59. Cf. Ambrosiast. in Rom. 5, 11 (PL 17, 92 A ) reddamus ei honorificentiam. 

60. *Ein Haus voll Glorte schauet ». 

61. Cf. Auc. in psalm. 4\ 13, 5*7 (CChL 38, 486): Numquid concinebantur hymni de eccle¬ 
siis Dei, qui solent in pace concini, dulcique concentu fraternitatis Dei auribus personari? (ThLL IV 
53, 75). 

62. Haec adjectiva apud auctores antiquos non reperluntur, sed tantum ncirina sub* 
stantiva, unde merito ducuntur nova vocabula utiliter fingenda (cf. Cic. leg. 2, 28 fingenda no¬ 
mina. fin. 4, 7 nova verba fingunt: ef. ThLL VI, 1 774, 14*44). rectagonum: Grom. p. 338, 24 (ed. 
Lachmann-Rudorff, Berlin 1848) latus rectagoni. Cf. E. WClfflin, Archiv fQt lat. Cf. ThLL V, 
1 948, 36*41: diagonalis, -e adi. 

rectiangulum: Isid. orig. 3, 12, 2 (ed. Lindsay, Oxonii 1911) orthogonium, id est rectiangulum 
figura plana. 

Ps. Boeth grom. p. 170, 10 (ed. Mynors, Oxford 1937): trilaterum figurarum orthogonium, id 
est rectiangulum quidem triangulum est quod habet angulum rectum, ibid. p. 1/0, 16. 18: quadrila- 
terarum vero figurarum quadratum vocatur quod est aequtlaterum atque rectiangulum; parte vero altera 
longius quod rectiangulum quidem est si aequilaterym non est; rhombos vero quod aequilaterum quidem 
est sed rectiangulum non est; rhomboides autem quod in contrarium conlocatas lineas atque angulos 
habet aequales • id autem nec rectis angulis nec aequis lateribus continetur. 

Cf. ThLL II 56, 9-44: angularis,-e adi. 

63. Cf. Anon. de mach. bell. 18, 6 (ed. Thompson, Oxford 1952, p. 103, 2b): portanti (var. 
I. portatilis, portati) pontis peculiaris succurret inventio. 

Hic est locus unicus isque satis Incertus latinitatis antiquae, ubi adjectivum 'portatilis, 
-e' reperitur. 

Cf. AAS 51 (1959) 917: loco altaris portatilis. 

64. «betulla, ae» f. (Btrke, ltal. bitula, hisp. abedul, gall. bouleau, angi, bitch-tree), cf. 
Plin. nat. 16, 74 (ed. Mayhoff, Llpsiae 1892, p. 20, 14*18): gaudet frigidis sorbus, sed magis etiam 
betulla. Gallica haec arbor mirabili candore atque tenuitate, terribilis magistratuum virgis, eadem 
circulis flexilis, item corbium costis, bitumen ex ea Galliae excoquunt. (Cf. ThLL II 1952, 29 sc;q.). 

65. Cf. Ov. Pont. 3, 2, 73 (ed. Merkel, Llpsiae 1889, p. 171): Spargit aqua captos lustrali 
Graia sacerdos. 

Cf. AAS 49(1957) 126: «lustralia labra* (Weihtvasserbecken). 

aspersit. Deinde ad altare majus progressus in genuflexorium 66 quoddam 
genibus positis incumbens sanctissimum sacramentum interim expositum 
veneratus adorat. Tum ibi super ipsum preces usitatae a seniore canonico 
collegii cathedralis dicuntur 67 . Quibus cunctis caerimoniis rite consumma¬ 
tis 68 omnes adstantes finali benedictione 69 pontificali 70 auctos dimisit dedu¬ 
cendus deinde ipse illinc a Josepho Wendel, Cardinali Monacensi, in regiam, 
ubi per dies celebritatum coetuumque habitaret circumdatus auri fulgore 71 . 

Caelestis Eichenseer, O. S. B. 


66. Knie -, Betschemel; t c(. Du Cange, Glossarium mediae et infimae Latinitatis, tom. IV, 
Niort 1885, p. 57. 

67. Cf. Aug. bapt. 6, 25, 47 (CSEL 51, 323, 9): cum illae preces dictae super aquam fuissent. 
Greg. M. epist. 11, 21 (MGH epist. II, p. 282. 33): preces illae , quae super cereum in Ravennati 
civitate dici solent. 

68 . Cf. Paul. Med. bened. 11,1: consummatis ... hostiarum caerimoniis. 

69. Cf. Vulg. gen. 26, 29: dimisimus tc auctum benedictione domini. 

70. Cf. Cic. leg. 2, 52 (ed. Zlegler, Heidelberg 1950, p. 78, 6): Itaque si vos tantummodo 
pontifices essetis, pontificalis maneret auctoritas, cf. ibld. 2, 52 (p. 78, 2): jus pontificium. 2, 53 (p. 
78, 18): pontificium jus. 

71. Cf. Catuli. 64, 100 Ariadna magis fulvore (fulgore cod.) expalluit auri (ThLL II 1527, 
13). Nova vero editio, quam Schu9ter (Lipsiae 1958) confecit, habet haec (p. 57): quanto saepe 
magis fulgore expalluit auri. 

Cf, ThLL VI, l 1533, 67-74: ? fulvor, -oris m. 



Ciceronis doctrina de scientia 


Ia Ciceronis libris philosophicis et rhetoricis loci plurimi de labore qui 
ad scientiam spectat leguntur; Tullius enim )am ab adulescentia philosophiae 
graecae summopere studuit ac postea multorum doctorum sapientiae consue¬ 
tudine usus est; ita accidit, ut ab illis amplam de scientiae ratione doctrinam 
cognosceret; Cicero ipse non consilio de genere «scientifice» disputandi trac¬ 
tavit, verum occasione data fortuito animadversiones de scientia (= eiwoT^jiY]) 
protulit; tales de scientia sententiae colligere hoc loco conati sumus: id quod 
adhuc numquam, quod sciamus, factum est; «scientificus» quoque labor ex 
Graecorum disputationibus et colloquiis, non ex soliloquiis initium cepit; 
ad hunc modum disputandi etiam Ciceronis materia de scientia ex philoso- 
phorurfi praesocraticorum «traditione» et ex fontibus quattuor scholarum 
praecipuarum Academiae, Peripati, Stoae, Epicureorum hausta est; Cicero 
autem nihil novi ad scientiam spectans invenit. 

Ex paucis locis jam patet, quantopere Cicero philosophorum graecorum 
auctoritatem aestimaverit: 

«Antiochus in primis, qui me valde movet, vel quod amavi hominem sicut 
ille me, vel quod ita judico politissimum eum et oculissimum omnium nostrae me¬ 
moriae philosophorum» ( Luc . 35,113), 

«Cum venissem Athenas sex menses cum Antiocho veteris Academiae nobilis¬ 
simo et prudentissimo philosopho fui, studiumque philosophiae numquam intermis¬ 
sum a primaque adulescentia cultum et semper auctum hoc rursus summo auctore 
et doctore renovavi» ( Brutus , 91, 315). 

Cicero declarat: 

«sequor... eas vias, quas didici ab Antiocho » (qui erat Academicus) (LuC, 

30, 98). 

«Antiochus Ascalonita scripsit acutissime» (Ac. Post. 2, 22, 68). 

«Eram cum Stoico Diodoto , qui cum habitavisset apud me mecumque vixis¬ 
set, nuper est domi meae mortuus; a quo cum in aliis rebus tum studiosissime in 
dialectica exercebar...» ( Brutus , 90, 309). 

(Diodotus ... Stoicus), «quem a puero audivi, qui mecum vivit tot annos, qui 
habitat apud me, quem et admiror et diligo, qui ista Antiochea contemnit» ( Luc . 

36,115). 

(Cicero anno 79-78 Athenis audivit Zenonem, qui) «acriculus senex Epicureo¬ 
rum acutissimus» (a Tullio judicabatur, Tuse. 3,17, 38). 



78 


Aemilius Orth 


(Zenon Epicureus) «non ille , uf plerique Epicureorum, sed distincte, graviter, 
ornate disputabat» (Nat Deor . 1 , 21, 59). 

«...ipse od meam utilitatem semper cum graecis latina conjunxi neque id in 
philosophia solum sed etiam in dicendi exercitatione feci» ( 0 ( 1 . 1, 1, 1). 

«Meos amicos... in Groeciam mitto, ut ea (= praecepta philosophiae) e fon¬ 
tibus potius hauriant quam rivulos corsectentur» (Ac. Post. 1, 2, 8; Cfr. De Or. 2, 
27, 117). 

Nunc ii loci, qui ad laborem scientificum ipsum pertinent, compluribus porti¬ 
bus divisi proponantur, atque primus agatur de historia: 

«...inventi sunt, qui cum ipsi doctrina et ingeniis abundarent... hanc dicendi 
exercitationem exagitarent atque contemnerent, quorum princeps Socrates fuit 
(3, 16, 60). Is, qui omnium eruditorum testimonio totiusque judicio Graeciae cum 
prudentia et acumine et venustate et subtilitate tum vero eloquentia, varietate, 
copia quam se cumque in partem dedisset, omnium fuit facile princeps, iis qui haec 
quae nunc nos quaerimus, tractarent, agerent, docerent, cum nomine appellaren¬ 
tur uno, quod omnis rerum optimarum cognitio atque in iis exercitatio philosophia 
nominaretur, hoc commune nomen erupuit sapienterque sentiendi et ornate dicen¬ 
di scientiam , re cohaerentes, disputationibus suis separavit; cujus ingenium varios- 
que sermones immortalitati scriptis suis Plato tradidit, cum ipse litteram Socrates 
nullam reliquisset» (De Or. 3,16, 60). 

«Cum... proprium sit Academiae judicium suum nullum interponere, eo proba¬ 
re, quae simillima veri videantur, conferre causas et, quid in quamque sententiam 
dici possit, expromere, nulla adhibita sua auctoritate judicium audientium relin¬ 
quere integrum ac liberum, tenebimus hanc consuetudinem a Socrate traditam 
eaque inter nos... quam saepissime utemur» (Div. 2, 72,150). 

«Non... hominum interitu sententiae quoque occidunt, sed lucem auctoris for¬ 
tasse desiderant, ut: haec in philosophia rotio contra omnia disserendi nullamque 
rem aperte judicandi profecta a Socrate t repetita ab Arcesila, confirmata a Cor- 
neade usque ad nostram viguit aetatem, quam nunc propemodum orbam esse in 
ipsa Graecia intellego; quod non Academiae vitio, sed tarditate hominum orbitror 
contigisse» (Nat Deor. 1, 5,11). 

«Peripateticos et Academicos nominibus differentes, re congruentes, a quibus 
Stoici ipsi verbis magis quim sententiis dissenserunt» (Luc. 5, 15). 

«Eum censeo, qui eloquentiae laude ducatur, non esse earum rerum omnino 
rudem, sed vel illa antiqua (= Aristotelis topicis) vel hac Chrysippi (== Stoici) dis- 
diplina institutum» (Or. 32, 115) [Cicero hoc loco duas disciplinas logice diversos 
commemorat: Aristotelis logica topicis , ut videtur, ex Ciceronis sententia contine¬ 
tur; hujus autem libri Aristotelis Stoici rationem nullam habuerunt]. 

Transeamus jam ad singula. 

«Ars... earum rerum est, quae sciuntur» (De Or. 2, 7, 30). 

«Omnes... trahimur et ducimur ad cognitionis et scientiae cupiditatem, in qua 
excellere pulchrum putamus» (Otf. 1, 6,18). 

«Omnis... cogitatio motusque animi aut in consiliis capiendis de rebus hones¬ 
tis et pertinentibus ad bene beateque vivendum aut in studiis scientiae cognitio¬ 
nisque versabitur» (Of/. 1, 6,19). 

«Quod in rebus honestis et cognitione dignis operae curaeque ponetur id 
jure laudabitur, ut in astrologia... in geometria... in dialecticis ... in jure civili; quae 
omnes artes in veri investigatione versantur» (0(f. 1, 6. 19). 

«Ars ex rebus penitus perspectis planeque cognitis atque ab opinionis arbi¬ 
trio sejunctis scientiaque comprehensis definitur» (De Or. 1 , 23, 108). 

(Discamus) «eas artes , quae efficiant ut usui civitati simus; id enim esse prae¬ 
clarissimum sapientiae munus maximumque virtutis vel documentum vel officium 
puto » (Republ. 1, 20, 33). 

«Id... commune omnium fere est artium: aut enim nova sunt rerum novarum 
facienda nomina aut ex aliis (sc. rebus) transferenda» (Ac. Post. 1 , 7, 25). 

«Est... perspicuum nullam artem ipsam in se versari, sed esse aliud artem ipsam, 
aliud, quod propositum sit arti» (Fin. 5, 6,16). 

«Aliud est enim esse artificem cujusdam generis atque artis , aliud in com¬ 
muni vita et vulgari hominum consuetudine nec hebetem nec rudem» (De or. 1, 

58, 248). 

«'Neque est omnino ars ulla, in qua omnia quae illo arte effici possint, a 
doctore tradantur. Sed qui primarum et certarum rerum genera ipsa didicerunt, 
reliqua per se non incommode persequuntur» (De Or. 2, 16, 69). 

«Ars demonstrat tantum ubi quaeras atque ubi sit illud quod stupeas invenire; 
reliqua sunt in cura, attentione animi, cogitatione, vigilantia, adsiduitate, labore, 
complectar uno verbo, quae saepe jam usi sumus: diligentia » quo una (virtute 
omnes) virtutes reliquae continentur» (De Or. 2, 35, 150). 

«Inter ingenium et diligentiam perpaulum loci reliquum est arti» (De Or. 2, 

35,150). 

«Istam artem (=dialecticam Stoicam) totom dimittemus, quae in excogitan¬ 
dis argumentis muta nimium est, in judicandis nimium loquax» (De Or. 2, 38,160). 

«...cogitare debebis nullam artem sine interprete et sine aliqua exercitatione 
percipi posse» (Epistula ad Trebatium = ad fam. 7,19). 

«Omnium magnarum artium sicut arborum altitudo nos delectat, radices 
stirpesque non item, sed esse illa sine his non potest» (Or. 43, 147). 

«Non solum scire aliquid artis est, sed quaedam ars est etiam docendi» (Leg. 

2 . 19, 47). 

«...alii... uf dialectici novum sibi ipsi studium ludumque pepererunt atque in 
iis artibus, quae repertae sunt, ut puerorum mentes ad humanitatem fingerentur 
atque virtutem, omne tempus atque aetates suas consumpserunt» (De Or. 3,15, 58). 

«In omni... arte vel studio vel quavis scientia vel in ipsa virtute optimum 
quidque rarissimum est» (Fin. 2, 25, 81). 

«Animus acer et praesens et acutus idem atque versutus invictos viros efficit 
non difficilius arte conjuncta» (De Or. 2, 20, 84). 

«Omnis cognitio multis est obstructa difficultatibus, eaque est in ipsis rebus 
obscuritas et in judiciis nostris infirmitas, ut non sine causa antiquissimi el doctis» 
simi invenire se posse, quod cuperent, diffisi sint...» ( Luc . 3, 7). 

«Invenire et judicare, quid dicas, magna illa quidem sunt et tamquam animi 
instar in corpore, sed propria magis prudentiae (=dialecticae) quam eloquentiae...» 
(Or, 14, 44). 

«Nec ea, quae incerta permanent, inventa esse possunt, sed cum ea, quae 
quasi involuta fuerunt, aperto sunt, tum inventa dicuntur» {Luc. 8, 26). 

Tum cognosci cportet quanam de re propria agatur: 

«Numquam enim, quale sit illud, de quo disputabitur, intellegi poterit, nisi, 
quid sit, fuerit intellectum prius» {Republ. 1 , 24, 38). 

«Omnis... in quaerendo quae via quadam et ratione habetur, oratio praescri¬ 
bere primum debet, ...ut, inter quos disseritur, conveniat, quid sit id, de quo 
disseratur» (Fin. 2, 1, 3). 

«Doctorum est ista consuetudo eaque Graecorum ut iis ponatur de quo 
disputent quamvis subito magnum opus est agetque exercitatione non parva» 
{Lael. 5, 17). 

«Non... tam auctores in disputando quam rationis momenta quaerendo 
sunt; qui discere volunt, auctoritas eorum, qui se docere profitentur; desinunt enim 
suum judicium adhibere, id habent ratum, quod ab eo, quem probant, judicatum 
vident» {Nat. Deor . 1, 5, 10). 

«Nec... probare soleo id, quod de Pythagoreis accepimus quos ferunt: si quid 
adfirmarent in disputando, cum ex eis quaereretur, quare ita esset, respondere 
solitos: «ipse dixit»; «Ipse» autem erat Pythagoros» {Nat. Deor. 1, 5, 10). 

«Socrates... de se ipse detrahens in disputatione plus tribuebot iis, quos 
volebat refellere» {Luc. 5,15). 

Porro res ex ejus nomine explicanda est. 


«Ingrediar in disputationem ea lege, qua credo omnibus in rebus disserendis 
utendum esse, si errorem velis tollere ut ejus rei, de qua quaeretur, si nomen quod 
sit, conveniat, explicetur, quid declaretur eo nomine; quod si convenerit, tum 
demum decebit ingredi in sermonem» {Republ. 1, 24, 38). 

«Quid sit ipsa natura, explicandum est ante breviter, quo facilius id, quod 
docere volumus, intellegi potest» ( Nat. Deor. 2, 32, 81). 

«Quidquid quaeritur, id habet... nominis controversiam» (Fin. 4, 3, 6). 

«Erit... notius, quale sit, pluribus notatum vocabulis idem declarantibus» (Fin. 


3,4,14). 

«...nobis... parienda sunt imponendaque nova rebus novis nomina; quod qui¬ 
dem nemo mediocriter doctus mirabitur cogitans in omni orte, cujus usus vulgaris 


communisque non sit, multam novitatem nominum esse, cum constituantur earum 
rerum vocabula, quae in quaque arte versentur» (Fin. 3, 1, 3). 

«Dabitis... ut in rebus inusitatis, quod Graeci ipsi faciunt,,., utamur verbis 
interdum inauditis» (Ac. Post. 1, 6, 24). 

«In principio fieri in omnibus disputationibus oportere censeo, ut quid illud 
sit, de quo disputetur, explanetur, ne vagari et errare cogatur oratio, si ii, qui inter 
se dissenserint non idem etiam illud, quo de agitur, intelligant» (De Or. 1, 48, 209). 

«In omni re difficillimum est, formam, qui «character» graece dicitur, exponere 
optimi, quod aliud aliis videtur optimum» (Or. 11, 36). 

«Existimavi in omnibus rebus esse aliquid optimum, atiamsi lateret, idque ab 
eo posse, qui ejus rei gnarus esset, judicari» (Or. 11, 36, fine). 

«In omnibus, quae ratione docetur et via, primum constituendum est, quid 

i 

quidque sit...» (Or. 33, 116). 

«Nisi inter eos, qui disceptent, convenit quid sit illud de quo ambigitur, nec 
recte disseri nec umquam ad exitum perveniri potest...» (Or. 33, 116). 

«Semper... ex eo, quod maximas partes continet lotissimeque funditur, tota 
res appellatur » ( Fin . 5, 30, 92). 

«Cum omnis controversia aut de re soleat aut de nomine esse, utraque earum 
nascitur, si aut res ignoratur aut erratur in nomine» (Fin. 4, 20, 57). 

«Adsiduitate cotidiana et consuetudine oculorum adsuescunt animi neque 
admirantur neque requirunt rationes earum rerum, quas semper vident, proinde 
quasi novitas nos magis quam maqnitudo rerum debeat ad exquirendas causas 
excitare» (Nat. Deor. 2, 38, 96). 

«Sunt... qui quod sentiunt, etsi optimum sit, tamen invidiae metu non audeant 
dicere» (OH. 1, 24, 84). 

(Ratione et intellegentia) «quibus utimur ut apertis obscuro adsequamur» 
(Nat. Deor. 3, 15, 38). 

«Qui (= libri Topicorum Aristotelis) quamquam plurimi sunt, doctorem tamen 
usumque desiderant» (epistula ad Trebatium = ad tam. 7, 19 (anno 43). 

« Diligentia ... omnibus in rebus... plurimum valet; haec praecipue colenda 
est nobis, haec semper adhibenda, haec nihil est quod non adsequatur» (De Or. 

2,35,148). 

«In omnibus... negotiis, priusquam adgrediare, adhibenda est praeparatio 
diligens» (OH. 1, 21, 73). 

«Tardi ingenii est rivulos consectari, fontes rerum non videre, et jam aetatis 
est ususque nostri a capite, quod velimus, arcessere et, unde omnia manent, videre» 

(De Or. 2, 27,117). 

«Omnis... quae ratione suscipitur de aliqua re institutio debet a definitione 
proficisci, ut intellegatur quid sit id de quo disputetur» (Off- X 2, 7). 

«Erit... haec facultas in eo, quem volumus esse eloquentem, ut definire rem 
possit neque id faciot tam presse et anguste quam in illis eruditissimis disputationi¬ 
bus fieri solet, sed cum explanatius tum etiam uberius et ad commune judicium po¬ 
pularemque intellegentiam accommodatius» (Or. 33, 147). 

«Est def initio rerum earum, quae sunt ejus rei propriae , quam definire volu¬ 
mus, brevis et circumscripta quaedam explicatio* (De Or . 1 , 42, 189). 

«Est enim, cum inter doctos homines de iis ipsis rebus, quae versantur in arti¬ 
bus, disputatur, verborum definitio, ut cum quaeritur quid sit ars, quid sit lex, quid 
sit civitas; in quibus hoc praecipit ratio atque doctrina , ut vis ejus rei, quam de¬ 
finias, sic exprimatur, ut neque absit quidquam neque supersit» (De Or. 2, 25, 
108). 

«Genera rerum primum exponantur, in quo vitium est, si genus ullum prae¬ 
termittitur; deinde singulorum partes generum (exponantur), in quo et deesse ali¬ 
quam partem et superare tum verborum omnium definitiones (exponantur) in 
quibus neque abese quidquam decet neque redundare» (De Or. 2, 19, 83), 

«Definitiones... et partitiones et locorum luminibus utens oratio, tum similitudi¬ 
nes dissimilitudinesque et earum tenuis et acuta distinctio fidentium est hominum illa 
vera et firma et certa esse, quae tutentur, non eorum, qui clament nihilo magis vera 
•lia esse quam falsa» (Luc. 14, 43). 

«Cum autem quid sit quaeritur, notio explicanda est et proprietas et divisio 
et partitio; haec enim sunt definitioni attributa* ( Top . 22, 83). 

«Praeterire aliquid maxumum vitium in dividendo (est)» (Otf. 1, 3, 10). 

«Idem (sc. eloquens) cum res postulabit, genus universum in species certas, 
ut nulla neque praetermittatur neque redundet, partietur ac dividet» (Or. 33, 117). 

«Quod in universo sit probatum, id in parte sit probari necesse» (Or. 14, 45). 

«Latius... de genere quam de parte disceptare licet» (Or. 14, 45). 

«Argumenti conclusio, quae est graece apodeixis , ita definitur: ratio quae ex 
rebus perceptis ad id, quod non percipiebatur, adducit» (Luc. 8, 26). 

«Causarum... ignoratio in re nova mirationem facit; eadem ignoratio si in 
rebus usitatis est, non miramur» (Div. 2, 22, 49), 

«Si causae non reperiantur istarum rerum, res tamen ipsae observari animad- 
vertique potuerunt» (Div. 2, 21, &1). 

«Quasi ego aut fieri concederem aut esset philosophi: causam cur quidque 
fieret, non quaerere» (Div. 2, 20, 46). 

«Cum f.ontes viderimus, quos nisi qui celeriter cognovit, numquam cognoscet 
omnino, tum quotienscumque opus erit, ex iis tantum, quantum res peteU haurie¬ 
mus» (De Or. 3, 31,123). 

«Ea e fontibus potius hauriant quam rivulos consedentur» (Ac. Post. 1, 2, 8). 

«Totius... quaestionis ejus, quae habetur de finibus bonorum et malorum... 
fons reperiendus est, in quo sint prima invitamenta naturae; quo invento omnis ab 
eo quasi capite... disputatio ducitur* (Fin. 5, 6, 17). 

«Sequemur... Stoicos non ut interpretes, sed ut solemus, e lontibus eorum 
(udicio arbitrioque nostro... hauriemus» (0{t. 1 , 2, 6). 

«Et sapientis est consilium explicare suum de maximis rebus et honesti et 
diserti , ut mente providere, auctoritate probare, oratione persuadere possis» (De 

Or. 2, 81, 333). 

«Ne io maximis quidem rebus quidquam adhuc inveni firmius, quod tenerem 
aut quo judicium meum dirigerem, quam id, quodcumque mihi quam simillimum 
veri videretur, cum ipsum illud verum in occulto lateret» (Or. 71, 237). 

«Quaestio... est adpetitio cognitionis, quaestionisque finis (est) inventio» 

(Luc. 8, 26). 

«(Quaestiones) cognitionis sunt eae, quarum est finis scientia. Cognitionis 
quaestiones tripertitae sunt: aut sitne, aut quid sit, aut quale sit, quaeritur. Secun¬ 
dum (= quid sit) definitione... explicatur» (Top. 21, 82). 

«Ego neque in causis, si quid est evidens, a'e quo inter omnes conveniat, ar¬ 
gumentari soleo» (Nat. Deor. 3, 4, 9). 

«Argumentis et rationibus oportet, quare quidque ita sit, docere» (Div. 2 t 

11, 27). 

«Faciendum videtur, ut diligenter etiam atque etiam argumenta cum argumen¬ 
tis comparemus...» (Div. 1, 4, 7). 

«Perspicuitas... argumentatione elevatur» (Nat. Deor. 3, 4, 9). 

«Cum antiquissimam sententiam tum omnium populorum et gentium consensu 
comprobatam sequor» (Div. 1, 6,11). 

«Cum de rebus grandioribus dicas ipsae res verba rapiunt; ita fit cum gra¬ 
vior tum etiam splendidior oratio» ( Fin. 3, 5, 19). 

«Ita facile in rerum abundantia ad orationis ornamento sine duce natura ipso, 
si modo est exercitata, delabitur» (De Or. 3, 31, 125). 

«Rerum copia verborum copiam gignit» (De Or. 3, 31, 125). 

«Omnia, quaecumque in hominum disceptationem cadere possunt, bene 
sunt ei dicenda qui hoc se posse profitetur... Bene dicere autem... scienter et 
perite et ornate dicere» (De Or. 2, 2, 5). 

«Rem... opinor spectari oportere, non verba» (Tuse. 5,11, 32). 

«Loquor... de docto homine et erudito, cui vivere est cogitare » (Tuse. 5, 38, 

111 ). 

«Plane... et perspicue expedire posse docti et intellegentis viri (sc. est)» (Fin. 

3,5,19). 

«Sit modo is, qui dicet aut scribet, institutus liberaliter educatione doctri¬ 
naque puerili et flagret studio et a natura adjuvetur et in universorum generum 
infinitis disceptationibus exercitatus ornatissimos scriptores oratoresque ad cog¬ 
noscendum imitandumque delegerit, ne ille haud sane, quemodmodum verba 
struat et illuminet, a magistris istis requiret» (De Or. 3, 31, 125). 

«Hanc cogitandi pronuntiandique rationem vimque dicendi veteres Graeci 
sapientiae cognitio ipsa rerum consideratioque delectat» (Republ. 1, 13,19). 

«Omnesque avidos sapientiae cognitio ipsa rerum consideratioque delectat» 
(Republ. 1,13,19). 

«Nec latius neque copiosius de magnis variisque rebus sine philosophia 
potest quisquam dicere» (Or. 4, 14). 

«Difficile est... in philosophia pauca esse ei nota, cui non sint aut pleraque 
aut omnia (nota); nam nec pauca nisi e multis eligi possunt nec, qui pauca perce¬ 
perit, non idem reliqua eodem studio persequetur» (Tuse. 2, 1, 1). 

«In philosophia... res spectatur, non verba penduntur...» ( Or . 16, 51). 

«Nihil debet esse in philosophia commenticiis fabellis loci» ( Div , 2, 38, 80). 

«Nec vero sine philosophorum disciplina genus et speciem cujusque rei 
cernere neque eam defmiendo explicare nec tribuere in partes possumus nec judi¬ 
care quae vera quae falsa sint neque cernere consequentia, repugnantia videre, 
ambigua distinguere» (Or. 4,16). 

«Agitatio mentis, quae numquam adquiescit, potest nos in studiis cognitionis 
etiam sine opera nostra continere. Omnis... cogitatio motus animi... in studiis 
scientiae cognitionisque versabitur» (Off. 1 , 6, 19). 

«Quidquid... a sapiente proficiscitur, id continuo debet expletum esse omni¬ 
bus suis partibus; in eo enim positum est id, quod dicimus esse expetendum» 

(Fin . 3, 9, 32). 

«Non potest... dubitari quin decretum nullum falsum possit esse sapientis ne¬ 
que satis sit non esse falsum, sed etiam stabile, fixum, ratum esse debeat, quod 
movere nulla ratio queat» (Luc. 9, 27). 

«Dicere bene nemo potest nisi qui prudenter intellegit» (Brutus, 6, 23). 

«Dialecticorum... verba nulla sunt publica, suis utuntur» (Ac. Post. 1, 7, 25). 

«Zenoni licuit cum rem aliquam invenisset inusitatam, inauditum quoque ei 
rei nomen imponere» (Fin. 3, 4,15). 

«Neque tam est acris acies in naturis hominum et ingeniis, ut res tantas quis¬ 
quam nisi monstratas possit videre; neque tanta tamen in rebus obscuritas, ut eas 
non penitus acri vir ingenio cernat, si modo aspexerit» (De Or. 3, 31, 124). 

Veritas disputatione rei percipi debet: 

«Ex falsis... verum effici non potest» (Div. 2, 51,106). 

«Alterutri necesse est falsum dicere» (De Or. 2, 7, 30). 

«Concludi argumentum non potest nisi iis, quae ad concludendum sumpta 
erunt, ita probatis, ut falsa ejusdem modi nulla possunt esse» (Luc. 14, 44). 

«Non potest... esse memoria falsorum» (Luc. 7, 22). 

«Prima historia lex est, ne quid falsi dicere audeat; deinde ne quid veri (di¬ 
cere) non audeat; ne quae suspicio gratiae sit in scribendo; ne quae (suspicio) 
simultatis (sit in scribendo); haec fundamenta nota sunt omnibus» (De Or. 2, 

15, 62-63). 

«Hoc ego philosophi non esse arbitror: testibus uti, qui aut casu veri aut 
malitia falsi fictique esse possunt...» (Div. 2, 11, 27). 

«Haec... est regula totius philosophiae: constitutio veri falsi, cogniti incogniti» 

(Luc. 9, 29). 

«Plus uno verum esse non potest» (De Or. 2, 7, 30). 

«Licet verum exquirere sine invidia...» (Div. 2,12, 28). 

«Nec modus est ullus investigandi veri, nisi inveneris, et quaerendi defetigatio 
turpis est, cum id, quod quaeritur, sit pulcherrimum» ( Fin . 1, 1, 3). 

«Natura inest in mentibus nostris insatiabilis quaedam cupiditas veri videnti» 
(Tuse. 1,19, 44). 

«In primisque hominis est propria veri inquisitio atque investigatio» (Olf,. 1, 

4 , i3). ; 

«(In) ea parte... in qua sapientiam et prudentiam ponimus, inest indagatio 
atque inventio veri » (OU. 1, 5,15). 

«Ut... quisque maxime perspicit, quid in re quaque verissimum sit, quique acu¬ 
tissime et celerrime potest et videre et explicare rationem, is prudentissimus et sa- 
pientissimus rite haberi solet» (Ott. 1, 5, 16). 

«Omnique in re quid sit veri videre et tueri decet...» (0//. 1, 27, 94). 
«Cogitatio in vero exquirendo maxume versatur» (0f{. 1, 36, 132). 

«Verum invenire sine ullo contentione volumus idque summa cura studioque 
conquirimus» (Lac. 3, 7). 

«Sapientia (est) quae neque de se ipsa dubitare debet neque de suis decretis, 
quae philosophi vocant dogmata, quorum nullum sine scelere prodi poterit; cum 
enim decretum proditur, lex veri rectique proditur» (Luc. 9, 27). > 

«Nihil... est ei (= menti hominis) veritatis lucis dulcius» (Luc. 10, 31). 

«Veri... et falsi non modo cognitio, sed etiam natura tolletur, si nihil erit# 
quod intersit» (Luc. 18, 58). 

«Restat... veri inveniundi causa contra omnia dici oportere et pro omnibus» 
(Luc. 18, 60). 

«Hoc pulcherrimum esse judico vera videre» (Luc. 20, 66). 

«Omnibus in rebus temeritas in adsentiendo errorque turpis est...» ( Div . 1, 

4,7). 

«(Vitandum est) ne temere vel falsae rei vel non satis cognitae adsentiamur...» 
(Div. 1, 4, 7). 

«Ii ipsi saepe falluntur, qui nihil sine certa ratione opinantur» (Div. 2, 6, 16). 
«In omnibus iis rebus, quae conjectura investigari videntur, anceps reperitur 
ratio » (Div. 2, 26, 55). 

«Falluntur ii, qui nihil sine aliqua probabili conjectura ac ratione dicunt...» 

(Div. 2, 6,16). 

«Neque sit ignota consuetudo tua contrarias in partes disserendi, quod ita 
facillume verum inveniri putes» (Republ. 3, 5, 8). 

«Sunt in plerisque (viris doctis) contrariarum rationum paria momenta» (Luc. 
39,124). 

«(Est) levitas temere adsentientium» (Luc. 38,120). 

«Auctoritatem... nullam debemus nec fidem commenticiis rebus adjungere» 

(Div. 2, 55,113). 

«Non omnis error stultitia dicenda est» (Div. 2, 43, 90). 

«Quas... res tum natura, tum casus adfert, nunnumquam etiam errorem creat 
similitudo» ( Dv . 2, 26, 55). 

«Errabat... multis in rebus antiquitas» (Div . 2, 33, 70). 

«...ad instituendos adolescentulos magis aptum est, ut, simulae posita causa 
sit, habeant quo se referant unde statim expedita possint argumenta deprome¬ 
re...» (De Or. 2, 27> 117). 

«Eloqui copiose/‘modo prudenter, melius est quam vel acutissime sine elo¬ 
quentia complectitur eos, quibuscum communitate juncti sumus». (Otf. 1, 44, 156). 

Conclusio: Tot verbis de scientia factis elucet Ciceronem maximo 
amore philosophiae plenum fuisse, quippe qui cottidie fere cum philosophis 
colloqueretur, a quibus regulae scientiae tantum tradebantur et disci pote¬ 
rant; ea quae Tullius supra dixit sententiis sapientium et doctorum clarissi¬ 
morum graecorum continentur, non autem ipsius Ciceronis mente sunt 
creata; sed tamen Tullius jure laudandus est, quod libris suis ad philoso¬ 
phiam in Italia divulgandam spectantibus etiam praecepta laboris «scientifi- 
ci* uberrime protulit; magno certe commodo semper erit hos locos lectitare 
et diligentissime adhibere; nulla enim invidia nulloque odio aliorum aucto¬ 
rum aequalium romanorum liberrime, quid vera esset scientia, dixit, ut etiam 
hanc ob causam in philosophis possit numerari Cicero. 

Aemilius (Emil) Orth 




DE HANNIBALE 


Hannibalis nomen cum ad aures accidit, ille dux praeclarissimus velut 
vivus in conspectum venit, quo majorem aetas illa non tulit quique Romanis 
cunctas gente9 mediterraneas dicioni suae subjicere conantibus sese pro¬ 
pugnaculi instar objecit et post bella prospere gesta a patria destitutus et 
amico perfido proditus sumpto veneno e vita cessit. Quam suspenso animo 
olim ejus Alpium transitum, pugnas ad Trebiam flumen, ad lacum Trasu» 
menum et Cannas factas legi! Quantopere homines, quos hodierna juventus 
summi facere solet, obscurantur, qui currendo, natando, equitando, curru 
automato vehendo, pugno pugnando famam sibi ac gloriam adipiscantur. 
Ideo vobis hodie Hannibalem ante oculos pono, vestra laude dignissimum. 

Situs loci ac natura pubescentibus gentibus Europaeis maximi ponde¬ 
ris fuit. Nationes enim a mari multum remotae mercaturam maritimam, 
unde divitiae nasci solent, exercere non possunt. Quare fines ad oras mari¬ 
timas proterre consuerant. Historia graeca nunquam tam nobilis evasisset 
nec Italia maris mediterranei regina nisi situ maritimo peculiori. Idem de 
Poenis dicendum. Vertente decimo a. Chr. n. saeculo nautae Sidonii in ea, 

• - , r\ 

qua postea Carthago florebat, regione consederunt. Sed cum urbis Sidonis 
gloria defloruisset, Elissa regina clam cum magna nobilium parte urbe egressa 
na-ves ad oras Libycas appulisse et Carthaginis fundamenta posuisse ferturi 
Crescebat urbs et temporum opportunitate et industria incolarum, qui, na¬ 
tura nautae audaces, non ita multo post cum Graecis, Aegyptiis, Hispanis, 
Mauris, quin etiam cum Britannis mercaturam faciebant. Carthago solum 
natale Hamilcari, duci illustrissimo et Romanorum hosti acerrimo. Tres ei 
filii: Hannibal, Hasdrubal, Mago. Dicitur Hannibal novennis a patre jussus 
ante eam in Hispaniam expeditionem ara sacra manu tacta jurasse sese nun. 
quam Romanis fore amicum. Pueritiam in Hispania agebat, in omni omnium 
armorum genere apprime versatus et a Sosylo Spartano artibus bonis et lin¬ 
gua graeca optime imbutus. Hamilcare patre anno 227 a. Chr. proelio caeso 
exercitus Hannibalem equitum ducem creavit. Veteranis idem ac pater con¬ 
spiciebatur: idem in incessu et habitu robur, eadem obtutus vis magica, 
iidem vultus et gestus. Ingenio facili et affabili omnium animos sibi concilia¬ 
bat, ducibus et militibus aeque carus. Labores militiae vires augere videbam 
tur. Aestus pariter ac frigoris patiens, somni cibique admodum parcus, in 
expeditionibus aquam aceto mixtam vino praeferebat. Spreto molli stramine 
sago involutus inter vigiles huc illuc euntes cubabat humi. Ipse, eques pe* 
ritissimus triennio equitatum clarissimum, quo tot posthac victorias pareret, 
sibi educabat. 

Interim Romani tota fere Italia a Pado flumine usque ad Siciliam subacta 
regni fines latius proferre et mari mediterraneo dominari studebant. Hinc 
tot cum Carthagine bellorum origo, regni Punici interitus, urbis florentissi* 
mae excidium. Hamilcar primo bello Punico victus, occupata a Romanis 
Sardinia et Corsica inde ab anno 237, omnes ad Hiberum flumen gentes 
Hispanas subjecerat, cum Romani Hasdrubalem, Hamilcaris successorem, 
Hiberum transgredi vetant et Saguntum urbem contra Poenos tueri inci¬ 
piunt. Sed interfecto a sicario venali anno 221 Hasdrubale, Hannibal, patris 
ingenii et in Romanos odii simillimus, ab exercitu dux creatus Saguntum 
oppugnat et octo dierum obsidione capit captamque diripit. Deinde cum 
legati Romani eum expoposcissent, ipse hostes suo populo infestissimos in 
ipsorum finibus aggredi et devincere statuit. Ita eo tempoie proelium quo 
clarius et audacius totius orbis historia vix ullum notarit, fieri coeptum est. 
Movit igitur Hannibal castra, Novam Carthaginem maturavit indeque cum 
nonaginta peditum et duodecim equitum milibus et triginta et septem ele¬ 
phantis ineunte vere anni 218 profectus est. Jam transito Hibero Celtiberi a 
Romanis stimulati exercitui haud parvum detrimentum infert. Dimissis 
sponte Hannibal novem militum milibus, qui itineris longinquitatem time¬ 
bant, et superatis Pyrenaeis montibus mense Septembri ad Rhodanum 
flumen pervenit. Flumen autem rapidum erat et ponte vadoque, quibus 
copiae transirent, carebat. Hannibal accolas Gallos muneribus permovet, 
sibi ut naves commodent. Quae desunt, Galli et milites suo quisque modo 
rudi fabricant. Jam biduo post classis mira ad transmittendas copias parata. 
Sed alteram fluminis ripam hostes occupatam tenebant, ut exercitus transjec- 
tionem impedirent. Quare Hannibal Hamonem ducem cum aliqua copiarum 
parte flumine adverso iter unius diei ire jussit, Rhodanum vadosum transire 
et fumo, cum transisset, significare. Hamo transmisso exercitu flumen secun¬ 
dum secutus, ubi primum ad hostium castra clam accessit, sese prope esse 
fumo significavit. Quod Hannibal conspicatus classem cum militibus traicere 
parat. Ridere Galli et ululare et transmittentem hostem repellere leve nego¬ 
tium putare. Victoriae autem spem Hamo a tergo subito adortus abscidit. 
Ideo hostes duplici pressi impetu diffugiunt et Hannibal ripam occupat. Inde 
copias victrices primum sinistra Rhodani ripa eo duxit, ubi Isara flumen 
influit, tum sinistra hujus torrentis progressus ad Alpium radices devenit. 
Hic nobilis illa Alpium transgressio incipit, quae Hannibalem clarum esset 
redditura. 

Milites Alpes glacie nivibusque perpetuis candentes conspicati multum 
terrebantur. At dux: «Nullum impedimentum militi aram ferenti. Nam Gal¬ 
los aditum prohibentes jam vicistis. Post Alpes Italia! «Iter ad montem St. 
Bernardi minorem novem tenebat dies. Omnia mala conjurasse videbantur. 
Copiae frigori non assuetae et fame vexatae magnopere premebantur* Nives 
exercitui stramen, manus frigore torpentes, deerant equis pabula, nives mul- 

tae fiebant, frigus saeviebat. Viri, equi, elephanti praecipites in altum rue¬ 
bant. Negotium desperatum videbatur. At dux intrepidus inter tot adversa 
animos non demittebat. Superato denique monte duodecim tantum milia 
Libyorum, octo Hispanorum, sex equitum restabant et triginta elephanti, 
omnes laboribus ac fame exhausti, jam via in vallem Doram Balteam pera* 
moenam descendebat. Hannibal omnem dat operam, ut hortatu, alimoniis, 
quiete milites debilitatos et equos maceratos recreet. Postquam vires satis 
reiecerunt, ipse Augustam Taurinorum ex itinere aggressus cepit cum terro¬ 
re Scipionis, qui e Massilia ad eum comprimendum sero advenerat. Stabat 
igitur Hannibal contra Romanos copiarum numero fortiores; sed brevi appa¬ 
rebat ipsum indole militari multo superiorem fore. 

Frigente Decembri inter procellas nivosas exercitum hostilem decem 
milibus majorem, ut Trebiam flumen transgrederetur pellexit transgressoque 
tantam intulit cladem, ut solum decem milia in fuga effusa salutem posue¬ 
rint. Qua victoria Celtae transpadani, jugi Romani impatientes, insurgunt et 
bellum conjungunt. Nec tamen res difficultatibus carebat. Fuere quidem 
Celtae audaces et temerarii, sed dicto parum oboedientes neque ingeniosam, 
qua Hannibal bella gerere solebat, artem satis perspicientes. Recta eum Ro¬ 
mam petere totamque Italiam devastare volebant. A quo negotio cum absti¬ 
nere sensissent, eum pro proditore habere coeperunt. Sola vestis mutata eum 
a sica servavit. Jam tempore favente Hannibal anno 217 in meridiem versus 
accessit. Duplici autem ab hoste occupato aditu copias per Etruriae stagna 
cum summo discrimine duxit. Per invias paludes vadentes, luto haerescen¬ 
tes, insomnes quadriduum membra aegerrime trahentes tandem e stagnis 
emerserunt. Permultos aqua, lutum, inedia, fames absumpserat. Perierat 
magna equorum pars et elephanti uno excepto. Tandem cum in sicco consti¬ 
tissent, ducem altero oculo captum conspexere. Qui data militibus reficiendis 
quiete per speculatores explorat quae sit locorum natura, quid Flaminii 
consilii qualeque ingenium. Ubi regionis naturam satis perspexit et Flami¬ 
nium sibi oppositum temerarium cognovit, consilium rei perficiendae claris¬ 
simum iniit. Est enim ducis militaris omnium rerum rationem habere. Hac 
norma Hannibal prudentissime semper, maxime autem in pugna apud La¬ 
cum Transumenum usus est. Cum haud ignoraret morem esse imperatorum 
romanorum, ut agmine conglobato et summa vi hostem aggrederentur, quo 
facilius primo impetu sternerent, eo ipso pugnandi genere Romanos perdere 
voluit. Breve parandi spatium. In dextrum et sinistrum saltum praeruptum 
pedites abdit, equites in locum ad hostes a tergo adoriendos peridoneum. In 
fronte lacus ipse hostium fugam impediet. Dux in colle edito, unde totam 
regionem prospiciat, consistit. Interim Flaminius Aretio egressus non procul 
a lacu castra ponit, prorsus inscius sese jam undique cingi. Ante solis orturo 
ad hostem a tergo —ut putat— aggrediendum maturat. Ubi primum copiarum 
agmen conglobatum intra saltus veluti fauces consistit, prorsus inopinatum, 

Hannibal cornibus pugnandi dat signum. Ilico c saltibus Poeni decurrunt, 
Romanis ob loci angustias nulla distrahendi globos facultate facta. Perturban¬ 
tur agnvnum globi. Deest consilium, deest quo regantur imperium. Sed mi¬ 
seriarum affert cumulum equitatus a tergo adortus. Caedes fit atrocissima, 
cum nullus sit fugae locus. Nebulis dispulsis matutinis quindecim Romano¬ 
rum milia caesa humi jacent, decem dant manus. Haec nobilis Hannibalis 
victoria gloriam ac famam in saecula diffudit. Quot deinceps imperatores hac 
pugnandi ratione utentur! Jam media Italia milite spoliata iter versus Ro¬ 
mam patebat victori. «Hannibal ante portas!». 

Ipse autem nunquam temerarius, semper sui compos et quid data occa¬ 
sione efficere posset gnarus, Romam, cum a reliqua Italia separasset, devin¬ 
cendi consilium iniit. Quapropter copias defatigatas in Umbriae et Piceni 
fines deductas aliquamdiu quiescere jussit. Tum Romani Hannibalem Urbem, 
quae a Brenno Gallo anno 386 capta, direpta et concremata nullum jam hos¬ 
tem viderat, aggressurum fore arbitrati Fabium Maximum elegerunt dictato¬ 
rem. Qui Hannibali, quamvis ipsum totiens pugna lacessivisset, nunquam 
proeliandi copiam fecit, inde nomen Cunctatorem adeptus. Sed populus ro- 
manus cunctandi rationis pertaesus de re armis decidere volebat ideoque 
Aemilium Paulum et Terentium Varonem consules delegit. Ille quidem a 
pugna abstinuit, hic indole sua fretus praebuit Hannibali occasionem. Facta 
est igitur nota apud Cannas Apuliae pugna die 2 mensis Augusti anno 216. 
Hannibal etsi octoginta peditum et sex equitum milibus solum quadraginta 
milia peditum et decem equitum opponere poterat, tamen bellandi ingenio 
clarissimo hostibus celeberrimam intulit cladem. Namque septuaginta Ro¬ 
manorum milia, inter quae ipse Aemilius Paulus et consularium senatorum¬ 
que flos, gladio voranti succubuere. 

Praetereamus silentio, quae annis insequentibus acciderunt, jam Han¬ 
nibalem fortuna varia, qua favente tot victorias ab hoste infesto reportarat, 
paulatim destituere incipiebat. Namque anno 203 a civibus invidis revocatus 
aegre ex Italia decessit lacrimis vix contentis. Probro vertebat Carthagini, 
quod negatis subsidiis suam et patriae fortunam evertisset. Non Romani, 
sed senatus Carthaginiensis invidia Hannibalem vicit. Interim Cornelius 
Scipio Africanus, quo illustriorem Roma vix tulit, in publicum prodierat. 
Homo artibus liberalibus optime instructus, indole politica pariter ac milita¬ 
ri praeditus, ingenio affabili, omnibus maxime probatus et acceptus, Hanni¬ 
balis ingenium semper admiratus. Is rebus in Hispania et ipsa Africa prospe¬ 
re gestis bello jam conficiendo praeficitur. Hannibal, vicissitudines fortunae 
expertus, ubi primum, quo loco Scipio castra collocasset, didicit, ad Zamam 
urbem propius accessit. Interim capti a Scipione aliquot exploratores Car¬ 
thaginienses et perhumaniter tractati ad suos redierant. Hannibali collo¬ 
quium poscenti annuit Scipio nobilissimus. Prope Naraggaram conveniunt. 
Monet Hannibal fortunam mobilem, offert Siciliam, Sardiniam, Hispaniam. 

«Mare solum nos in posterum separabit. Quid amplius desideras?». Sed cum 
alter plura postulet, re infecta discedunt. Ad arma igitur descendetur. 

Jam jam acies instruitur. Uterque dux, summi rei momenti gnarus, 
concursat, milites adhortatur additque ex pugna instanti pendere et Cartha¬ 
ginis et Romae salutem. In loco, ubi aestu arena ardet, proelium committi 
incipit. Copiae Hannibalis pugnis assuetae et tot victoriis victrices priores 
conserunt manus. Medio in certamine interque veterancs conspicitur dux, 
voce unumquemque cohortans. Persuasum habet se vincere oportere, prius¬ 
quam equitatus hostilis ex persecutione redisset. Utrimque acerrime pugna¬ 
tur. Urit sol, sudor per membra manat, arena cruore effuso rubefit, cadavera 
coacervantur. Dum uterque exercitus ancipiti Marte proeliatur, subito equi¬ 
tatus romanus redux a tergo adoritur. Victoria ferme parta vertit in cladem. 
Brevi milia Carthaginiensium sternuntur. Viginti tiucidatorum milia are¬ 
nam rubentem contegunt. Alia ex fuga reprehensa cadunt. Ipse Scipio inge¬ 
nio Hannibalis minime detrectat, sed rationem, qua decertarit, admiratur et 
praedicat. Vicisset profecto Hannibal, nisi equitatus inclinatae aciei auxilio 
venisset. 

Victus igitur vix vincendus e strage clam elapsus citissimo bidui itine¬ 
re Carthaginem maturavit senatum rogatum ut pacis condiciones acciperet. 
Se se puerum novem annorum urbem reliquisse et virum quadraginta anno¬ 
rum et quinque redisse. Rogare se et flagitare ut condiciones Scipionis 
aequas acciperent. Omnes ad ejus sententiam accesserunt. Pace facta ipse in 
urbe homo privatus vivebat, sed quaecumque in patria et regno Romanorum 
gererentur intensissimus. Quadriennio post jussu populi «sufes» i. e. sum¬ 
mus dux est factus. Vulnera bello diutino patriae inflicta curare studet. Rem 
argentariam aerariumque publicum ordinat, officiales inhabiles et fraudibus 
implicatos munere privat, militibus agros concedit oleasque plantare docet. 

Sed Romanis, victo licet hoste infestissimo, pace frui non licebat. Nam 
Celtae transpadani libertatis amantes insurgunt, gentes Hispanae jugum ro- 
manum aegerrime ferunt, Antiochus Syriae rex fines regni latius in dies 
profert. Tum Hannibal aptum tempus ratus cum eo rem communicare coe¬ 
pit. Quod ubi Romae innotuit, senatus hostem acerrimum perdi postulavit. 
Idcirco Hannibal clam anno 195 ad Antiochum profugit eique persuasit, ut 
Romanos, orbis terrarum hostes, adoriretur. Sola eos in ipsa patria devin¬ 
cendos. «Da mihi centum naves longas, decem milia peditum et mille equi¬ 
tes, jam exhausta continuis bellis Italia rem feliciter conficiam». «Est rota 
fortunae varia ut rota lunae: crescit, decrescit in eodem sistere nescit». Id 
Hannibal quoque sensit. Antiochus consilium non quidem abnuit, sed, ut 
saepe fit, fatum alio vergebat. Anno igitur 192 Antiochus ad liberandam 
Graeciam profectus apud Thermopylas victus, biennio post bellum redinte¬ 
gravit. Sed prope Magnesiam Asiae summam accepit cladem. Victoies Han¬ 
nibalem belli auctorem rati —exercitus enim similes habebant— tradendum 

expoposcerunt. Qui, profugus a Prusia Bithyniae rege praedium amplum 
accipit et prope Libissam ad oram Propontidis occultus hostibus habitat. 
Sed gnarus Romanos ipsum ubique terrarum fore persecuturos, cuniculcs, 
quibus instante periculo effugeret, sub domo effodiendos curarat. Quod di- 
vinarat, brevi contigit. Etenim Romani, cognito profugi refugio, Flaminium 
miserunt, ut a Prusia homine molli profugum exposceret. Qui ut fera nobi¬ 
lis, quam nullibi hostes quiete consistere sinunt, de Flaminii adventu certior 
factus, tamen arce sua fretus, remanet. Paucis post diebus puer, qui ei in¬ 
serviebat, Prusiae armatos ante portam esse nuntiat. Hannibal, dum omnia 
perlustrat, praedium totum a milite cinctum et cuniculos praeclusos animad¬ 
vertit. Nullum jam effugium arbitratus et interiorem domus partem ingres¬ 
sus, deos hospites de violatis a Prusia perfido legibus testatus, ira deorum 
in caput proditoris ipsiusque regni invocata, venenum, quod ab illa in His¬ 
paniam expeditione patre Hamilcare comitatus secum ferebat, sumit. «Libe¬ 
remus», inquit «ab angore perpetuo tandem Romanos, qui antiqui hostis 
mortem exspectare non possint*. 

Sic e vita cessit morte voluntaria Hannibal anno 183, senex sexaginta 
annorum, eodem quo Scipio adversarius perhumanus. Judicio Napoleonis 
aliorumque dux illustrissimus, a Scipione maximi aestimatus, a Romanis 
conviciis cumulatus, patriae ipsi, de qua optime meruerat, suspiciosus et in¬ 
visus. Sed quae aequales et adversarii impie nefarieque in eum peccaverant, 
ea posteri pergrati sarcire studuerunt. 


N. Mangeot, S. J. 

P. Caelestis Eichenseer, 0. S. B. Josepho Mariae Mir Domino doctissimo atque 

illustrissimo, S. P. D. 

Ingenti gaudio, Domine desideratissime 1 , jam die tertio mensis Janua¬ 
rii fasciculum quartum Palaestrae Latinae accepi, in quo pereleganter 
atque scitissime de birota ejusque partibus latine denominandis describen- 
disque egisti. De qua tractatione tua tibi ex animo gratulor... 

Sed quid de birota automataria seu autobirota, ut ait Antonius Bacci (in 
lexico suo, p. 91), potestne etiam dici motobirota? Legistine vocabulum ita 
compositum jam alicubi? 

Valde autem gavisus sum, quod verba mea, quibus illam commenta¬ 
tionem de praecepto praecipuo latine scribendi supplevi, et illa, quibus 
Goduini B. Beach commentum adnotandum putavi, in commentariis vestris 
typis describi potuerunt. Etiam illud, quod de dialectis graecis fusius judi¬ 
cavi, integrum legentibus proposuistis. De hac re gratias vobis quam 
maximas! 

Ea vero quae Josephus Florentinus Marques Leite de Brasilia ejusque 
urbe principe nova distinguendis proposuit (p. 223 sq.) minus mihi proban 
tur. Prior enim fuit Brasilia, terra scilicet illa hoc nomine nota, posterius est 
illud caput eodem nomine nominatum. Ergo illud nomen terrae ipsius, quod 
jam pridem in usu est, necesse est tenentur, sed urbi principi novae novum 
nomen imponatur oportet. Hac in re puto usum et exemplum Curiae Romanae 
sequendum esse. Dicitur enim ilia archidic ecesis, cujus metropolis illa urbs 
est, quae vulgo Brasilia nominatur, 'Brasiliapolitana' 2 . Quid igitur impedit, 
quominus hoc caput, de quo agimus appellando, latine dicatur Brasilidpolis 
(ut Neapolis), cujus incolae vocemur Brasiliappluani. (Ceterum nomen Brasilis 
latine sit generis feminini ut «Persis* et alia nomina hunc in modum ficta). 

Sed quid de illo libro Josephi Florentini Marques Leite, quo nomina 
latina particulis encliticis aucta fusius tractantur recte acuenda? Illud opus 
ubi editum est? Quibus verbis inscribitur? Quanti constat? An potest haec 


1. Cf. Cypr. eplst. 78, 3 (Csel 3, I, 837, 19; 838, 2). 

2. AAS 52(1960) 743: «Frater Armandus Lombardi... in Brasilia Apostolicus Nuntius»; 
cf. ibid. p. 743 sq.: saepe «Brasilia». AAS 52(1960) 749: «Nova in Foederatis Brasiliae 
civitatibus archidioecesis conditur, cu/us erit appellatio Brasiliapolitana Ibid. p. 750: «aliam 
arcbidioece9im efficimus... Brasiliapolitanam appellandam». 

res proximis in commentariis Palaestrae Latinae fusius explanari, cum 
extra Americam Meridionalem et Lusitaniam vix plurimi linguae lusitanae 
periti sint? (Cf. Pal. Lat. n. 171: 30(1960) 171). 

Et quid de lexico pharmacologico-gallico, quod Johannes (Jean) Volc- 
kringer jam anno 1958 edidit? Ubi prostat venalis? Quanti constat? (Cf. 
Pal. Lat. n. 168: 29 (1959) 230; 238 sq.). 

Illum autem discum grammophonicum, qui in fasciculo 170° (anni 1960) 
indicatur editus, cujus verba Dr. H. Wagenvoort, vir natione Batavus, 
pronuntiasse perhibetur, invenire non potui, quamvis catalogum recentissi- 
mum discorum sonigerorum 'Polyglottes' Dusseldorpianae perquisivissem. 
Quid ille discus, ubi editus est? Quanti constat? (Cf. Pal. Lat. n. 170: 30 
(1960) 105 sq.). 

Et quid de illo radiodramate, quod inscribitur Nisus et Euryalus? 
Potestne ejus exemplum in taeniam sonigeram receptum acquiri quave 
ratione? (Cf. Pal. Lat. n. 167: 29 (159) 149-153). 

Quid denique de specimine quodam Cursus Polyglophonici CCC? Potestne 
mihi quoque discus unus mitti (pretio indicato), quo ratio ipsa percipiatur 
docendi? Etenim in proverbio est: verba docent, exempla trahunt (Cf. Pal. 
Lat. n. 172: 30 (1960) 226 sq.). Fortasse discum mittere poteritis pro exem¬ 
plo, quo maximam partem latina verba exhibentur, cum populares nostri 
linguam hispanicam vix calleant. 

Postremo mihi, mi Domine, concedas, ut te interrogem de commentariis 
romanis, qui inscribuntur Cicero. Quot fasciculi jam editi sunt? Duos accepi, 
quamquam pecuniam pro tribus solvi, deinde non jam aliquid audivi. Sed 
puto in Palaestra Latina alicubi nuntium legisse, quo jam tres editi dice¬ 
bantur. Hunc autem locum commentariorum vestrorum mihi carissimorum 
non jam repperi. 

Multa, mi Domine, quin etiam plurima te hodie rogavi, sed plurimis 
otftciis negotiisque necessario expediendis cum districtus tum distractus 
facere non potui, ut prius res singulas singulatim te rogarem. Velim autem 
ex his quaestionibus meis aliquatenus cognoscas, quanta vobiscum dilectione 
devinciar linguae latinae, quam in commentariis vestris excolitis in modum 
mirum. 

Incolumem te servet Dominus totius salutis auctor! Dabam ex archiab' 
batia Ottiliensi die 29° m. Januarii anno 1961. 

Josephus M. Mir, C. M. F., Patri suo Reverendo Caelesti Eichenseer, O. 5. B. f 

sal. pl. 

Binas abs te accepi litteras quibus et flagrans tuum in linguam latinam 
studium patefacis et nostrarum rerum memoriam praebes. 

Quod autem tractationes «rerum novarum» tibi placent, vehementer 
gaudeo. 

«Birotam automatariam» tuam, «autobirotam» vel «birotam motoriam* 
appellavi in illo Cursu linguae latinae Polyglophonico CCC (XII, p. 329). Quam 
tu excogitasti vocem «motobirotam* et alii proposuerunt, ut Cognasso (ll 
latino , Sei, Torino, s. v.) et O. Tempini (Manuale di conversazione latina 5 , To- 
rino, p. 170): «birota, motobirota vehi, andare in bicicletta, in motocicletta». 

Si me tamen consulis, novam hanc vocem probare omnino non audeo, 
nam quamvis prima vocis pais (moto-) vere sit latina, ejus tamen exitus vel 
ad graecam normam vel ad nostrarum linguarum magis accedere videtur; 
neque tamen vocis sensus plane definitur: nam aut birotam motus facile inter¬ 
pretaberis, aut nomen mutilum ex motori-birota dices; quam vocum sectionem 
in compositis latinis haud facile invenies; ideo supra dixi hanc vocem pro¬ 
pius ad nostras accedere linguas (ut moto-cicleta) aut ad graecam (auto birota). 

De urbe illa «Brasilia» —omnibus diligenter perpensis his praesertim 
quae alibi a Dre. Jos. Ijsewijn afferuntur—sic statuendum censeo: «Brasi- 
liam» vocem pro nova Brasiliensis nationis principe urbe ac pro tota natione 
adhibere possumus. Cum hujusmodi aliae exstent voces —ut cl. v. Jos. Ijse¬ 
wijn memorat— quibus et ipsa natio et metropolis exprimatur. Quod si discri¬ 
men instituere volumus, «Brasiliopolim» appellemus principem urbem, «Bra- 
siliam» vero nationem. Ac licet tu commentarios illos A AS afferas in quibus 
« Brasiliapolim * scriptum legimus, aptior tamen forma «Brasiliopolis» 3 esse 
perhibetur, argumenta enim a Josepho Ijsewijn allata omni comprobantur 
auctoritate. 

Liber ille Josephi Florentini Marques Leite potius commentarii dicendi 
sunt quibus est index Graeca et Latina, ac de quibus saepius in illis «Per 
Orbem* nuntiis tractavit P. Sidera. Ampliora tibi ipse referet doctor Jos. 
Florentinus M. Leite, rua Dona Amelia, n.° 122, Rio de Janeiro, Brasil. 

Lexico illo pharmacologico latino-gallico multa continentur verba —latine 
reddita— admodum utilia illis qui in medicinis componendis primis rerum 
elementis utuntur. Pauca si retractentur, est opus perfectum. Forsitan Vitat 
Latinae curator Dominus E. Aubanel de hoc lexico deque ejus scriptore quic- 
quam tibi referre poterit. Nos in altero pro sermone latino vivo reddendo 
Congressu illud dono accepimus. 


3. Vallauri lexicon volvens et Bacci inveni: «BonaSropolis, Coiumbopolis, Fetropolis. 
Bonopolls, Scythopolis. Christianopolis, Megalopolis, Dominicopolis, Uranopolis, Amphipolis. 
Constantinopolis, Frunopolis Neapolis, Decapolis, Pentapolis»... —Ceterum vel ipse Em. P. 
Antonius Card. Bacci in illa ad nos missa epistula (.ctr. Pal. Lat., 31 (1961) 32-33) primum 
«Brasiliopolis* manu sua exaraverat; quam tamen scribendi rationem cum haud rite cum ver¬ 
bis tuis et praesertim cum commentariis Vaticanis AAS convenire intellexissem, ingenue 
illum monui de illo discrimine in scribendo; llleque rescripsit Iocumque epistulae retractan 
dum jussit et pro «Brasiliopolis* —quam alio loco defendit Ijsewijn et quam ipse primum 
scripserat— «Brasiliapolim» in lucem edendum dixit; haec sane memorare oportet cum Card. 
A. Bacci mentem aperiant. 

Discus quo egloga IV Vergilii exprimitur non est certo a domo Dusserl- 
dorpiana (Polyglottes) incisa. De hac re P. Sidera tibi propediem alia scribet. 
Radiodrama vero in quo notissima illa Nisi et Euryali narratio impressa est, 
quaeque in Palaestra Latina prodiit, fuit tantum magnetophoni taenia impres¬ 
sa pro nostro Collegio Barbastrensi et omnibus alumnis exhibita. 

Specimen libellorum et discorum Cursus Polyglophonici CCC jam in ma¬ 
nus habes et gaudemus quod tibi placent; quorum pretium, ut scis, est 
1.425 pesetarum, id est, 23*75 doliarium, ex quibus forsitan nonnihil tibi 
deduci poterit. 

Et nos pariter primum tantum accepimus libellum illorum commentario¬ 
rum qui nomine clarissimi oratoris romani —id est Cicero— inscribitur ni* 
hilque amplius de Cicerone scimus; forsitan quem redivivum voluerunt, 
iterum mortuus sit. 

Quibus spero me responsa dedisse omnibus quae a te quaesita sunt. 

Plurimum in Domino valeas. 

Scribebam a. d. X Kal. Majas, a MC LXI, Barbastro. 


]. ljsewijn Antverpiensis Josepho M. Mir Patri humanissimo S. P . D. 

Cum e duobus, qui novissime prodierunt, Palaestrae Latinae libellis 
nominis novae Brasiliensis metropolis latinitate donandi causam agi didicis¬ 
sem nec ea, quae proponerentur, plena adsensione comprobare potuissem, 
haec ut aequa qua soles lance perpenderes, optime vir, ad te scribere ausus 
sum. 

Ante vero quam sententiam meam quae hac in re sit aperiam, monere 
velim similem quaestionem jamdiu in aliis Americae Latinae terris ortam 
esse, ut apud Mexicanos et Guatemalanos. Jam, ni fallor, Mexicopolis nomen 
inveteravit. Quamquam minus placuisse videtur Raphaeli Landivari, S. J. 
Guatemalano (1731-1793), qui terras Americanas medias immortali carmine 
latino cecinit. Nam operi suo, quod Rusticationis M exicanae libri XV inscribi¬ 
tur, elegia praemissa est «Urbi Guatimalae», quae ita incipit: 

«Salve, cara Parens, dulcis Guatimala, salve...» 

Sequitur autem Monitum ad lectores pedestre, cujus enuntiatum primum 
hoc est: «Rusticationis Mexicanae huic carmini praefixi titulum, tum quod 
fere omnia in eo congesta ad agros Mexicanos spectent, tum etiam quod de 
Mexici nomine totam novam Hispaniam vulgo in Europa appellari sentiam... 
«Eodem hoc vero nomine Mexicanae regionis caput appellat, quam hisce 
versiculis in primo cantu, qui est de lacubus Mexicanis, laudavit (vv. 32* 
34): 

«Urbs erat occiduis procul hinc notissima terris 
«Mexicus, ampla frequensque viris opibusque superba, 
«Indigenis quondam multos dominata per annos...» 

Dixerint fortasse lectores hexametrum versum «Mexicopolin» non reci¬ 
pere. Quod infitias non ibo, simul vero eos ad titulum elegiae revoco, ubi 
non scriptum est «Guatimalopoli»! 

Nihilominus tamen perspicuitatis ratio habenda est, itaque nomina in 
*polis desinentia plane laudo, si modo ad purioris latini sermonis normas 
procudantur. Quo fit ut «Brasiliopolis» scribere malim, non «Brasiliapolis». 
Nam etsi apud Americanos nunc exstant Annapolis, Indianapo is , Minneapolis 
aliaque fortasse similia, haec latine, si usum romanum respicias, appellentur 
oportet: Annopolis (seu Annaepolis), Indianopolis, Minneopolis. Conferas, quae¬ 
so, e. g. Faustinopolin in Asia minore, quae urbs nomen traxit a Faustina, 
Marci Aurelii imperatoris uxore. Neque hac in re quidquam valent nomina 
Hierapolis et Neapolis, quae revera ex substantivo constant et adjectivo ap¬ 
posito. Quod superest, haec in causa optime consulas librum, quem anno 
1904 Georgius Cousin Nanceii edidit «de urbibus quarum nominibus voca¬ 
bulum xoXi; finem faciebat*. Cujus in pagina 20 haec leguntur: «Macedo¬ 
num et Romanorum ex temporibus formas, quibus —6— -xoXiq, praeva¬ 
luisse». 

Restat ut pauca de proposito Josephi Marques Leite, viri de latinitate 
in patria sua optime meriti, addam. «Brasilis» vox mihi adjectiva potius 
esse videtur, poetici insuper generis, cujus casus genetivus formandus est 
«Brasilidis», sicut «Sicelis / Sicelidis* a Siceliae seu Siciliae nomine deriva¬ 
tum. Cum vero «Brasilianus» et «Brasiliensis» voces communes sint, «Bra¬ 
silis* poetis relinquamus. Haec sunt quae proponere habui avideque sen¬ 
tentiam tuam, clarissime vir, exspecto. Vale! 


Dedi Antverpia, a. d. VIII Kal. Maj. anno MCMLXI. 



AD VESPERAM 


ex HUGONE FOSCOLO 

Fatalis quoniam, fortassis, imagine somni 
ludis, cara mihi, vesperis, hora, redis, 
seu roseis ridens nebulis zephyrisque serenis, 
imbribus et tenebris seu redimita comas, 
aethere descendis, votis optata, meique 
arcanos aditus pectoris alma tenes... 

Sic vagus ingredior mihi quae vestigia monstras, 
aeternum nihilum te duce mente petens; 

Sollicitasque meas curas quibus angitur aetas 
devehit indigni temporis unda fugax... 

Dumque tuam meditor speciem placidamque quietem, 
usque ego bellator, denique pace fruorl... 


FUNERE MERSIT ACERBO 

<x JOSUE CARDUCCI 


Heu tibi, qui thusco ridenti in colle quiescis, 
dum prope te somnum carpit et ipse pater, 
nonne per herbosos tumulos tibi tramite, nuper, 
singultus pueri ieniter aura tulit? 

Filioli lubeat vocem exaudire gementis: 

est mea vox, animae dimidiumque meae! 

Is quoque, num frater renovans te nomine sancto, 
aufugit, heu, vitam quae tibi tristis erat? 

Heu, minime!... risu per florea prata beatum, 
lusubus in mediis, abstulit Umbra vorax!... 

Tu fugientem animam Lethaea ad litora —eique 
obvius... ecce tuas percutit ipsa fores— 
excipiens, tenebris et solve rigoribus; isthic 
nec sol, nec puero sedula mater adest!... 



QUERCUS DEJECTA 


en lOANNE PASCOU 


Grandis, ubi quondam centum remeabat amica 
anros umbra, suo concidit ipsa solo 
quercus, nec constans Austrumve Notumve fatigat. 

«Quam bene —quisque, videns, nunc ait— alta fuit!» 
■Hinc illinc nidi pendent ex parte coronae; 

«Quam bene —quisque ait— vere, benigna fuit!» 
Illam prosequitur dum laude, secatque domumque 
fasce gravis scapulas, vespere, quisque redit; 

Interea, nidum quaerens, singultibus implet 
aera —sed frustra— sil via nigra caputL„ 


•evangelica:e 


BEATITUDINES» 


Felices omnes quibus est hic spiritus imus: 
ipsis caelorum regna beata patent. 

Felices flentes omnes cum flentibus: ipsis 
a Patre nam tandem dulce levamen erit. 

Felices mites animae: quibus omnibus olim 
caelestis patriae terra nitebit ovans. 

Felices sitiunt qui jura Deique hominumque: 
justitiae sertum queis erit ipse Pater. 

Felices omnes quos lapsis parcere juvit: 
olim namque illis parcet et ipse Deus, 

Felices illi nitido qui corde micabunt, 
ipsis nam facies conspicienda Patris. 

Felices pacem qui curant: pace beati 
jure vocabuntur pignora cara Dei. 

Felices illi quos ob justissima jura 

vexabunt: illos caelica regna vocant 



STURNINA EQUULA 


(Ex Joannis Pascoli poemate, vulgo «La c avallina storna») 


Alta tenent Turrim sub nocte silentia; Salti 
populeo zephyrus murmure mulcet aquas. 

]am normannus equus stans quisquis in ordine avenam, 
instar crustarum, dente strepente terit. 

Interius stabulis equa quondam pessima equarumst, 5 

nata velut pinis, rupibus orta maris. 

Naribus in latis spumat cui fluctibus aequor, 
clamores fixis auriculisque sonant. 

Praesepi innitens cubito mea mater ad illam 

adstat, submissa voce tremente loquens: 10 

«Cara ter inter equas sturninas, dulce ferebas 
illum qui numquam jam rediturus erit; 

Perspiciens celeris parebas nutibus, immo 
et dictis ejusl Nunc puer orbus adest; 

Primus is ex octo natis in flore juventae, 15 

cujus adhuc lorum non tetigere manus. 

Ipsa gerens costis furibundas turbinis iras, 
annue molle manu frena agitante, precor. 

Ipsa f erens imo saxosum pectore litus, 

aures da tenero voce jubente modo». 20 

]amque meae matri macilenta fronte propinquat 
tunc equa, maesta magis pergit et illa loqui: 

«Cara ter inter equas sturninas, dulce ferebas 
illum qui numquam jam rediturus erit; 

Illi sors —novi quam tu peramanter amaras!— 25 

unam te sociam mortis habere dedit. 

Filia silvarum maris et furiantibus austris, 
pectore terrorem cor pavitante tulit. 

Morte relaxatum frenum dum percipis ore, 

corde premis cursum jam properante viae. 30 

Ungues atque rotas illum suspensa gerebas, 
exhalare animam posset ut ipse suam». 



Jam longa ef macilenta caput nunc matris adhaeret 
ad dulcem vultum ter lacrimantis equa. 

«Cara ter inter equas sturninas, dulce (erebas 35 

illum qui numquam jam rediturus erit. 

Heu! duo verba tibi saltem fuit ille locutus, 
quae nescis memorans ipsa referre modo. 

Illum laxatis loris per crura ferebas, 

ballistaeque oculis ignea plumba gerens. 40 

Illum, populea maesta comitante caterva, 
dum reddis tonitrus ictus in aure tonat. 

Illum reddebas, facto jam vespere, nostris 
posset ut auriculis ultima verba loqui». 

Intentemque caput longum tenet illa ferumque; 45 

colla jubata premit tunc mea mater ei: 

«Cara ter inter equas, illum quae dulce studebas 
ferre domum, numquam qui rediturus erit; 

Tempore qui nullo mihi jam rediturus amanti! 

Tu bona, comis ei, nec potes ipsa loqui! 50 

Te miseram! nostris uti tu nescia verbis; 

mente hominesque timent, ore sciente suo. 

Dicere ut ore nequis, poteris sic nutibus; eja, 
si tibi dicendum, dic mihi si quid habes! 

Interfectorem monstrum vix una videbas: 55 

illius formam lumina fixa tenent. 

Quis fuit ille? quis est? Illum tibi nomine pandam: 
annue quem doceat te Deus ipse modo». 

Cessat equus quisquis duras nunc rodere fruges, 

somni at, atque viae candida strata micant; 60 

Nec sonipes paleas tundit pungentibus oestris, 
somniat,assiduas crure trahente rotas. 

Tunc genetrix digito dictisque silentia rumpit: 
nomine praedicto, fortiter hinnit equa! 


Latine vertit RAPHAEL PAONE 

Alter Conventus Hispanicus studiis classicis provehendis Matriti 
congregatus. — De Conventu hispanico studiis classicis provehendis sermo¬ 
nem instituturus nescio unde incipiam nec quomodo finiam cum tot tantaque 
de eo dici possint. Quam brevissime potero tamen dicam. Multa omittam, 
plura leviter tantum perstringam, alia quia memoria obsoleverunt, alia quod 
animum meum moverunt vel existimavi melius esse ut oblivioni darentur. 
Si Conventui adfuisti, sine dubio nihil novi tibi dicam; sin autem afuisti 
dubito num ex his quae dicam rem conjectura saltem attingere possis uni¬ 
versam. Ne plura, incipio. 

Die 4 mense aprili hora septima vespertina Congressus noster initium 
habuit. Coetus frequentissimus: multi, deficientibus sedibus et loco, totam 
horam stare coacti sunt, quanquam conclave amplissimum erat. Coetui 
praefuit, vices gerens Supremi Hispaniarum gentium Moderatoris Francisci 
Franco, Josephus Rubio, Publicae Institutioni praefectus Administer, cui 
aderant venerabilis litterarum «pater» nonagenarius R. Menlndez Pidal, 
Petrus Romanelli clarissimus Doctor et F. I. E. C. Praeses, Emmanuel F. 
Galiano, Conventus Praeses, J. Lasso de Ia Vega, ab Actis. Multi quoque 
viri exterarum gentium rerum nostrarum peritissimi legati aderant, omnium 
etiam hispanicarum Universitatum aliarumque Institutionum publicarum 
legati missi. 

Cl. v. F. Galiano quibus finibus conventus contineretur exposuit singu- 
lorumque legatorum nomina ostendit ac dilaudavit. Deinde Petrus Romanelli 
multa eaque pulcherrime prolata de studiorum rerUmque nostrarum hodierno 
discrimine, de firmissima in posterum spe, de Societatis Hispanicae Studiis 
Classicis provehendis operositate et industria. At omnium oculos mentesque 
movit senex ille bene merentissimus, annis onustus et doctrina, ut Nestor 
ille mellifluus, quattuor generationum testis et magisfer. R. Men6ndez Pidal, 
barbatus vir, qui nonaginta quattuor annos natus stans integram horam de 
Roma genteque hispanica est locutus, tanta verborum copia tantaque doctri¬ 
nae ubertate ut quater juvenem, non semel senem, audire crederes... Breviter 
percurrit quanta in studiis classicis ipso auctore vel teste saltem fervidissimo, 
facta sint XL extremis his annis in Hispania; in studiis archaeologicis, in 
scriptoribus edendis (recole, quaeso, bibliothecas «Bernat Metge» et «Alma 
Mater» nuncupatas), quot opera philologica edita sint (quamquam non multa 
investigata de re linguistica neque de classicorum mente et litteris antiquis), 
quo modo linguae graecae cultus surrexerit apud nos et invaluerit, quantum 
in studiis Minoicis percursum sit. Multa sane facta sunt, at plura facienda 

quae quidem fient cum tot viri feminaeque apprime instructi atque parati 
inveniantur. Deinde non pauca de re philologica dixit quibus apparent 
nexus Hispaniam cum Roma vincientes. 


Martinos S. Ruiperez, in Universitate Sal 
manticen8i egregius doctor, egit postridie de 
grammatica graeca.quo modo hodie sese ha 
beat; optime animadvertit qua via nunc rea 
grammaticae decurrant et unde derivent, 
quam singulae theoriae vim habeant et pro¬ 
babilitatem ut sunt chronometria phonetica, 
systematismus. laringalea, phonologia, cet. 
Post eum de rebus similibus egerunt Dres. 
Kodrfguez Adrados, Mariner Bigorra, Parien- 
te, L. Oelatte, P. Chantraine. 

Dr. Lain Entralgo de doctrina hellenica 
deque doctrina hodierna; <p6oi? apud graecoa 
et in cosmologia medii aevi. Cl. vir, medicus 
litteratus, omnium plausu acceptus est. Ma¬ 
xime dolui quod eum audire nequivi: eadem 
enim hora, in alio conclavi disputabatur de 
auctoribus interpretandis enucleandlsque, et 
quo modo de re grammatica esset agendum. 
Ut patet nimia erant proposita nimiique mo¬ 


menti quam ut brevissimo tempore matutino 
agi possent... Magistri admodum periti quae 
usu experti erant audientibus explicarunt. 
Dr. X. Echave-Sustaeta —quo suo est loquen¬ 
di genere pulchro perpolltoque— de instrumen¬ 
tis mediisque necessario adhibendis egit ut 
utiliter, jucunde, celeriter lingua latina alum¬ 
ni imbuantur. Deinde alii alia. Placuerunt 
quae fratres M. et S. Agud Querol dixerunt 
de lingua graeca, quasi ipsa ex sese utilis 
esset et optima mentis effectrix, non solum 
prout medium quo animi cultus augeatur. 
Hic cultus et eruditio optima sane sunt et 
optabilia: adeptu tamen difficillima cum tan¬ 
tulum temporis gtaeco sermoni in Institutio¬ 
ne Media tribuatur. Cum tamen id alumni 
quamplurim! adipisci non possint, tamen 
eodem linguae graecae studio mentem exer¬ 
cent acuuntque. 


De auctoribus interpretandis legendisque locutus est E. Herndndez 
Vista, qui asseruit in auctoribus explicandis enucleandisque praeter —vel 
potius quam— virtutes quae ad pulchritudinem spectant, inspiciendas prae 
primis nunc temporis esse quae «ethicae et sociales» dici possunt. Quod 
quidem aequalibus nostris perplacet. Ita exempli gratia in narranda de 
Monte Sacro vel de Jugurtha historia, potius quam ad narrandi modum 
—sine dubio magni faciendum— hodie melius est quaestionem ethicam et 
socialem excutere, quae quaestio magis movet. Clarus doctor exemplis 
doctrinam illustravit. Ideo Classici aeterni quod singulis temporibus aliquid 
ediscendum praebent. Quod etiam animadvertit Dr. Barquero Lomba cum 
diceret auctores veteres hodiernos esse nobisque praesentes prout tempus 
nostrum praesens et corrigunt et emendant, in posterum ad meliora urgent 
atque propellunt. 

Haec acroasl9 omnino placuisset si omnes sent cum de auctoribus enucleandis agendum 
qui locuti sunt rem propositam attigissent erat, quod nostra omnium credo, mea quidem 
plene neque in rem grammaticam devertis- sententia, maxime intererat. 

Vespere Alvarus D'Ors coram coetui universo de philologia classica et 
jure Romano amplissime disseruit exemploque suo commendavit quo modo 
et quantum philologo viro jus novisse utile esset, quantumque juris perito 
linguas classicas callere. Rei utilitatem paulo post demonstravit cum de 
«auctore-auctoritate» cum Angelo Pariente disputavit. In hac quaestione 

Jacobus Sidera, C. M. F. 


solvenda Alvarus D'Ors, vir litterarum classicarum peritissimus Jurisque 
romani, argumenta validissima prompsit. Alii quoque post eum sua quique 
protulerunt. Longum omnium nomina referre, quorum praeterea non semper 
commentationes audire potui. 

Die sexto Dr. Fr. Rodrfguez Adrados Platonem saeculo XX interpretan¬ 
dum exposuit luculente. Plato vir fuit politicus, cujus politica ratio saepius 
in cassum venit... Res publicae ejus studium fuerunt et quasi «vocatio». De 
rebus ad civilem prudentiam pertinentibus multa in dialogis invenias. Ideo 
multos dialogos ex varietate eventorum civilium interpreteris meliusque 
existimes. Quare ut Plato melius intellegatur aptiusque ejus opera perpen¬ 
dantur dialogi cum Platonis vita componendi sunt; quod hodie studiosi 
potissimum facere student. 

Cl. vir Michael Dol? et Dol? de «poetarum novorum» virtutibus propriis 
deque eorum vi et momentum in alios longe egit. Qui etiam de auctoribus 
interpretandis eadem fere hora disserere debuit; quod facere nequivit; idque 
dolendum sane cum Michael Dole interpres sit praeclarus: ipse enim plurima 
versuum milia ex latino in hispanicum et catalaunicum sermonem summa 
elegantia ingeniique acumine est interpretatus, in quibus eminet mirifica 
Aeneidos Vergilianae versibus hexametris interpretatio. 


Curiositatem astantium hodie moverunt 
quae de rebus libere ab auctoribus electi9 
dicta 9unt: ut quae de sermonis latini apud 
viros scientiiicos communistas usu Dr. S. 
Cirac per legatum sermone eleganti latino 
protulit: quamquam argumenta ab eo adhibi¬ 
ta non ita Arma ac valida mihi sunt visa. 
P. Josephus Jimfinez, C. M. F. de bacchalau- 
reato civili in seminariis ecclesiasticis, salvis 
disciplinis humanioribus aptando. Accom¬ 
modati bacchalaureati exempla adhibuit Se¬ 
minarium Matr/tense et Ordinem Studiorum 
Generalem apud Claretianos vigentem. Et 
ego eo die breviter verba feci de commenta¬ 
riis lingua latina per orbem exaratis, sive a 
professoribus sive ab alumnis. 

Josephus Lasso de La Vega, die 7, mane 
commentatione sua de vi momentoque clas¬ 
sicorum scriptorum nostrae aetatis summa 
egit auctoritate. Singula litterarum genera at¬ 
tigit in eisque —in lyricis dico, et theatro et 


in commenticiis fabulis (novela)— quid clas¬ 
sicis debeatur aeque librato animo perpendit. 
Ex omnibus patet momentum vimque vete¬ 
rum in plurimos obliquam esse, in paucissi¬ 
mis directam. 

Post eum J. Alslna Clota, E. Valenti Fiol, 
J. Verg69 Fabregas existimarunt quantum 
Carolus Riba, J Maragall, Costa Llobera, 
scriptores catalaunicl summi classicis dtbue- 
rint. 

Dr. Echave Su9taeta de Horatio in Hispa¬ 
nia, 9eu potius de ode *Beatus ille» a tribus 
interptetibus hispanicis aliter in hispanicum 
sermonem conversa. Spect. femina Blanca 
Lampreave de classicis apud Antonium Ma* 
chado poetam, Spes Rodriguez de classicis 
helenis apud R. P6rez de Ayala. Maxime pla¬ 
cuit quod de litteris humanioribus in ea fabula 
quae inscribitur: *La vida nueva de Pedrito de 
Andia» Henricus R. Panyagua egregie dixit. 


Vespertinus coetus archaelogicae quaestioni de Tartesso fere dicatus 
est. Quid de ea re nunc dici possit investigatumque sit Dr. A. Blanco 
Freijeiro in Universitate Hispalensi doctor longe lateque disseruit, ut diceret 
fere nihil certi firmique de Tartesso adhuc sciri eamque quasi sphingem 

tempus et studia doctorum devorare diutius in posterum perrecturam. Summi 
hispanici archaeoiogi investigata prompserunt, inter quos Garcla Bellido, 
M. Almagro aliique. 

At tandem Matrito vale dicendum fuit, ubi tanta humanitate ac libera* 
litate excepti eramus. Quis obliviscatur illas «receptiones* in amoenissimis 
locis paratas ubi Consilium Conventui moderando praepositum, et illustrissimi 
Civitatis praesules, et Diputatio Provincialis Matritensis, et Rector Magnificus 
illius Universitatis omnibus honoribus summaque observantia nos cumu¬ 
larunt? Quis praeterea illo auribus animoque convivio dulcissimo et 
jucundissimo, quod fuit selectissimus instrumentalis concentus a Collegio 
Nationali Musicae Camerinae (Agrupacidn National de Mtisica de Cdmara)• 
delectatus non est? 

Conventus Barcinone finiendus erat: en nos habe 100 fere vectores 
duobus autoredis maximis velocioribusque vectos 10 horarum iter percur¬ 
rentes, a sinistris praetereuntes arcum in urbe Medinaceli in summo monte 
collocatum, et Martialis bilbilitanam patriam brevissime oculis potius quam 
pedibus percurrentes, B. Virginis Columnam Caesaraugustae deosculantes, 
Ilerdam pervenientes ubi Caesar cum Afranianis Petre/anisque conflixerat. 
Hora 10 vespertina Tarraconem, in urbem imperialem, pervenimus cui mare 
nostrum caei uleis placidissimisque aquis blanditur. Prosperum sane iter et 
viis percursis et suavissima amicorum societate. 


Dic 9 Tarraconem romanam lustravimus 
Primum quidrm viri peritlssimi Sdnchez dei 
Real et Garcfa Bellido, quibus deinde affue¬ 
runt cl. sacerdotes Serra Vilar6, venerabilis 
senex, et Rdus. D. Huguet de singulis sum¬ 
ma eruditione nos edocuerunt. Multa didici¬ 
mus praesertim de moenibus illis cyclopeis, 
quae neque cyclopea sunt neque iberica, sed 
tantum romana, ideoque recentiora, ut ex 
modo quo exstructa sunt et e vasis fictilibus 
inventis certo evincitur. Argumenta autem, 


quibus haec investigatio fulcitur, brevi volu¬ 
mine edentur. Optimum Museum archaeolo- 
logicum invisimus et quae remanent circi ro- 
mani vomitoria et cathedralem omnibus artis 
thesauris copiosam. Brevissime necropolim 
paganam et christlanam, duce cl. sacerdote 
Serra Vi(ar6, qui et invenerat et effodiendam 
curaverat olim, lustravimus, obiterque vidi¬ 
mus quod olim fuerat vetus amphitheatrum 
ad mare situm, et quae appellatur Scipionum 
turrim. 


Vale, Tarraco, urbs imperialis! —Via qua imperatores consulesque romani 
decurrerant arcum dictum «de Bar£» a Lucio Licinio Sura erectum saluta¬ 
vimus, nocteque appetente Barcinonem urbem magnam opulentamque 
ingressi sumus. 

Hic finiendum erat, cum aliis mihi distento curis loca archaeologica 
maximi momenti et delectationis invisere non licuerit. Quae monumenta, 
etiam tarraconensibus praestantiora omnibus vidisse placuerunt. Sed neque 
Conventus exitui adesse licuit, qui splendidus sane fuit et frequentissimus, 
praeside Administro P. Gual Villalbf aliisque prestanti 9 simis viris. Votis 
placitisque a Lasso de la Vega lectis, Fern&ndez Galiano, Praeses, strenue 
de rebus nostris tota xapprjoia locutus est. 

Jacobus Sidera , C. M. F. 


Conventus placita et vota his concludam verbis: Quod ad sermonem 
latinum alumnis tradendum: 


1) Vocabulorum praecipuorum (bdsicos) 
in pueris cognitionem omnibus modis totis* 
que viribus curare,ita ut lexicl usus quam ma¬ 
xime minuatur, in scholasticis prae primis 
tentaminibus. 

2) Quod ad grammaticam attinet: a) re¬ 
gulae grammaticae in compendium usuale et 
commodum contrahantur et modo doctrinali 
et ad (idem disciplinarum aptentur. 

b) Libri fiant qui vere alumnis apti sint, 
eorumque institutioni et captui accommodati. 
Ideo illae leges publicae latae derogentur quae 
ne libri alumnorum cotidie in melius revo¬ 
centur et temporibus et usui aptentur impe¬ 


diunt. Item ut ab Administro Publicae Insti¬ 
tutioni praefecto pessimi libri et mali et me¬ 
diocres reiciantur, a quocumque auctore 
scripti sunt. 

c) In explicandis enucleandfsque aucto¬ 
rum scriptis suadendus «humanismus» ethi¬ 
cus et socialis, virtutibus aestheticis minime 
posthabitis. 

d) Ab Administro Publicae Institutionis 
praefecto petatur ut magistri illis instrumen¬ 
tis donentur quae necessaria sunt vel utilis¬ 
sima ad recte et celeriter alumnos de rebus 
antiquis informandos. 


Haec omnia per magistros fere stant. Alia quoque proponuntur vota 
quae a rerum publicarum Administris pendent: 


1) Ut in cursu Universitati ingrediendae 
praevio po€tis latinis quoque locus tribuatur, 
non solum solutae orationis auctoribus; 

2) ut examinibus ad gradum, quae di¬ 
cuntur, et Universitati praeviis, adsit doctor 
litterarum classicarum peritus; 

3) ut sermo latinus necessarius sit etiam 
alumnis qui bacchalaureatum amplexati sunt 
nocturnum; 

4) ut alumni qui in cursu Universitati 
praevio litteras elegerunt, viam ad alias dis¬ 


ciplinas expeditam habeant, ad eas praeser 
tim quae ollm humanissimae habitae sunt, ut 
est medicina; 

5) cum multi magistri post finitos stu¬ 
diorum ad magisterium cursus Universitatem 
ingrediantur litterariam, ipsi quoque in stu¬ 
dium linguae latinae incumbant in curriculo 
magistrali; 

6) ut in Universitate litteraria nemini in 
posterum liceat, lingua graeca posthabita, 
arabicam eligere. 


Praeterea haec duo vota facta sunt: 


1) Ut in Hispania quam maxime lingua 2) ut quinto quoque anno Conventus 

latina sermo vivus habeatur, qua uti possint litteris classicis fovendis congregetur hlspa* 
et ad scribendum et loquendum magistri et nicus. 
alumni; 

Prius quam finem facio, est quod denuo claris viris qui Conventum 
praepararunt ac moderati sunt animum pergratum exhibeamus quorum 
praesertim humanitate ac liberalitate factum est ut nos conventu hoc utilis¬ 
simo ac jucundissimo frui possemus. 

Si nunc ex me quaeras quid in eis conventibus meliora fieri cuperem, 
haec respondeam: ut omnes scriptores et petitores res attingant quae in 
ratione et nuntio conventus sint proposita. Deinde ut singuli viri et feminae 
— rem difficilem— ne excedant 10 vel 12 minuta legendis commentationibus 
tributa. Ita nemo sopore afficeretur aut fastidio necessario suboriendo ex 
orationibus longioribus. Bonum, si breve, bis bonum. Malum, si breve, 

minus malum et grave... Si fieri posset aut omnibus facultatem clarem qua 
usi duobus simul in locis esse possent, aut saltem ita rerum pertractandarum 
indicem componerem ut omnibus liceret omnium auctorum commentationes 
audire. Ideo unam post aliam —ordine praefinito— legendas curarem... 

Hactenus de hac re. Etiam alios nuntios scribere possum. At longius 
processi. Haec hodie sufficient. De aliis alias. 

Jacobus Sidera Plana, C. M. F. 


RESURRECTIO 

Effundet tiliae, zephyris agitantibus alas, 
defuncto pago murmura ramus adhuc; 

Rivulus atque meus, fervens quem torruit aestas, 
obstrepet autumno, dum rigat imber agros; 

Viribus usque suis violaeque rosaeque recrescent: 
ipse puellarum vere virescet amor; 

Amissum nullo mihi tempore luce redibit 
luminibus lumen deficiente meis... 

At me, cum Dominus rediens ex nube micabit, 
cernere Se rutila luce jubebit ornans! 

Quid tiliae fremitus? fluitans quid murmur aquarum? 
quidque puellaris, tunc, fugitivus amor? 

Quid violae tunc? Tunc quid et ipsa rosaria serta? 
Unus tunc vivam solis od instor ego!... 


RAPHAEL PAONE 



BIBLIOGRAPHIA 


Moorhouse, A. C. — Studies in the Greek 
Negatives. Cardiff. University of Wales 
Press. 1959. Price 21 s. 

Liber optimus primo intuitu videtur et 
iis qui linguarum studiis adstringuntur 
desiderandus. 

Subtiliter et quasi rei natura ductus auc- 
tor duplex negotium tractat: enucleat enim 
primo fundamenta et quaestiones quae perti- 
nent ad verba negantia in lingua graeca 
—Indo-Europaeam igitur necessario quoque 
attingit— et quae sine dependentia aut in 
compositione inveniuntur. Ideo negativarum 
formae, syntaxis, significationes in hac prima 
parte impensius perpenduntur. 

Secundo auctor in negationum collocatione 
sistit; earum enim ordo in oratione praecipue 
inservit ut id quod emphasis dicitur animad* 
verti possit. 

Praeter haec, habes in opere novissimam 
doctrinam de negatione in sermone graeco, 
quam quasi in compendio ledigu. Idque 
praeterea animadvertas: cae paginae, ex tam 
praeclaris editae fontibus, luculente indicibus 
ornatae, dulcedine et nitore quodam splendere 
videntur. 

E. Tejerina Canal, C. M. F. 

Dag, Norberg. — lntroduciion a 1'ttude de la 
versification lattne meduvale. Almqvist & 
Wikseil. Stockholm (Acta Universitatis 
Stockholmiensis, btudia latina Stockhol- 
miensia, V). 

Si metrica classica multarum disputatio¬ 
num est causa, metrica quae ad medium 
aevum attinet multo magis. Sunt enim qui 
eam numeris classicis subjiciendam putent; 
alii autem ad linguarum nascentium modos 
pertinere censent. 

Hac de causa, cum insuper res paene 
inexplorata maneat, nec plures opiniones 
conferri possint, cl. v. Norberg opus aggre¬ 
ditur scopulis confertum. Ideo, prudenti con¬ 


silio, magis facta recensere quam «theoriam» 
statuere conatur. Nihilominus tractatum pro¬ 
fert, —quem non sine modestia «introduc 
tlonem» appellat — , qui utilissimus multis 
disciplinis esse poterit, utputa ad poeseos 
hodiernae formas et origines vel ipsius musi¬ 
cae ab Ecclesia acceptae causas investigandas; 
praeter ea quae data opera in volumine trac¬ 
tantur. ex quibus satis illustratur quomodo 
transitus evenerit ab illa quantitativa in hanc 
quam vocat rhythmicam versuum et stropha¬ 
rum mensuram 

Editio est valde accurata; legenti vero si 
nonnullas desiderari in textu divisiones con¬ 
tigerit, forsitan suppetat copia verborum in 
in octo nihilominus indicibus ut facile quaerat 
quidquid desideret 

E. Tejerina Canal, C. M. F. 

C. Crispo Sallustio. - De Conjuratione Cati- 
linae. Introduzione e commento a cura di 
L. dal Santo. Minerva italica-hditrice, 
Bergamo 1958 Pag. 261. 

Clarissimus vir Aloisius dei Samo, litte¬ 
rarum latinarum optimus atque indefessus 
cultor, eruditione atque doctrina decoratus, 
nobis praebet opus revera insigne, arte multa, 
multoque labore ac sudore laboratum («nato 
da fervida ammirazione per chi fu proclamato 
da Marziale «primus Romana Crispus in 
historia»). 

Ad librum hunc exarandum haud pauca 
auctor adhibuit commentaria, consuluitque 
etiam Sallustianum Lexicon a cl. viro Natta 
collectum. Capitibus praecipuis V, XX, XXV, 
LI, LII, LIV, LVIII et LXL, historiae summa 
praemittitur quae ad capitis argumentum 
intelligendum maxime juvat. 

Liber ita notis —infra paginas appositis— 
ornatur, ita commentariis abundat optimis ut 
verslo nitida, fluida et simplex per se pateat. 
Quibus omnibus, auctor in animum induxit 
integrum «il verbo e Pandatura della frase 

latina» servare. Opus multis etiam * ab aliis 
scriptoribus exaratis- appendicibus ditatur, 
qui maxime Catilinae historiam intellegibilem 
reddunt. 

Praemittitur prooemium (p. 10-37) ubi, 
presso dicendi modo, de Sallustio ut homine, 
scriptore («...divino autore»), artifice («...sub¬ 
tilissimus brevitatis artifex*), agitur. 

Adduntur quoque nonnulla de grammati¬ 
ca. lexico, Sallustlique lingua utilissima, ma- 
ximique habenda ut operis historia facilius ab 
alumnis capiatur. 

Jesus Aramendia, C. M. F. 

Atti dei Convegno Intemazionale Ovidiano. Sui - 
mona, maggio 1958. Istltuto di Studi Ro¬ 
mani editore, Roma, 1959. Vol. I 288 
p.; Vol. II 420 p. 

En vel ut pulcherrima corona quam philo¬ 
logi et humanarum litterarum cultores ovi- 
diani non nullarum nationum legati ut Belgii. 
Canadiae, Galliae, Germaniae, Angliae, Hi¬ 
berniae, Italiae, Batavlae, Poloniae, Rumanlae, 
Civitatum Amerlcae Foederatarum, Hungarfae 
Ovidio vati dicaverunt internationali conven¬ 
tu Sulmonae habito ut bis millesimam com¬ 
memorationem ejus natalis celebrarent. 

Nobis liceat indices tantum aliquot excer¬ 
pere ex quamplurlmls et optimis lucubratio¬ 
nibus ab egregiis Philologiae classicae culto¬ 
ribus exaratis ut utrusque voluminis Ovidio 
dicati notitiam aliquam habeant lectores: La 
poesia delle lAetamorfosi (G. B. Pighi); Intorno 
alie cause dell' esilio di Ovidio a Tomi (D. Ma- 
rin); L'esilio di Ovidio (G. Baligan); Ovide, le 
Getique (N. Herescu); La Vision pottique d'Ovide 
et 1’esthttique baroque (R. Crahay); Some remi- 
niscences of Ovid in Latin literature (E. Thomas); 
L'evoluzione della tsphragts» dalle prime alie 
ultime opere di Ovidio (E. Para tore); Disputatio 
de Ovidii «Epistulis ex Ponto * Sulmonae habita 
mense Maio anni tACNILVIll (J. P. Enk); Ovi- 
dio, il poeta di tuti (K. Mardt); Io e il paese di 
Sulmona (F. W. Lenz); Sur Vinfluence d’Ovide 
en France au XVII siicle (H. Bardon). 

Hic disputationum index quasi stimulo et 
incitamento erit lis qui ovidianis rebus stu¬ 
dent, ut libenter duo pulcherrima volumina 
manibus crebro versent. 

M. Molina, C. M. F. 


Delcourt, Marie. — Images de Grice. Notes de 
Lecture et de Voyage. Ad. Wesmael-Char 
lier. Namur, 1959. 

Hujus libri auctrix intendit quasi sub 
novis quibusdam luminibus omne poetarum 
graecorum, vel potius omne litterarum genus 
Illustrare Nec id quidem aggreditur rerum 
copia intemperanter mentem fatigando, sed 
aliqua semper delectatione lectorem allicien 
do, quae tum ex placido stilo manat quo 
cogitata disponit, tum ex jucunda interpreta¬ 
tione qua multi loci in doctrinae argumenta 
allati, passim ornantur. 

Recensentur epici, elegiaci, tragici, comici 
po€tae, eorumque enucleatur po€seos natura: 
cum origo et processus, tum aliquid demum 
peculiare quod nobis usui esse possit in auc¬ 
toribus graecis evolvendis et pernoscendis; 
nam quibus gressibus amor patriae, amorum 
sensus et significationes, temporis perceptio 
in Homero, animorum e fabulis poeticis libe¬ 
ratio, aliaque id genus, quo modo nascantur 
et augeantur, edocemur. 

Quod tamen, quamvis praecipuum, minus 
est quam suavis illa humanitas qua omnes 
paginae perfunduntur. Quae omnia prima 
parte, altera vero narrationes continentur 
itineris per regiones Graeciae, historiae ple¬ 
nae, ab (psa spectata a. peracti. Quae omnia 
lector maxima perleget voluptate. 

E. Tejerina Canal, C, M F. 

Goelzer, Henri. — Le Latin en poche, Dic- 
tionnaire latin fran^ais, fran^ais-latin. 
Editions Garnier Frdies, Paris 19^9, Pag. 
780-734. 

Hoc lexico a Domo Editrice Garnier (n lu¬ 
cem emisso, ea omnia linguae latinae verba 
continentur quae a suo origine usque ad Ca- 
roli Magni aetatem usu recepta sunt. Nova 
haec editio —a clarissimo viro Legrand emen¬ 
data—lexico nominum propriorum (p. 715- 
764), longa nominum adjectivorum compara¬ 
tivorum et superlativorum serie (p. 764 7/5), 
pagella formarum diificiliorum verberum at¬ 
que nominum et nonnullis tabulis graphicis 
locupletata est. 

Ex quibus patet manuale hoc lexicon —ut 
fuit adhuc— in posterum maximo quoque 

juvamini bacchalaureatus superiorumque 
scholarum alumnis futurum. 

Nostra vero sententia in hoc vocabulario 
desiderantur longior praeteritorum et supi 
norum series et quantitatis syllabarum, sal* 
tem in difficilioribus verbis, notatio ut alum¬ 
ni jam ab adulescentia legere latinam lin¬ 
guam optime discant. 

JeSUS ArAMENDIA, C. M. F. 

Egger, Carolus. — Tirolensia Latina. Societas 
Libraris Tirolia, lnnsbruck, 1960. p. 144. 

Clarissimo viro Carolo Egger, perillustri 
illo scriptori latinis litteris excolendis, molli 
elegantique dicendi modo —quo gratiora 
narrata fiunt et jucundiora —, placuit in unum 
collecta, ea omnia commentariola typis man¬ 
dare quae de Tiroli patria regione sua, «loco¬ 
rum amoenitate formosissima», in scrinio re¬ 
condita habebat. 

Quo in libro, quadam venustatis luce 
perfusa describit fabulosa illa de montibus 
pallidis, et urbes et pagos et villulas et «in¬ 
corruptas... locorum amoenitates», ubi «juga 
perpetua tacta micant glacie», et Aenlpontem, 
caput regionis Tirolen9is, «urbem 9ane natura 
et situ venustam, aedificiis nobilem atque 
liberalissimis studiis affluentem...», et certa¬ 
men septimorum ludorum Olympiorum hiber¬ 
norum Cortinae celebratorum ubi inter omnes 
qui ad certandum adfuerunt Antonius Sailer 
Tirolensis athleta praestitit, multaque tandem 
alia vivaci et jucundissimo «genere orationis 
proprio» narrata. 

Ad Tirolensis regioni9 historiam et famam 
admodum interest caput illud <Quid homines 
illustres de Tiroli senserint » inscriptum ubi 
descriptiones sive versibus 9ive soluta oratio¬ 
ne Claudiani, Venantii Fortunati, Georgii 
Contarini. Heine aliorumque poetarum germa¬ 
norum afferuntur. 

Verba nonnulla postremo ab auctore in 
notulis proponuntur nova ad res etiam novas 
recentesque interpretandas: v. g. «hamaxostl- 
chus» = tren, «automatum Pullmanianum» 
* autopullman, «hamaxobius» *= gitano, «ly¬ 
chnus transitus = semdfaro, «automatum 
populare» = Volkswagen, «ingens descensio 
fluxuosa» = slalon gigante, * pileus Vasconius* 
boino, cet. 


Multaque alia urbium nomina nova prae¬ 
sertim ab auctore Carolo Egger felici exitu et 
adhibentur et proponuntur. 

Quem librum, si Iegeri9, maximam volup¬ 
tatem maximumque delectamentum ex eo 
percipies. 

Jesus AramendIa, C. M. F. 

Huonder, A. S. J — A los pies dei Maestro. 
Tomo I-* Primeros aflos y vida ptiblica de 
Jestis. 49 1 » p. Tomo II: Pasi6n, muerte, re- 
surrecciOn y ascensi6n de Jestis. 544 p. 
Editorial Herder, Barcelona, 1960. 

Opus, quod lectoribus nostris offerimus, 
adjumento sine dubio erit clericis linguae 
hispanicae, quos maxime adjuvabit in ducen¬ 
dis ad Jesum animis christifidellum. Volumi¬ 
na quibus index «Ad pedes Magistri» (A los 
los pies dei Maestro) uberrimam et tutissimam 
doctrinam ardentlssimumque erga Servatorem 
amorem continent; quo fit ut librum medita¬ 
tionis sacerdotalis uberibus plisque cogitatis 
refertum ducamus. 

In exemplo, quod superare nemo potest, 
nempe Christo, sacerdos, quidquid appetit, 
profecto invenit: lucem animae, consilium, 
stimulum, vires. «Ad pedes enim Magistri» 
socerdoti quaslibet quaestiones, quamvis im¬ 
plicatissimas, expedire licebit. Quam ob rem 
duo parva volumina P. Huonder, S. J. ab om¬ 
ni bibliotheca sacerdotali abesse non potest. 

M. Molina, C. M. F. 

Ciprotti, Pio. — Cognoscere Pompei. Tipogra- 
fia Poliglotta Vaticana, 1959. Pag. VIII- 
163. 

En opus a cl. Pio Ciprotri vulgatum quod 
haud dubie qui antiquitatis studiis vacant 
maximo oblectamento legent. Quare peregri¬ 
natoribus illis qui, Pompejorum effosionibus 
invisis atque lustratis, vitam, mores, instiru* 
tiones, artem, cultum urbisque alia multa 
magni momenti cognoscere velint, hunc liben¬ 
ti animo offerimus librum quem putamus 
magnae futurum utilitati inexpletisque oculis 
ab eis lectum iri. 

Et in primis, ut lector libri rem capiat to¬ 
tam, indicem praemittimus: 

I, Geografia, leggenda e storia. II, La popola- 
zione. III, La cittd nel suo insieme. IV, 11 foro e 
gli e di fici pubblici profani. V, Le religioni e i tem¬ 
pli. VI, La casa di abitazione. VII, La vita eco- 
nomica. VIII, II culto dei morti. IX, La cultura. 
X, Uarte. XI, Le suppellettili. XII, Le iscrizioni. 

Liber — ut utilius faclliusque intellega¬ 
tur— 106 tabulas pictas easque selectas, mul- 
tasque novas studio vere dignas continet. 

Pauca sunt tamen menda, ut videtur ty* 
pographica, quae libri virtutes et laudes nui' 
lo modo minuunt. 

In pag. 6 notula 6 legitur CCIL pro CIL; 
in pag. 9 notula 15 melius scripseris Trimal- 
chione pro Trimalcione; in pag. 24 dicitur Pan¬ 
sae domum esse sitam in VI, 1, b pro VI, 6, 
1; in pag. 160 legitur etiam Firmi Obelli do¬ 
mum positam esse in regione III pro IX. 

Opus ergo, humanissime lector, ante ocu¬ 
los habes vere, ob eximiam doctrinam qua 
exaratus est, laudandum maximeque a nobis 
tibi commendandum. 

Jesus AramendIa, C. M. F. 

A. Severyns. — Homere 1’artiste. Office de 

publicit6, J. Lebdgue, Bruxelles 1948. Pag. 
196. 

Liber hic, in quo permulta sunt et elegan¬ 
ter et venuste et jucunde et scienter excogitata 
et descripta, summa est et compendium earum 
omnium rerum quae magna opera de Homero 
continent. Quae summa, nostra sententia, ab 
eo tantum fieri potest qui alte penitusque 
Homerum Homerlque opus cognitum habeat. 

En libri indiculus: 

— Position de depart (p. 7-35) ubi a cl. auc¬ 
tore Severyns tota belli Trojani quasi scaena 
instauratur. 

— Arriere-plans Ugendaires (p. 43-97): Hlc 
auctor subtiliter, expedite, plene dicit a) de 
Homeri significationibus ad pristina et popu¬ 
laria poemata, («Homere est prlsonnier d'une 
trudition qu ii ne peut mlconnaltre sans 
heurter ses auditeurs»); b) de horum poema¬ 
tum collatione seu comparatione inter se; c) 
de eo quod Homerus ex fabularum residuis 
(«fonds legendalre») acceperit et novitate ma¬ 
xima, maximo artificio, felici ingenio induerit. 

—Tertius libri index est Le mttier du Poite 
(p. 97-150) qui haec capita complectitur: I. 


Mythologie et merveilleux, II. Jeux meurtriers, III. 
Menus gestes et petits tableaux, IV. Badinages, 
V. Emotion, VI, Au fond des dmes. His in capi¬ 
tibus nihil aliud cl. auctor intendit quam 
humanum, psychologum, poetam, artificem, 
Homerum nobis praebere. 

Liber lucubratione, perbene cum animo 
cogitata, absolvitur (p. 150*165), ubi multa 
eaque lepida de similitudinibus apud Home¬ 
rum aguntur. 

Tabulae postremo adduntur seu nominum 
et locorum Iliadis et Odysseae indices (p. 167* 
195) quae magnae utilitati et commodo erunt 
legentibus. 

Jesus AramendIa, C. M. F. 

Brachfeld, Oliver. — Los sentimientos de infe- 

rioridad. Luis Miracle, Editor. Barcelona, 

1959, 

Doctor Oliver Brachfeld, «The Interame- 
rican Society of Psjchology» olim praeses, 
maxime apud nostrates notus est, quam ut 
nostris hic laudibus praeconiisque indigeat. 
Amplissimum hoc volumen 575 paginarum, 
primum hispanica lingua exaratum, deinue 
in linguam anglicam, germanicam, gallicam, 
Italicam, danicam conversum est. Muitis in 
Universitatibus europaeis et amerlcanis ut 
liber scholaris seu «textus» adhibetur, et a 
magistris et auditoribus plurimi aestimatur. 

Mirum in modum capita de populorum 
psychologia ponderanda, quibus auctor utique 
praecipuo honore cumulatus est. Praeclarus 
in discipulis Allredt Adler, Doctor Brach¬ 
feld, hoc potissimum in opere, rem ad melio¬ 
rem partem in psycho.ogicis studiis christiana 
ratione convertit. Ex quo nova quidem via 
illi aperitur hodiernae theoriae «autoaestima- 
tlonis», quae hisce vocibus «Ego Psychology», 
«Self-Evaluation», «Eigenwertpsychologle», a 
scriptoribus nostrae aetatis appellatur. 

En tibi, speciminis causa, capitum argu¬ 
menta. I. EI Principio de seguridad y el senti- 
miento de impotencia (pp. 45-80). II. Historia de 
un tfrmino y de un concepto (pp. 81 155). III. 
Las teorias de Alfred Adler (pp. 157-197). IV. 
Las minusvalias orgdnicas ( pp, 199-214). V. La 
psicologta de «invdlidos > y lisiados (pp. 215-224). 
VI. iCdmo diagnosticar los sentimientos de infe- 
rioridad? (pp. 225*238). VII. Sentimientos de 

desamparo (pp. 239 250). VIII. El equilibrio 
autoestimativo bosquejo de una • teoria de la 
autoestimacidn• (pp. 251-258). IX. Los celos 
infantiles: el ^complejo de Caln» (pp. 259 2/0). 
X. Los sentimientos de inferioridad en el nttio y 
las tres fases de su teoria (pp. 271-274) XI. 
Sentimientos de inferioridad y vida sexual (pp. 
275-310). XII. Las grandes perturbaciones dei 
equilibrio autoestimativo: neurosis, psicosis y 
criminosis (pp. 311*330). XIII. Arte y sentimien¬ 
tos de inferioridad (pp. 331*344). XIV. Los 
sentimientos de inferioridad debidos a las circuns- 
tancias de la vida econ6mica y social (pp. 3*t5- 
352). XV. El •complejo dei trabajo» (pp. 353- 
372) XVI Las grandes formas compensatorias 
de la civilizacidn (pp. 273-388). XVII. La *ima- 
gen dei deseo» y el *ideal negativo, la autoesti¬ 
macidn •inconsciente» (pp. 389-404). XVIII. 
El sentimiento de inferioridad segdn Fritz Kuenkel 
(pp. 405-412). XIX. Otras teorias de los senti¬ 
mientos de inferioridad (pp. 413-426). XX. El 
•complejo de postergacidn» (pp. 427-442). XXI. 
I*Complejo» o • sentimiento»? (pp. 443 460). 
XXII. Los sentimientos de inferioridad raciales 
(pp. 461*474). XXIII. El • complejo judio» (pp. 
475-500). XXIV. Los sentimientos de inferioridad 
de los pueblos o la etnopsicologia de los •comple- 
jos» (pp. 501-530). XXV. Sensaciones de infe¬ 
rioridad en el reino animal (pp. 531 544). 

Praeest volumini praefatio ad tertiam 
(sextam) editionem hispanicam, ad primam 
germanicam, ad primam gallicam (pp. 5-42). 
Eruditissima vero conclusio atque indices 
opus Doctoris O. Brachfeld complent (pp. 545* 
575), quod et maxime honestat nobilem iliam 
«Bibliothecam Antrhopologiae» quam claris¬ 
simus Doctor Raimundus Sarrd moderatur 
quamque nobilis vir Ludovicus Miracle, 
librorum editor, evulgat. 

A. Marqu£s, C. M. F. 

Steinbuechel, Theodor. — Los fundamentos 

filosdficos de la Moral Catdlica. Vol. I, II. 

Biblfoteca Hispanica de Filosofia. Editorlal 
Gredos. 1959-1960. 

Propositum clarissimi Professoris Theo¬ 
dori Steinbuechel, in hoc opere exarando, ex 
ipsa libri inscriptione tltulove cernitur. Re 
autem vera, duo haec volumina magni sunt 
in provincia philosophica momenti studioso 


habenda Lingua germanica qua primum liber 
scriptus est, quarto est in lucem emissus et 
(n hispanicam linguam a praeclaro viro Em* 
manuele Garrido, nunc conversus e9t. 

Liber solidissimae quidem doctrinae—quae 
nitide exponitur— in maxima illa quaestione 
de morum disciplina. Et uno cum auctoris 
omnino sumus animo: Ethices et Anthropo- 
logiae quaestiones ea instituenda et evolvenda 
sunt ratione, quae nostrorum maxime tempo¬ 
rum ad/unctis respondeat. 

Totum duo in volumina dividitur opus. 
Duae partes in primo volumine: I. La proble- 
mdtica de la fundamentacidn; consideracidn dei 
hombre y su moralidad a la luz de la filosofia y 
de la teologia; delimitacidn y relacidn de ambas 
perspectivas (pp. 21-244). II Los supuestos onto- 
Idgicos y antro poldgicos de la moralidad (pp. 245- 
476). Praefatio atque scita introductio volu¬ 
mini praeit (pp. 10-20). Notae smgu a capita 
coronant (pp. 477-535). 

Alterum vero volumen et duas in partes 
dividitur: I. Apertura de la esencia de lo moral 
(pp. 7 228). II. Fundamentacidn filosdfica de la 
moralidad humana (pp. 229 285). Notae in 
9ingula voluminis capita (pp. 287-326). 

Magno opere Bibliothecam Hispanicam de 
Philosophia, a praeclarissimo professore An¬ 
gelo Gonz4lez Alvarez rectam, duo haec 
volumina honestant, atque a nostratibus, 
procul dubio, justa ac debita gratia cl. Edito¬ 
ribus referetur. 

I. GonzAlez, C. M. F. 

Beaudenom — Medttaciones sobre el Evangelio. 

Editorlal Subirana, Barcelona, 1958, pag. 
1347. 

Inter tot tamque optimos libros, qui ad 
pietatem fovendam et vitam spiritualem pro¬ 
movendam nostris temporibus in lucem dan¬ 
tur, pauci 9unt ex quibus —ob pietatem, doc¬ 
trinam, jucunditatem (n dicendo, aliasque 
virtutes et ornamenta — tantam animus per¬ 
cipiat voluptatem, ut ex libro c. t. «M edita- 
ciones sobre el Evangelio» a clarissimo Beaude¬ 
nom conscripto. 

Liber hic, quem libenter lectoribus offero, 
in tres partes seu series dispertitur: quarum 
in prima •Bethlehem et Nazareth» (p. 43-378) 
Jesum Puerum legentibus praebere auctor 

contendit; in secunda, cui index « Doctrina et 
Apostolatus» (p. 389*1059), ante oculos lecto¬ 
ris Christus ut Evangelii Praeco proponitur; 
tertia vero pars ad Glorificationem, quam, 
Christus per Passionem est assecutus (p. 
1059*1235), spectat. Huic postremae libri 
parti, quae ob auctoris mortem imperfecta 
remansit, appendix (p. iz43 1532) ex notis et 
auctoris manuscriptis addita est, quo tertia 
haec Meditationum series, quamvis summa- 
tim, absoluta exhibetur et perfecta. 

Versio, quibusdam minimis exceptis, op¬ 
tima et ut ceterorum c). v. Beaudenom libro* 
rum jucundissima nobis videtur. 

Qui liber, et praesertim ejus secunda pars 
praesertim, putamus futurum esse ut fideli* 
bus, qui vitae Christianae student, maxime 
prosit. 

Jesus AramendIa, C. M. F. 

Allers, Dr. Rudolf. - Pedagogia sexual y re - 
laciones humanas (Fundamentos y lineas 
principales analitico*existenciales). Luis 
Miracle, Editor, Barceiona, 1958. 

Novum opus adjungitur hispanicae illi 
«Bibliothecae Anthropologiae» quam claris¬ 
simus Dr. Ralmundus Sarr6 moderatur, btu- 
dio vero et diligentia Docioris Oli v eri Brach- 
ield, hujus operis interpretis, Doctoris Allers 
doctrina posthac penitus nota atque laudata 
apud nostrates erit. 

Liber utilissimus paedagogis, animorum 
moderatoribus, psychiatris, medicis: paucis, 
iis omnibus animi cultusque studiosis qui 
nostris temporibus hominis naturam callere 
et animi arcana assequi intendunt, 

ln quinque amplissimas partes totum 
opus dividitur: 1, lntroducci6n (pp, 51-26). II, 
El papel de la sexualidad dentro dei marco de la 
personalidad integrat (pp. 77-96). 111, Actrca dei 
problema de la Psicologia de la vida sexual (pp. 
97 228). IV, Educacidn (pp. 2^9-346). V, La 
preparaci6n al matrimonio (pp. 347-372). 

Quae quidem partes suis deinde capitibus 
evolvuntur quibus tota res facilior captu red¬ 
ditur. Ornatur opus eruditissima Doctoris 
Oliveri Brachfeld introductione, hac autem 
inscriptione: Rudolf Allers, la *Tercera escuela 
vitnesa» y la Pedagogia sexual (pp. 9-47). In 


operis cursu plures exstant maximique mo 
menti notae hujus Doctoris, olim Praesidia in 
Societate «The Interamerican Society of Psy- 
chology *. 

Liber hic «Pedagogia sexual y relaclones 
humanas» est procul dubio altae doctrinae 
hujus utilis rei elaborata summa. Catholica 
sane ratione, labilis haec res a clarissimo 
auctore tractatur, qui inter principes scripto¬ 
res «anti-Freudianos» in historia Psycholo- 
giae Profundae est habendus. 

A. MarquSs, C. M. F. 

Rey Altuna, Luis. — La inmortalidad dei alma 
a la luz de los Eildsofos. Biblioteca Hispa¬ 
nica de Filosofia. Editorial Gredos. 1959. 

Hujus operis prooemium, tamquam com¬ 
modum elogium sapientiae mortis (pp. 9-15), 
conclusio autem est quasi consonans immor¬ 
talitatis symphonia (pp. 441 455). In cursu 
autem libri, clarissimus scriptor et Historici 
et Psychologici partes rite suscipit, vel potius 
historicam nobis Psychologiam contexit. 

Nitidum ex ipsa libri inscriptione propo¬ 
situm. Facillimo ln praefatione calamo rei 
dispositio explicatur. Quae ea quidem adhl* 
betur: 1. Philosophia graeca (pp. 17'111); cujus 
haec divisio: Academia, Lyceum, Stoa, Mu¬ 
seum. II. Philosophia Christiana (pp. 113- 
247); hac vero divisione: Ecclesia, Schola, 
Universitas,Opus Oxionense. III. Philosophia 
hodierna (pp 248-^40); hoc ordine; «Renas- 
centia, Novum Organum, Illuminismus, 
Romanticismus». 

Denique in singula capita notae frequen* 
tisslmae, atque eae magni prorsus momenti 
(pp. 457-500). Opus Philosophi Philosophis 
ln primis; omnibus tamen sapientibus, ni 
multum fallor, utile admodum maximoque 
opere commendandum. 

I. GonzAlez, C. M. F. 

Laloup, Jean-Nelis, Jean. — Dimensiones dei 
Humanismo contempordneo, Vol. I, II. Edi- 
ciones Dinor, S. L., San Sebastidn, 1959. 

Hoc volumen inscribitur: Hombres MA- 
quinas, IniciaciCn al Humanismo ticnico. Quod 
quidem, ex altera gallica editione in sermo¬ 
nem hispanicum, a clarissimo viro Francisco 

Pegenaute Rubio conversum est. Tres in par 
tes aptius liber dividitur: l. Technice» factum 
(pp. 13 70). II. Technices eventus (pp. 71* 193). 
III. Technlcae normae (pp. 193-300). Brevi 
conclusione generali res tota a praeclaro 
scriptore rependitur (pp. 301*303). Consequi¬ 
tur appendix, cui titulus Cinco siglos de inven¬ 
tos. Nomenclatura est fere omnium Invento¬ 
rum, ab anno 1440 ad annum 1945 (pp. 305- 
326). Exstat annus, Inventum, auctor. Maximi 
quidem momenti argumentum. Tandem bi¬ 
bliographia: opera generalia, specialia, coliec 
tlones et commentarii (pp. 326-336). Totius 
rei expositio nitidissima (pp. 337-342). 

Volumini autem secundo inscriptio: Comu- 
nidad de los hombres, Iniciacidn al Humanismo 
social. Ab eodem interprete, ex quarta editio* 
ne gallica, in linguam hispanicam est transla¬ 
tum. Tres etiam partes sunt libro: 1. «Ccm- 
munitari! hominis» origo (pp. 15-66). II. 
(Communitarii hominis» tentamina atque 
errores (pp. 69-254). III. Hodie et cras (pp. 
255-343). Materiarum index (pp. 345-354). 
Opera maxime commendanda iis praesertim 
qui rem socialem penitus callere intendunt. 

I. GonzAlez, C. M. F. 

Ronconi, Alessandro. Interpretazoini gram¬ 

maticali. Biblioteca di Cultura Liviana 
Editrice in Padova, 1958. S.M.I,T. (Socie- 
tk Meridionale Industrie Tipolitografiche), 
Cassino. 

Librum dicat clarissimus auctor alumnis 
qui nunc in Italis studiorum Universitatibus 
versantur. Quasi florum fasciculus in litteris 
est; non nullorum factorum grammaticalium 
acri sane ingenio elaboratae interpretationes 
ubique inveniuntur. Titulus quidem libri 
modestiae index: res vero tota grandior. Non 
una enim grammatica, sed et lexicon et sti¬ 
lus, una cum linguisticae historia lepide agi¬ 
tantur. 

Tres in partes opus dividitur: Interpreta¬ 
tiones lexlci et semanticae (pp. 1-96). Inter¬ 
pretationes syntaxls (pp. 97*194). Interpreta¬ 
tiones grammaticae antiquae (pp. 195-248). 
Haec primae partis materies: Arcaismi o vol- 
garismi? Osservazioni sulla lingua dei •Somnium 
Scipionis *. tNinna nanna• *modo e maniera• e 
altre allitterazioni. Parole di Dante: per una se - 


mantica dei virgilianismt. Parole di Dante: •mo¬ 
lesto ». 

In altera vero parte: Esegesi e sintassi. Pre ♦ 
sente storico e varianti in Cesare. II presente sto * 
rico italiano e il suo aspetto. Imperfectum pro 
praesenti. Note suliimperfetto italiano: l) Vim- 
perfetto narrativo; 2) Uimpcrfctto di modestia. 
•Aoristi» e *perfettip in Dante. Denique in ter¬ 
tia parte: Varrone e l"etimologia. Un equivoco di 
Aulo Getio. II • cursus * mcdicvale e il testo di 
Cicerone. 

Philoponus, C. M. F. 

Fernandez Retamar, Roberto. — Idea de la 
Estilistica. Universidad Central de las Vi¬ 
llas. La Habana, Cuba, 958. 

Hic lepidus quinquaginta et centum pa¬ 
gellarum libellus est velut synthesis summa- 
ve cCursus liberi», in Facultate Philosophiae 
et Litterarum Universitatis Habanae habiti. 
Has ibi partes commode invenies: Stilisticae 
conceptus (pp. 11-28). Stilistica linguae vel 
stillstica stili (pp. 29-74). Stilistica sermonis 
vel stili (pp. 75-121). Aliae investigationes 
stilisticae (pp. 122 131). Finis (pp. 132*139). 
Denique bibliographia generalis, breviatio¬ 
nes, Index (pp. 141-150). 

Opus doctrina pulcrum et ad rem enu¬ 
cleandam discipulisque tradendam magno 
opere idoneum. Ut plurimum, clarissimus 
scriptor. In re tractanda auctoribus Hatzfeld 
et Guiraud operam 9edulam navat, quam¬ 
quam e proprio penu haud quidem raro ani¬ 
madversiones monitionesque valde utiles ad¬ 
dit. Liber, sine dubio, lectoribus arridebit, 
quos vel Intimam in sermonis scientiam at¬ 
que artem, ut in votis est, recto tramite ac 
secundo omine ducet. 

A. MarquSs, C. M. F. 

Migliorini, Bruno. - Storia della Lingua Ita - 
liana, Sansoni, Firenze, Seconda edizione, 

1960. 

Maximi quidem momenti volumen hoc 
ad totam linguae Italicae historiam summa- 
tim percipiendam usque ad haec nostra tem~ 
pora. Labor plus viginti annorum assidui 
studii hic absconditur. Immo vero etiam 
alios multos industriae annos in hoc singula- 

ri opere posuisse clarissimus scriptor B Mi- 
gllorlnl facile curiosus lector sentiet. 

Tota typographiae ars technlca in primis 
ante oculos observatur. Amplis quadraginta 
et octigentis paginis volumen constat, quod 
roto laudibus dignissimum aestimamus, quod* 
que in nulla viri docti bibliotheca in poste* 
rum desiderandum qui ad imum linguae ita* 
llcae sensum penetrare velit. 

Rei vero in libro explicatio atque inter¬ 
pretatio praefatione «galeata» subtilius evln* 
citur (pp. VII XI). Bibliographia selecta nos- 
trique temporis (pp. XIII XVI). Ea vero ca¬ 
pitum dispositio: I, La latinitd in etd imperiale 
(pp. T43). II, Tra il latino e 1'italiano (476- 
960) (pp. 45 83). III, 1 primordi (960 1225) 
(85117). IV, 11 duecento (1225-1300) (pp. 119- 
177). V. Dante (pp. 179-194). VI, 11 trecento 
(pp. 195-242). VII, 11 quattrocento (pp. 243* 
306). VIII, 11 cinquecento ( pp. 307 428). IX, II 
seicento (pp. 429-496). X, 11 settecento (pp. 497* 
583). XI, II primo ottocento (1796-1861) (pp. 
585-667). XII, Mezzo secolo di unitd nazionale 
(1861-1915) (pp. 669-743). 

In brevi epilogo inducitur lector ad r«- 
centiora ejusdem scriptoris opera de lingua 
italica novissima (Lingua contemporanea: Sag- 
gi Novecento, la Ltngua italiana d'oggi); quo 
tempore, occasione belli europaei annis 1915- 
18 data, historiae linguae italicaea conspicuo 
scriptore finitur. 

Indice nominum (pp. 751-835) opus absol¬ 
vitur. quod etiam, distincto et locupletiore 
capitum indice, in usum facilius redditur Ad 
tabellas XXXVI identidem interseruntur de 
inscriptionibus, textibus atque ejusmodi. 
Quam maxime volumen hoc lectoribus Pa¬ 
laestrae Latinae, amplioris eruditionis cau¬ 
sa, commendamus. 

A. MarquSs, C. M. F. 

Sancipriano, Mario - 11 pensiero psicologico 
e morale di G. L. Vives. Sansoni, Firenze, 
1960. 

Joanne9 Ludovcu9 Vive9 omni in discipli¬ 
narum genere, Philosophia, Ethica, Sociolo- 
gia Philologia fuit praestantisslmus. Hoc vero 
in libro lectoris animo ur Psychologus et mo¬ 
rum praeceptor a clarissimo viro M. Sanci¬ 


priano exhibetur. Quae quidem in re haud 
ita notus apud sapientes adhuc erat longe 
princeps hispanorum cultorum. 

Librorum qui de Joanne Ludovico agunt 
recensio, eaque ampla et eruditissima renas 
cente humanitate, libro praeit (pp. VII-XX). 
Hl9ce autem partibus notiones psychologicae 
et morales J. L. Vives exponuntur: Philosophia 
moralis et anthropologica (pp. 3-10). Philoso¬ 
phia naturae et psychologica tempore littera¬ 
rum renovatarum (pp. 11-16). J. L. Vive9: vita 
(pp. 16-21). J. L. Vives: opera (pp. 21-37). 
Stilus Ciceronianus (pp. 38-59). Aristotelis et 
Galeni interpretatio (pp. 60 69). Anima et vita 
(pp. 70-81). Dialectica, Logica, Rhetorica 
(pp. 82 88). «Philosophia prima» (pp. 89-100). 
Philosophiae Historiae (pp. 101-108). Philoso¬ 
phia moralis (pp. 109-120). Praesertim J. L. 
Vives hoc tempore apud nos (pp. 121*139). 

Brevissima appendice tota lucubratio fi¬ 
nitur, quae perspicuitate commendatur erudi¬ 
tioneque honestatur. 

Philoponus, C. M. F. 

Gleason, Robert W., S. I. — Cristo y el Cris- 
tianismo. Traducidodel ingllspor Francisco 
Mlgoya, S. J. Editorial «Sal Terrae», 
Santander, Espafta, 1960. 

Liber prorsus scitus commodusque hic in 
nostrae aetatis asceticis litteris, qui quidem, 
una cum illo «El Mundo Futuro», praeclarum 
ingenium scriptoris R. . Gleason, S. J., 
Fordhamiana in Universitate, N. Y., sacrae 
Theologiae Professoris demonstrat. 

Hoc opus «Cri9to y el Cristiano» eodem 
quippe animi acumine et intuitus gravitate 
e9t exaratum, atque illud «El Mundo Futuro». 

Hominum nostrae aetatis eorumque desi¬ 
deriorum bene cognitor, Rdus. P. Gleason facili 
conscribit calamo de quaestionibus quae ad 
vitam hodierni christiani pertinent. Quorum 
scilicet solutio Christus, christianae quidem 
vitae quasi centrum. 

Haec intima rei et veritatis investigatio, 
quam eruditus auctor, stilo lepido tum ratio¬ 
ne omnino nova, evolutam voluit. Quod reap¬ 
se, ni multum fallor, attigit. Septem capitibus 
re9 libri tota agitur: I, Chri9tus centrum (pp. 
19 42). II, Caritas Chri9ti (pp. 43-74). III, 

Dolor Christi (pp. 75-104). IV. Humilitas 
Christi (pp. 105-126). V. Spes et timor (pp. 
127*159). VI, Incrementum In Christo (pp. 
159*182). VII, Christiani labor (pp. 183-216). 
Anteit lucubratio de pristinis et hodiernis in 
re ascetica normis, quae prudentem theolo¬ 
gum commonstrat. 

A. Mauqu£s, C. M. F. 

Erbse, Hartmut. — Beitraege zur Ueberlieferung 
der Iliasscholien. Verlag C*H*Bech, Muen- 
chen. 1960. Gedruckt mit Unterstuetzung 
der Deutschen Forschungsgemelnschaft. 

Zetemata (quaestiones) nomen est illorum 
fasciculorum, qui, moderantibus clarissimis 
viris E. Burcket). Diller, classicarum rerum 
litterarumque enucleandarum causa in lucem 
eduntur in Germania. Quibus maxime eden¬ 
dis mutuam operam conferunt Doctores K. 
Buechner, H. Dahlmann, A. Heuss, de pristi* 
nis disciplinis ad unum bene meriti. 

Quartum et vicesimum hoc volumen, a 
Professore H. Erbse operosius exaratum; in 
quo ex ipsa inscriptione de non nullis agitur 
collationibus, quae litterariam Scholiornm 
opus Iliadis traditionem illustrent. Duo in 
capita apte partitur, quae quidem ex varia re 
tractata iterum dividuntur. Primum caput est 
generatim de quaestionibus traditionis post- 
christianae (pp. 113 407). 

Magni momenti et eruditionis epilogus 
exstat (pp. 433-438) de consectariis ad novam 
editionem Iliadis Scholiorum. Indices usum 
voluminis hujus modi aptiorem reddunt. In 
primis magistris litterarum humaniorum 
haec commendada lucubratio. 

A. Marqu£s, C. M. F. 

Munding, Heinz. — Hesiods Erga in ihrem 
Verhaeltnis zur Ilias. Vittorio Klostermann, 
Frankfrut am Main, 1959. 

Ex ipsa libri inscriptione commode clari 
scriptoris H. Munding propositum ante ocu¬ 
los lectoris apparet: id est, exploratio poematis 
Erga Hesiodi quod cum Homeri Iliade 
confertur. Ex quo et alius titulus: «Litteraria 
comparatio ejusdemque conclusiones ad po€* 
seos ortum detegendum». Hoc opus magni 


quidem animi quod ad intimam pristinarum 
rerum et litterarum provinciam pertinet. 

Ex collatione autem poematum Erga et 
Iliadis, quae sunt quasi summa rei litterariae 
antiquitatis, via atque ratione ab erudito 
auctote «epica» interpretatio operis Hesiodi 
et non nulla enucleantur adhuc de Iliade 
homerica apud sapientes vel ignota vel in 
dubium posita. 

Duas quidem in partes lucubratio dividi¬ 
tur: in ptima de poesi in libro Erga (pp. 11* 
102); in altera vero de Iliade agitur (pp. 103- 
175). His quippe partibus proceditur ab auc¬ 
tore: hinc. Die idsale. Rechtsprechung, Die 
Ermahnung zur Arbeit, Der Arete-Passus, An - 
hang zum ersten Teii; hinc, Folgerungen und 
Vorfragen, Der Gesang B ais Hesiod-Reaktion, 
Weitere Faelle von Hesiod-Reaktion: /, T, £2, L> ( 
Schlussboemerkung. 

Valde eruditae praefationis (pp. 1-10) et 
solidae conclusionis ope (pp. 176*179), tota 
auctoris de re mens explicatur, quae certe 
hesiodeum opus nova illustratur claritate. 
Lucubratio haec maximo opere a sapientibus, 
si quid mei est judicii, pendetur. 

I. GonzAlez, C. M. F. 

Vergil. — Landleben. Bucolica -Georgica - Ca- 
talepton. Lateinische und deutsch, heraus- 
gegeben von /ohannes Gotte. Bei Ernst 
Heimeran. Munchen, 324 pg., 4 Aufglabe 
1960. 

Pertinet volumen hoc ad nobile illud 
corpus «Tusculum* Bucherei Zweisprachige 
antike Taschenausgaben»; cui maximam qui¬ 
dem contulit curam praeclarus Professor Jo- 
hannes Gotte. 

Textus hinc latinus Bucolicon, Georgicon, 
Catalepti, eorundem inde scita translatio 
germanica (pp. 5 191). Perquam eruditus tum 
epilogus (pp. 192-221), de Vergilii vita ejus¬ 
demque poetica fictione. Atque appendix 
vitae vergilianae una cum pristina Vergilii 
exegesi (pp. 222-229). 

Denique animadversiones non nullae et 
nominum rerumque index(pp. 230*324). Opus 
de re perfectum absolutumque ducimus, ac 
magno opere lectoribus Palaestrae Latinae 
commendamus. 


A. Marqu£s, C. M. F. 

Moulinier, Louis. — Quelques hypothises rela - 
tives d la giographie d'Homere dans iOdys- 
ste. Centre d'£tudes ct de recherches helltf- 
niques de la Facultl des Lectrea et Scien¬ 
ces humaines d'Aix. Publication de la 
facultl des Lettres. Aix en-Provence. Edi¬ 
tioni Ophrys, 1958. 

Animo constanti et forti cl. Auctor Ulixem 
sequitur per maria et loca quaerens quaenam 
loca tetigerit quasque terras hominesque lus¬ 
traverit errationibus illis Homericis. Quatuor 
nixus fulcris id pertentavit: l.° Itinerum diu¬ 
turnitate et ductu. 2.* Locorum descriptioni¬ 
bus. 3.° Archaeologicis inventis quibus locus 
a scriptoribus designatus probabilis fiat. 4.° 
Fabulis localibus rite testatis. His fultus 
fundamentis asserit Auctor Ithacam, quae 
olim Cephalonia dicta est. hodiernam Thlaki 
esse. Ex investigationibus effici videtur multa 
loca in Odyssea memorata certo cognosci 
posse eo quod Homerus clarius descripserit. 
Unde etiam patet quantum a vero deflexerit 
V. Blrard qui dixerat Homerum aliosque 
Homericos po€tas penitus ignorasse maria 
Italica et sicula. Nos oportet ignaros confiteri. 
Uno verbo: Homerus sat bene geographiam 
cognovit, ipse studuit multa facra certis locis 
conlocare, quamquam non semel immo saepe, 
poetico indulsit ingenio. 

Duabus chartis geographicis Auctor Ulixis 
errores illustrare contendit simulque investi¬ 
gata uno obtutu exhibere. 

Jacobus Sidera, C. M. F. 

Maddalena, Antonio. — Sofocle, Edizioni di 
«Filosofia*. Torino, via Po, 18, 1959. 

Hujus libri indoles nihilo melius fortasse 
elucebit quam indice corporl9 seu collectionis 
cujus pars est: Fibsojia nella Letteratura (philo¬ 
sophia in litteris). Hoc indiculo totus intelle¬ 
gitur non parvae molis liber qui non philolo¬ 
giam aut dicendi genus in Sophocle quaerit, 
sed mentis cogitata rerumque nucleum. Ipse 
scriptor philosophus quod in scribendo pro¬ 
positum habuerit pandit: Sophocles, ita ille, 
vitam egit Sophistarum aetate, a quibus inge¬ 
nium hominum maxime elatum est. Ideo 
Ipsius Ingenii humani tot tantasque subortas 
controversias et quaestiones cognovit. Sed 


apud Sophoclem unum est argumentum 
p raecipuum: de deo et homine, de utriusque 
mutuo commercio et consuetudine: vel si 
mavis duplex dici potest argumentum: de 
hominis nempe dolore deorumque justitia. 
Eadem atque Aeschili fuit Sophocli fides: 
• non malum dolor, justi et benevoli dei». 

Hanc philosophiae lucem circumfundit 
auctor per singulas Sophoclis tragoedias. Ergo 
tot capita habet liber quot Sophocles tragoe¬ 
dias. Singulae aequo judicio existimantur et 
sincero. In hoc libro philologia philosophiam 
juvat, philosophia philologiam multa docet. 
Et nos utriusque disciplinae fructus, auctoris 
opera, percipere possumus. 

Frassinetti, Paolo. — Storia della letteratura 

latina per le Scuole Medie Superiori. II edl- 

zione rlveduta e corretta. Minerva Italica. 
Bergamo, via Maglio dei Rame, 6.1959. 

Hic liber in schola originem habuit et 
scholae dicatur ab auc.tore, qui in prooemio 
librum totum alumnis et tribuit ct donat... 
cum ab iis interrogantibus notantlbusque 
— insciis etiam— opus perpolitum sit et abso¬ 
lutum. 

Ne plura dicam breviter hujus libri virtu¬ 
tes recensebo: 1) In IX partes totam mate¬ 
riam dispertitur (a praehlstoria ad Tarentum 
captum; 2, a Tarento ad Corinthum captam; 
3, ab anno 146 ad Sullam mortuum; 4, ad 
Caesarem occisum; 5, aetas augustea; 6, a 
Tiberio ad Trajanum; 7, ab Adriano ad Theo¬ 
dosium; 8, ultimi scriptores pagani; 9, litte¬ 
rae christianae). 2) Singulae partes per genera 
litteraria — quae dicuntur prout sunt «orien- 
tamentt strutturali della poetica» — dividuntur: 
oratio vincta (elegi, epos, bucolica, comoe¬ 
dia...) et soluta (oratoria, historia, grammati¬ 
ca... cet.). 3) Scriptorum opera —praecipua 
saltem — breviter contrahuntur, quibus alum¬ 
nus eorumdem aliquo modo cognoscere possit 
argumentum et vim. 4) Cum res id postulat 
rerum, temporum hominumque prospectum 
praebet quibus meliu9 calleanrui et mores et 
cultus et litterarum hi9toria. 5) Praeterea post 
unumquamque partem summam totius aeta¬ 
tis adjicitur, qua uno intuitu omnia recolan¬ 
tur facilius et perpendantur. 6) Tandem res 

proponuntur modo alumnis aptissimo: ora* 
ttone plana, eleganti, brevi. His de causis 
hanc litterarum latinarum historiam magni 
facio. 

Napoli, Mario. — Napoli greco-romana. Fausto 

Florentlno editore. Napoli, 1959. 

Marius Napoli hunc librum neapolitanae 
urbi a graecis romanisque conditae, structae, 
in saecula mutatae integrum dicat ut investi* 
get et promat quaecumque de ea re inventa ad * 
huc sunt et effosa. Primum de originibus prae* 
cipuisque eventibus agit, de moenibus deinde 
cum turribus et propugnaculis, prout agnosci 
possunt per singula fere saecula a. Ch. n., de 
consilio seu modo orthogonali adhuc vigenti 
quo urbs est aedificata, quo modo urbs in 
annos creverit et immutata sit, de portu, de 
templis quoque deque deorum cultibus. Ca* 
put unum cultui Sirenum et Parthenopis se* 
pulcro tribuit, unum fratriis; monumenta pu • 
blica denique describuntur. Tabulis sive de* 
lineatis sive photopictls multa illustrantur. 

Qui Neapolis veteres res et monumenta 
cognoscere voluerit, hunc adeat librum opti* 
ma praeterea charta et typis excusum. 

W. Shakespeare — EI Mercader de Venecia. - 

La Tempestat. - UAmansiment de 1'Harpta. 

Traduccid i prefaci per Josep M. de Sa* 

garra. Editorial Alpha, Barcelona, 1959. 

J. M. de Sagarra fabularum Shakespearia- 
narum specimina quaedam catalaunica lin¬ 
gua reddita praebuit: tragoedias romanas (Co¬ 
riolanum, J. Caesarem, Antonium et Cleopatram) 
dramata illa Romeo and Julieta , Otello, Macbeth. 
Nunc has comoedias tres optimo judicio sum. 
maque elegantia expressas. Nescio quantum 
anglice lecta haec opera placeant. Catalau* 
nica interpretatio mihi quidem adeo placet 
ut hac lingua primum scripta videantur. 

Litteratissimus enim interpres poeta egre¬ 
gius ipse est et dramaturgus praestantissimus, 
qui et rhythmum ut pauci sentit et verborum 
vim et numerositatem. Officinae librariae de 
hoc munere suavissimo jucundissimoque con¬ 
vivio ex animo maximam habemus gratiam. 

Jacobus Sidera, C. M. F. 


Mamone, Giovanni. — Litterarum Latinarum 
Historiae. Carlo Signorelli Editore. Milano, 
Via Lattuada, 7, 1951. 

• Historia opus unum hoc oratorium ma¬ 
ximum*, scripsit Cicero De Leg. 1, 5. Hujus 
modi est hic liber in quo litterarum latina¬ 
rum historiam narrat cl. v. J. Mamone ad 
obrussam exactam. De singulis enim et aeta¬ 
tibus et scriptoribus prout cujusque est mo¬ 
mentum disserit. 

Laudi maximae auctori vertimus quod et 
historiam scripsit et latine quae sane res his 
temporibus nova fere est et insolens et inau* 
dita... Latinitate utitur plana quidem captu¬ 
que facili, at pura puta, eleganti, numerosa. 

Auctori effuse plaudimus quod opus re 
vera scripsit egregium. 

Montoliu, Manuel de. — Ausids March. Edi¬ 
torial Alpha, Barcelona, 1959. 

Quinto ab Ausids March, poeta clarissimo, 
mortuo centesimo anniversario vertente, Em- 
manuel de Montoliu. existimatorum nostra¬ 
tium facile princeps et patriarcha, vividum, 
plenum, hodierno perfusum lumine opus de 
tanto poeta lyrico scripsit, qui olim tanti 
momenti fuerat In litteras hi9panicas et cata 
launicas. In eo libro, in quo collectum videas 
quod ab aliis dictum est in unum coactum, 
plurimis aliis ab E. Montoliu additis, primum 
poetae vitam, dein opus perpendit. Denique 
de philosophia et vita in carminibus Ausids 
March poetae verba facit. Ibi agit de doctrina 
amoris, de morte, de moribus de perennitate 
Marchiani operis, quomodo fuerit plane suus 
et a poetis qui « trovadores » dicuntur differat. 

Hanc poetae novitatem propriam vindicat 
Auctor contra cl v. A. Pages validis argu¬ 
mentis Lullii momentum (n opus Ausiasmar* 
chianum praesertim —quod nemo ante fe-' 
cerat— nobilitat. Deinde agit de momento 
Ausids March in posteros. Breve glossarium 
difficiliorum verborum adjicitur. Ni me omnia 
fallunt in versu «Tu creist me perqui dnima 
salve» (p. 121) verbum creist interpretandum 
est creares non cregueres ut in eo glossario 
(p. 149) scribitur. Credo id opus —lingua 
catalaunica scriptum— optimum esse om¬ 
nium monumentorum anno quinquies cente- 

simo erectum in honorem po€tae qui cum et 
homo fuerit, in se inclusit omnes gentis suae 
virtutes. 

Ciceron. — Traitt des Lois. Texte £tabli et 
tradult par Georges de Plinval, Paris. 
Soci£t6 d'6ditions «Les Belles Lettres*. 
95, boulevard Raspail (VI), 1959. 

En habe optimam Ciceronis de legibus 
librorum editionem a G. de Plinval apte para¬ 
tam addita gallica translatione maxime pervia 
et acuta. Translator etiam amplissimam 
praeposuit introductionem (I LXXII) in qua 
enucleat quem locum inter omnia Ciceronis 
opera libri de Legibus teneant, de Cicerone 
/uris perito, de /uris peritis rei publicae aetate, 
de discrimine romanarum legum, de principiis 
juris illa aetate quaerendis statuendisque, 
quantam Cicero hac in re contulerit operam, 
qui legem naturalem ut nemo romanorum 
antea investigavit et fundamentum totius 
juris constituit. Deinde de fontibus philoso¬ 
phicis horum librorum, Quo modo et quare hi 
libri —qui disputationem continent de philo¬ 
sophia juris, legum addita concinna expo¬ 
sitione romanarum— mente concepti sint et 
qua ratione et consilio scripti Etiam deforma 
litteraria verba facit. Denique breviter quaes¬ 
tionem de textus traditione persolvit. 

Haud facile est textum non semel corrup¬ 
tum recentibus linguis reddere. Tamen, sum¬ 
mo conatu adhibito, translationem concin¬ 
nam, mentem Ciceronis rite exprimentem 
facere assecutus est G. de Plinval. Qui prae¬ 
terea plurimis notulis quae complemento 
Indigerent vel explicatione illustravit. 

Coossens, Godefroy. — Uart de l'Asie inte¬ 
riture dans VAntiquiU. Les tpoques. Collec- 
tion Lebdgue. Office de Publicltl. Rue neu- 
ve, 36. Bruxelles, 1948, 

Hoc opusculo (90 enim pagellis contine¬ 
tur) habeas summarium artium historiae in 
hac orbis terrarum parte quae vere gentis 
nostrae cultusque cunabula fuerunt, unde ad 
nos omnes fere artes promanarunt. Libellum 
auctor in quattuor dispertit partes: artes quo 
modo ortae sint (I), aesthetica quo modo 
percepta sit et degustari coepta (II), et discreta 


(III) et enucleata (IV), (seu gallfce: la forma - 
tion des techniqtus, la formation, les differentia - 
tions, les transformations de 1'esthitique). 

Historia tria annorum milia complectitur 
et regiones ‘quas veteres Asiam appellarunt. 
Multa hic invenias paucissimis quidem pa¬ 
gellis comprehensa, snirma perspicuitate 
enucleata, maxima auctoritate dicta. 

Jacobus Sidera, C. M. F. 

Marinone, Nino. — M. Tullio Cicerone. De fi¬ 
nibus bonorum et molorum. Antologia. Fi- 

renze, La Nuova Italia, 1958, p. 330. 

In promptu, humanissime lector, librum 
novum habes in Aedibus «La Nuova Italia», 
nuper vulgatum. 

Praemittitur praefatio(p. V-XXVI) in qua 
legentibus dilucide proponitur indoles seu 
natura philosophicorum coetuum, de quibus 
in libro disputatur, rerumque etiam adjuncta 
et condiciones in quibus Cicero vitam egit. 

Brevis sequitur index philosophicus; ali¬ 
qua vero in eo opera sive antiqua sive recen- 
tiora desiderantur, ut Usener et Bniley scrip¬ 
ta quae ad rem valde conferunt. Operis Cice¬ 
roniani anthologica, uberrimis instructa no¬ 
tulis et commentariis alumnorumque captui 
maxime accommodatis, absoluta nobis et per¬ 
fecta videntur. 

Interdum vero placuisset ut pro sola con¬ 
versione, quam cl. Ninus Marinone quando- 
quo affert, loci difficiliores pluribus notis et 
syntacticis commentariis —ad textum melius 
et interpretandum et illustrandum—, locuple¬ 
tati essent. Ad rem quoque profecisset ut cum 
Xerxis expeditionem adversus Graecos com¬ 
memoratur (II 112), mentionem aliquam de 
Herodoto habuisset ceterlsque ad rem capien¬ 
dam necessariis, ut in aliis locis (II 66 et II 
52) ab auctore factura est. 

Opus utilissimo nominum propriorum et 
verborum philosophicorum indice clauditur. 

Grates ergo cl. Nino Marinone rependa¬ 
mus maximas qui hunc Ciceronis librum et 
implicatum et spinosum, multisque gravibus 
obstructum difficultatibus, facillimum et ju¬ 
cundissimum suis commentariis alumnis red¬ 
didit. 

Jesus AramendIa, C. M. F. 

Genovesi Victor», S. J. — Carmina. Descite 
et Socii Editores, 195-), pg. 719. 

• Institutum Studiis Romanis provehendis 
—ita scripserat Quintus Tosatti, ejusdem 
Instituti praeses— carmina Victorii Genovesi 
edit ad delectationem omnium qui linguam 
latinam diligunt et sensum sincerae veraeque 
poesis habent*. 

Ad delectationem dicam et ad omnium 
stimulum et incitamentum. Quis profiteatur 
emortuam linguam effetamque qua tot tam' 
que pulchra dici possunt et his consona tem- 
poribus et rebus? 

Hoc amplo volumine carmina continen¬ 
tur quae in certamine Hoeufftiano aliisque 
certaminibus maximo donata sunt praemio 
vel laude. Praeterea alia bene multa quibus 
clarissimus po£ta «tempora quae vixit, fiden¬ 
ter carmine dixit». 

Nemo est qui ignoret non pauca tanti viri 
poemata U9U in precibus Ecclesiae publicis 
usu venisse, cum P. Genovesi hymnographut 
sit Sacrae Rituum Congregationis. Quam 
summam arbitror laudem. Si vis Huratium 
et Vergilium tecum redivivos habere eosque 
lingua iatina loquentes, 9ed de nostris rebus 
in priml9que divinis, hunc tibi librum adhibe 
so:ium multumque in sinu tuo, haec pulcher¬ 
rima legens carmina, gaudebis. 

Ffrrero, Leon ardo. — Cultura e Poesia in Ro¬ 
ma. Testi et letture. I, Etd repubblicana, 
La Nuova Italia, Firenze, 1960. 

Hic liber prologo caret, seu potius alium 
librum -cujus complementum est— prolo¬ 
gum habet et introductionem: La letteratura 
latina. Profilo e testimonianze, quem cum non 
habeam, judicare non possum: at conjectura 
consequi possum eum librum esse historiam 
litterarum latinarum cui adjicitur haec vera 
• anthologia» in qua reperiuntur omnium 
scriptorum fere specimina qui rei publicae 
temporibus aetatem egerunt. Haec specimina 
non temporis ordine proponuntur sed rerum: 
cultus popularis et optimatium litterarius, 
cultus sratusque civitatis, populares jugum 
optimatium repugnantes, cet.; tandem potestas 
cultusque (Caesar-Cicero, Clcero Hortenslus, 
Varro, Sallustius, Nepos), et nova Schola: 


Catullus, Lucretius. . Exempla adhibita am¬ 
pliora sunt, praesertim quod ad Plautum et 
Terentium. Saepe interpretatio Italica, poeta¬ 
rum praesertim, adjungitur, notuli9 semper 
scitu necessaria illustrantur. Librum utilio¬ 
rem melioremque reddunt quaestiones alum¬ 
nis solvendae propositae, quibus sensus exis¬ 
timantis acuitur, et longior ac locupletior 
librorum index quibus uti liceat ad res in li¬ 
bro adumbratas enucleandas complendasque. 
Id etiam novi liber habet quod LXXI dicat 
paginas illis auctoribus continendis qui ali¬ 
quo modo quacumque aetate (ad saeculum 
XIII) sensum et opinionem de veteribus 
scriptoribus aperuerunt. Speramus fore ut 
quam primum aliud edatur volumen. 

Mansuelli, Guido A. — La politica di Cneo 
Pompeo Magno. Lezioni tenute alTUniver- 
sit&di Bologna nelTanno accademico 1950- 
1959. A cura della Dott. Emilia Pettorelli. 
Casa Edltrice Prof. Rlccardo Pitron. Bo¬ 
logna. 1959. 

Si vis uno contuitu totam pompejanam 
rei oubUcae administrandae rationem cognos - 
cere hunc librum (fere libellum 125 pag.) adi, 
integre his rebus investigindis dicatum. Ibi 
q laestiones 9eu «problemata* 9aeculi illius 
a. Ch. n. I, nostro simillimi, quae civitatem 
et cultum, et oeconomiam et arma affectant 
agitantur et quo modo Pompejus, merito 
Magnus appellatus. (Itis solvendis toto studio 
vacaverit victusque discesserit. Haec investi¬ 
gavit G. Mansuelli et docuit curriculo 1958- 
1959 In Universitate Bononiensi; edenda cu¬ 
ravit Aemilia Pettorelli. Liber mihi maxime 
placuit. 

Jacobus Sidera, C. M. F. 

Corrige in hoc fasciculo: 

pg. 79 verbo, quo 

pg 80 obtst plerumque iit, qui discere volunt... 
pg. 81 ratione docentur 
pg. 85 veri videndi 
pg. 85 luce dulcius 

ANN. VII - (FASC. II)- N. 26 


M. JUNIO 


A. MCMLXI 


Bella perdix, bellissima perdix! 

PERSONAE: Hieronymus, Petrus, Hieronymi nepos, Pharmacopola, Chorus. 
RES QUAE NECESSARIAE VIDENTUR: Haud parvus culter coquinarius, veru, 
catinus, duae perdices modo verae, modo simulatae, ea materia tamen 
ut lacile edi possint. 

(PETRUS, culinaria veste indutus, solus in scaena apparet. Mensam 
mappa detergit et instrumenta coquinaria expedit. Tum Hieronymus, e{us 
patruus, venatorio more in scaenam duas perdices manu tenens ingreditur). 


HIERONyMUS. — Age, mi Petre! statim 

igne accende eumque vehementer 
suscita, veru quaere... nam tempus est 
jam apparandi cenam, delicatam dico 
nostram cenam, duas perdices! En illas, 
pingues sane, lautum cibum!... Nunc 
commodum in agro vicino illas cepi. 

PETRUS. — Ut nitent! Earum odore et 
gustu jam delector! Enimvero lautis¬ 
sime epulabimur!... 

HIER. —- Sed prius quam epulemur, eas 
plumis nudare oportet; nam aves cum 
plumis certo non edes... 

PETR. - Ita sane, patrue; est cibi appe¬ 
tentia... —praesertim cum ante oculos 


hujusmodi ferculum jam nitescit—, 
tamen adhuc me mentis compotem 
sentio neque illam a te dilaudatam 
coquendi artem meam oblitus sum! 

HIER. — Eximias animi tui facultates 
cognitas et compertas habeo; cumque 
egregium te habeamus cocum pin- 
guesque duas perdices, tantum diem 
celebrare cum amicis oportet. Phar¬ 
macopolam amicum adeo eumque ad 
cenam invitabo. 

PETR. — Misere dictum! Sollemnem hunc 
diem perdidimus!... En gracillimas duas 
perdices... et alium praeterea fasti¬ 
diosum advocas convivam? 


{Hieronymus egreditur. Interea Petrus plumis perdices nudat, in veru 
infigit assandas, dum chorus totam cantilenam canit: Bella perdix, bellissima 
perdix! usque ad finem «{am nudavi te». 

Ubi perdices assatae sunt, Petrus veru removet, perdices in catino 
ponit; veru attingit digito digitumgue gulose lambit Perdices igne tostae et 
exquisitissime olentes salivam movent. Petrus modo accedit, modo decedit, 
quasi tentetur... Interea chorus sirenum voce dulciter murmurat: 

Eheu, exquisitae, exquisitissimae perdices! 

Eheu, lautae, lautissimae perdices! 

Petrus tentationi succumbit; unam e perdicibus manibus sumit, alam 
secat et edit; deinde alteram alam, clunes, totam perdicem. Itidem alteram 
perdium comedit, dum chorus Petrum edentem cantu comitatur: 

Bella perdix, bellissima perdix 
usque ad finem: *Jam voravi te». 

Chorus, qui lene principio canit, paulatim increscit usque ad ultimum 
Petri morsum. Tandem subito fit silentium. Tunc ingreditur Hieronymus). 



Bella perdix! Bellissima perdix! Bella 




PlOjtis nuda-fco caput! Plumis nu-da-bo ca- put! Et cacut! 



UNUS. — Bella perdix, bellissima perdix 
Bella perdix, plumis nudo te! 
OMNES. —Bella perdix, bellissima perdix 
Bella perdix, plumis nudo tel 


UNUS. — Plumis nudabo coput. 
OMNES. — Plumis nudabo coput. 
UNUS. — Et caput! 

OMNES. — Et caputl 
UNUS. — O perdix! 

OMNES. — O perdix! O! 


UNUS. — Plumis nudabo collum! 
OMNES. — Plumis nudabo collum! 
UNUS. — Et collum! 

OMNES. — Et collum! 

UNUS. — Et caput! 

OMNES. — Et caput! 

UNUS. — O perdix! 

OMNES. — O perdix! O! 

UNUS. — Plumis nudabo pectus. 
OMNES. — Plumis nudabo pectus. 
UNUS. — Et pectus! 

OMNES. — Et pectus! 

UNUS. — Et collum! 

OMNES. — Et collum! 

UNUS. — Et caput! 

OMNES. — Et caput! 

UNUS. — O perdix! O! 


UNUS. — Plumis nudabo clunes. 
OMNES. — Plumis nudabo clunes. 
UNUS. — £4 clunes! 

OMNES. — Et clunes! 

UNUS. - Et pectus! 

OMNES. — Et pectus! 

UNUS. — Et collum! 

OMNES. — Et collum! 

UNUS. — E» caput! 

OMNES. — Et caput! 

UNUS. — O perdix! 

OMNES. — O perdix! O! 


UNUS. — Bella perdix, bellissima perdix 
bella perdix, jam nudavi te! 
OMNES. — Bella perdix, bellissima perdix, 
bella perdix, jam nudavi te! 


f/rerwmJUNUS. — Bella perdix, bellissima perdix, 

bella perdix, jam voravi te! 

OMNES. — Bella perdix, bellissima perdix, 
bella perdix, jam voravi te! 


UNUS. — Unus tantum comedi! 
OMNES. — Unus tantum comedi! 
UNUS. — Et caput! 

OMNES. — Et caput! 

UNUS. — O perdix! 

OMNES. — O perdix! O! 


UNUS. — Unus tantum comedi! 
OMNES. — Unus tantum comedi! 
UNUS. — Et collum! 

OMNES. — Et collum! 

UNUS. — Et caput! 

OMNES. — Et caput! 

UNUS. — O perdix! 

OMNES. — O perdix! O! 


(Et hac ratione cantus progreditur deinceps) 


HIER. — Ecce amicus! Statim pharmaco¬ 
pola hic aderit. —Huuuu! Huu! Olet 
profecto, olet! Remne expeditam ha¬ 
bes? 

PETR. — Heu, me miserum! me miserum 
sane! Nec verbum. Angor animo... 
Feles... —male illi sit— feles nunc 
commodum eas surripuit! 


HIER. — (ira excandescens) Te mise¬ 
rum! quid fecisti? Te passum perdices 
surripi! Insanisne? Stipes es et truncus! 
Tu es in culpa. De te hujus furti, hujus 
sceleris poenas exigam. 

(Secum loquitur) Heu, heu! Perdi¬ 
ces, ubi estis perdices, deliciae meae! 
Quis mihi eas reddet? 

(Iterum ad Petrum) Infelix es! 
Oculos tibi evellam... te quoque plu¬ 


le, fugam capesse, iterum 
~ rogo; nam patruus in in- 

*===^ saniam incidit, cerebro 

certe laborat...; hic est, 

w 

praesens adest..., te ne* 

v* 4 ° jjl ^ PHAR. — Nonne tu mente 
i wUw captus es? Itane, ejus 

mens alienata est? Qui 
fieri potest?... nam modo 
illum sum allocutus me* 
que ad lautam cenam, 
ad duas edendas perdices, amice in¬ 
vitavit... 


mis pilisque nudabo. 

(Secum) Ubi sunt, ubi sunt perdices 
meae! 

PETR. — ( Tremens ) Bone Deus!, ne 
talia feceris, mi patrue* Nam... haec 
per jocum solum dixi. Nonne vides 
me paululum jocari voluisse? Perdices 
enim... ibi sunt, obtectae, ne calorem 
amittant... 

HIER. — Optima uteris fortuna! Nam 
aliter... malum patrarem facinus!... Sed 
eheu! hora est mensam sternendi! 

PETR. — Statim, rem aggrediamur... At, 
patrue, cultrum illum coquinarium, 
exacue, quaeso, ut facilius oves di¬ 
scindamus. 


PETR. — Cave credas, cave credas! In¬ 
sidias tibi ponit. Inspice intro, nus¬ 
quam hic neque perdices neque per- 
diculas vides. Patruus juravit, cum 
domum intraveris, se auriculas tibi 
praecisurum. Inspice illum in horto; 
vide ut cultrum coquinarium exa¬ 
cuat!... Cito, cito fuge, quaeso; nul¬ 
lum restat temporis spatium, nullo 
mora est, mihi crede; aegre ferrem si 
te comprehenderet... 

PHAR. — Recedo domo tuo, exeo... 
Nolo ut ex duabus istis miseris perdi¬ 
cibus et ego auriculis nuder... ( abire 
festinat). 


HIER. — Sapienter id qui¬ 
dem; ilico pergo. 

(Hieronymus mani¬ 
cas aliquantulum le¬ 
vat; cultrum agitat hor¬ 
tumque petit... Tum 
pharmacopola ex con¬ 
trario ingreditur do¬ 
mum). 

PETR. — Te oro, o bone, 
mi pharmacopola, exi ci¬ 
to, exi, saluti tuae consu- 

PETR. — Potrue, mi optime patrue! 
cito, celeriter accurre! 

HIER. — Sed quid rei accidit? 

PETR. — Id plane quidem: hospes ille, 
bonus ille hospes tuus duas abstulit 
perdices; statim illum insequere, 
alias... valeant perdices, —perdices 
meae!...—; neque ego neque tu illas 
ore nostro gustabimus!... 

HIER. — Itane dicis?... Idque scelus pa¬ 
travit?... Malum! Male sit illi nebuloni! 
curro, accurro, illum insequor et ap¬ 
prehendam duasque ei auriculas evel¬ 


lam... (Ad Pharmacopolam) Heus, 
tu, heus! E duobus uno saltem! 

(Cultrum manu tenens Hiero¬ 
nymus Pharmacopolam insequi¬ 
tur qui velocissime currit). 

PHAR. — (Currens et obtegens aures) 
Neque duas neque unum! 

Alumni V' Cursus Linguae Latinae 
vertente anno 1960. 

Barbastri. 

Rem totam digessit et retractavit Modero- 
tor PALAESTRAE LATINAE. 

Musicae optissime verba accomodovit P. 
M. Molina, C. M. F. 


Romani Imperii eversor 

Cu m Hunnorum rex Attila, in Romani 
imperii fines irrupisset homines, urbes, om¬ 
nia in exitium vertebat. Sic ut vastitas ac 
Dei flagellum vocaretur. 

Cu m audisset Romae maximam prae¬ 
dam esse, suis copiis eam diripiendam 
petiit. Quod cum cives audissent ut ab ex¬ 
cidio Romam, omnium parentem, servare 
vellent, Senatus populique legati totius ur¬ 
bis divitias Attilae miserunt. 

At ille: «Libenter divitias accipio, sed 
non satis est, ibo et ab imis fundamentis 
urbem eruam». 

Tum cives Pontificem Maximum adie¬ 
runt eumque deprecati sunt ut ab exitio ur¬ 
bem eriperet. Leo Pontifex Maximus, po¬ 
puli preces exaudiens, Attilae occurrit et 
Sacratum Crucis signum extollens: «Recede, 
inquit, Deus est nobiscum». 

Quo audito, summa admiratione per¬ 
culsus a proposito destitit ac retro statim 
tendit. 


Miles ad optionem (sargento) 
profectus dicit intritam (sopa, $ou- 
pe) terra misceri. 

—Sed tu ad quid venisti, ut 
patriam defendas aut in intrita 
ingemas? 

—Ego veni ut patriam defen¬ 
dam, non vero ut illam edam. 


Petrus, puer quinque an¬ 
norum, pessimus matri vide¬ 
batur: 

— Hodie, quia scyphum vini 
plenum clam deglutisti, bellaria 
non tibi erunt . 

— Egomet? —puer respondit — 
Minime! Sed crustulum humi de¬ 
cidit factumque est ut vinum pror¬ 
sus ebiberet. 

— Quid vero de crustulo fe¬ 
cisti? 

— Ut illud punirem, totum co¬ 
medi. 


Celsonae. 


C. LATORRE, C. M. F. 

M. FURIUS CAMILLUS LUDI 



Mos erat Faliscis eodem libero¬ 
rum magistro et comite uti, simulque 
multi pueri eidem magistro commit¬ 
tebantur, qui quidem in Graecia 
mos etiam erat. Magister, qui scien¬ 
tia praecellere videbatur, principum 
liberos erudiebat, sicut fere fit (co¬ 
mo suele sucsder). 


Is, in pace, lusus exercendique 
causa, pueros ante urbem produce¬ 
bat; cumque hunc morem per belli 
tempus nondum intermisisset, modo 
brevioribus, modo longioribus spa¬ 
tiis pueros ab urbis porta trahere 
solebat. Tunc vero Falerii a M. F. 
Camillo obsidebantur. 


Quondam, lusu sermonibusque 
longius solito progressus est inter 
stationes hostium et castra romana, 
qua data occasione discipulos in 
praetorium ad Camillum perduxit. 
Ibi se ait Falerios in manus Roma¬ 
norum tradidisse; cum eos pueros, 
quorum parentes capita civitatis es¬ 
sent, in potestatem dedisset. 


Quae ubi Camillus audivit: 
«Non, inquit, ad similem tui nec po¬ 
pulum nec imperatorem scelestus 
ipse cum scelesto munere venisti. 
Sunt belli sicut pacis jura justeque 
ea non minus quam fortiter didici¬ 
mus gerere. Cives tu, quantum in te 
fuit, novo scelere vicisti; eos autem 
ego romanis artibus, virtute, opere, 
armis, sicut Vejos, vincam*. 

MflGISTRUITI PRODITOREM PUNIT 


Denudatum deinde eum, manibus 
post tergum illigatis, pueris tradidit 
reducendum Falerios, eisque virgas, 
quibus proditorem agerent in urbem 
verberantes, dedit. Ad quod spectacu¬ 
lum concursu populi facto, tanta mu¬ 
tatio animis est injecta, ut universa 
civitas, antea odio iraque efferata, 
pacem posceret a Romanis. 


Legati ad Camillum in castra, ot- 
que inde Romam ad senatum, profi¬ 
ciscuntur. Qui ita locuti sunt: «Patres 
conscripti, victoria cui nec deus nec 
homo quisquam invideat, victi a vo¬ 
bis et imperatore vestro, dedimus nos 
vobis. Vos fidem in bello quam prae¬ 
sentem victoriam maluistis; nos, fide 
provocati, victoriam ultro detulimus. 
Sub dicione vestro sumus*. 


Camillo et ob hostibus et a civi¬ 
bus gratiae actae sunt. Faliscis in 
stipendium militum ejus anni, ut po¬ 
pulus romanus tributo vacaret, pecu¬ 
nia est imperata. Pace dota, exercitus 
Romam reductus est. 


Camillus, meliore multo laude 
quam cum triumphantem per urbem 
vexerant equi albi insignis, justitia 
fideque hostibus victis Romam rediit. 
Senatus votum sine mora explevit 
crateramque auream donum Apollini 
longa una nave per legatos Delphos 
tulit. 

Alumnus quidam fatuus peri¬ 
cula scholastica adiit cum asino. 
Animal ligavit et in periculorum 
conclave ingressus est. 

Cum autem a judicibus •ap¬ 
tum * audivit , suae neglegentiae 
conscius, dixit: 

r 

— Aliquidne ut meum probetis 
asinum obstat? 

— Ignosce, puer, nam unum 

fantum quotannis probamus. 

. J. A M. GOmez 

i 


; AD SALTUM EQUI 


LON 

PER 

CAX 

BRE 

PER 

VE 

EM 

TER 

PRAE 

GUM 

TA; 

Fi 

ET 

EX 

I 

PLA 

EST 

CEP 

EF 


Dux communi9tarum Mao* 
Tse-Tung hoc misit telegramma 
N. Khrushev: 

Mao: 'Summa laboramus e- 
gestate ac rerum inopia; cibo¬ 
rum copiam nobis cura mitten* 
dam. 


Pueri ingenium et pietas 

Pater nuptias filii fecit eique totam rem 
familiarem dedit; pater cum filio ejusque uxore 
vitam agebat. 

Anno interjecto ex matrimonio, puer natus 
est qui robustus firmusque crescebat. 

Multos post annos, avus octoginta annos 
natus, laborare nequibat; nurus vero virum assi¬ 
duis obtundebat precibus ut onus illud domo 
ejiceret. 

Vir tandem pertaesus adiit avum, eique 
dixit: 

— I, pater, jam te duodecim annos aluimus. 
I quo velis, non enim domi nostrae amplius ma¬ 
nere potes. 

— Noli me, fili mi, domo expellere; nemo 
me aegrum fessumque aetate domum suam ex¬ 
cipiet; neque enim multo tempore vivam; oro te 
mihi des saltem saccum straminis ut dormiam 
in stabulo. 

—Minime, pater, uxor mea non vult. 

—Vale, fili mi, quoniam tu hoc vis, proficis¬ 
car; sed da mihi saltem stragulum ut tegam cor¬ 
pus meum. 

Vir vocat filium: 

—Vade in cubiculum et da avo tuo lodi¬ 
cem. 


Khrushev: Cinctoria (cinto) 
arctius cingite! 

Mao: Cinctoria nobis mitte! 

J Riedel, C. M. P. 
Rosarii, in Argentlna. 


CLEMENTIA CAESARIS. - 

Caesar mitissimus et clementissimus in 
hostes erat et in eos qui illum offende¬ 
rant. Saepe hostibus victis omnia arma 
tradebat nec pretium efflagitabat nec ut in 
exercitu suo depugnarent cogebat; depre¬ 
hendebat ab en duces pompejanos quibus 
ipse libertatem donabat. 


Puer accepit maximam lcdicem eamque di¬ 
videbat... 

—Quid facis, fili; cedo totam lodicem avo. 

—Minime, pater; aliam partem servabo 
quam tibi dem cum natu grandis sim, et te 
domo ejiciam. 

Quae cum pater audiisset avum, qui 
jam proficiscebatur, vocavit eumque ite¬ 
rum domo excepit et dominum praediorum 
suorum constituit. 


P. Bor£s 





PORTA IN DOMUM 

TRIANGULUS MAGICUS 


Hereditas fabulosa porta in domum 

Architectus. — Ferrlvla domum tuam 
Hirris Scoweler, arcae nummariae lo- transibit: haec est ratio quare ur- 

ricatae conditor noctu in officina solus k ,s vlac mutentur. 

i „ . . ^ . Rusticus. — Quotiens Igitur portam 

manebat novissimum temptans pessulum. . , , 6 r 

r r aperire debeor 

Ut opes videre posset, in arcam sese Harris P Bor , Si Phil alumnus , 

intulit. Summo autem correptus est stupo. CeUonat. 
re cum clausam post se, nulla alia potitus 

clavi, fanuam animadvertit. TRIANGULUS MAGICUS 

Cito, summo perterritus casu, obstu- _ 

puit. Nulla ei erat spes ut socii auxilio I 

venirent, cum nemo in officina litteras per- ■■■ — -—— — —— — 

nosceret quibus arca aperiri posset. 

Quae cum vidisset, vero animi fervore j - ” 

Deo preces adhibuit. _ 

Ac... paulo post in arcae porta mini¬ 
mum sibi visus est audire stridorem. In 

pessulum oculos infixit, miratus quod cla- __ 

vis adunca portam statim aperiret. Harris 
lanternam in hominem ante se stantem i—' 

adrexit. Italiae regio 

Tunc vero quanta afficeretur laetitia Frlarnl^FlIius 

videres cum latronem Spe-Koats ad se ve- ~ 

* v.ausa 

nientem conspexisset. Pronomen 

Silentium continuo fit. Postea ex la- Praepositio 

trone Harris qua de causa suam officinam ~~~~ 

tam praebenti momento inviseret, quaesivit. 

Certiorem quidam me fecit, inquit Spe-Koats, ex speculatoribus te arcam 
loricatam confecisse et ut monstrarem nihil esse mihi invulnerabile, tuam 
visere officinam constitui cum novam et ego confecissem elavem aduncam 
quae tibi, in arca clauso, portam aperiret. 

Quibus Harris auditis maxime miratus, ut auxilium latroni rependeret, 
innumera obtulit doliaria; 

— Accipe, inquit, ob tantum beneficium. 

Latro autem clavi adunca elatus, mercedem recusavit. 

Celsonae. Joachimus Bonmati, C. M. F. 


Italiae regio 
Priami Filius 
Incendis 


v.ausa 


Pronomen 

Praepositio 



Rebus in angustis facile est contemnere vitam; 

Fortiter ille facit, qui miser esse potest. (Martialis) 

DEAMBULATIO 


Heri in montem, ut viderem silvam 
quae a multis animalibus habitabatur, 
commisi me viae. 

Equo strato et mantica accepta, do¬ 
mo exivi. Pri mum tolutim, postea incita¬ 
to cursu in silvam perveni. 

Equus, qui defessus erat, in terram 
se projecit ut quiesceret. 

Pini, quae resinam generant, parvae 
erant. Augusta frons silvae viriditatem 
tribuebat. Herba autem frigida, ab ovi¬ 
bus mansuetis, quae a parvo et veloci 
pastore custodiebantur, devorabatur. 

Canis vero animum allexit quia aut 
discurrebat aut aliquando in terra re¬ 
cumbebat aut ad sitim temperandam ad 
rivi ripam accedebat ut frigidam rivi 
aquam lamberet. 

Pastor cum me vidisset, salutem mihi 
dixit et diu de ovibus et aliis rebus lo¬ 
cuti sumus. 

Cum edendi tempus advenisset invi¬ 
tavi eum ad edendum mecum et cum e 
mantica panis offam et alios cibos ex¬ 
traxissem, magna comitate cibum sump¬ 
simus. 

Postea, ovibus inclusis, quia exustus 
grex aestuabat, cum pastore in silvam 
intravimus, ubi primum corvorum agmen 
vidimus qui in fagorum et betullarum ra¬ 
mis quiescebant. Postea veterem carbo¬ 
narium vidimus qui carbonem faciebat 
et custodem silvestrem qui sclopetum in 
transversum ferebat. Antecenio sumpto, 
magnus aper veloci cursu circa nos ino¬ 
pinato transivit, at, ubi nos vidit, voluit 
fugere sed custodis silvestris sclopeto 
necatus est. 

Vesperascente sole in ovile ivimus, 
ubi equum reliqueram; gratiisque pasto¬ 
ri et custodi silvestri actis, incitato cursu 
in urbem perveni. 

Cum pervenissem, ad lavationem 


FACETIAE 

— Heus, adulescens!, hic petasus non est 
meus. Quis asinus meum secum tulit? 

—Nescio, domine; cum vero secum acceperit, 
id plane significat Ipsummet caput tui 
valde simile habere. 



— Progedlar, frigida quam plurima 
vobis parabo. 


pluvialem ivi ut abluerem corpus; cena 
sumpta et precibus Deo fusis, corpus 
lecto imposui. 

Jos. X. Lar rea, A. M . 55. CC. 
A rtaxone. 


B O H R 

Viri rerum scientificarum periti ut structuram 
atomi explicarent haud paucas theorias a Dalton 
(a. 1808) proposuerunt usque ad nostram aeta¬ 
tem. Historia atomi clarissimis nominibus sig¬ 
natur inter quos: Dalton, Thomson, Ruther- 
ford, Bohr. 

Theoria a Rutherford proposita quamvis prae¬ 
cipua fuerit et progressum significaverit maxi¬ 
mum, contrariam tamen esse in nonnullis rebus 
constat, cum consentire regulis electromagneticis 
non possit. Hanc ob causam Niels Bohr, qui so¬ 
cius laboris erat Rutherford in Universitate Stu¬ 
diorum Mancumiana, ut theoriam atomicam socii 
emendaret, tria postulavit quae licet a veteribus 
legibus electromagnetismi absint, progressionem 
tamen maximam his rebus tribuerunt. 

Quidam tamen sunt qui inter recentiores phi¬ 
losophos dicant Bohr postulata historiae mandan¬ 
da esse cum nostri temporis nota careant. Hoc 
quidem certum non est; licet enim tplanetarum 
systemata » simplici modo proposita admittenda 

Aliqua de "Otto" et "Fritzio" SOLUTIONES 


«Ottus» pulcherrimam atque crassissi¬ 
mam emit vaccam. Cumque quodam die 
casu,Ottum «Fritzius* offendisset quaesis- 
serque ab eo quid veri illa in ultimas usque 
plagas fama pervagata haberet: 

— Mehercule, inquit, nihil novum... 

-Immo, et gaudio perfundi videris!... 

—Cave, non sine lacrimis dico, cave 
credas: quamvis enim vaccae optimi mores, 
est tamen labor durissimus mihi ubera ex¬ 
siccanti. Itaque .. 

—Itane? bone Otte; veni, amabo, me* 
cum domum, et tibi, quo magna commo¬ 
ditate mulgere valeas, pulchrum tradam 
subsellium. 

Quindecim diebus interpositis, iterum 
Ottum Fritzius offendit: 

—Quo pacto, inquit, vacca sese tibi 
gerit? 

— O Fritze desideratissime; horrendum, 
non ferendum! Sudoris guttulae meas ri* 
gant «c madefaciunt genas, cum, illam am- 
plectens, oro atque obsecro ut in subsellio 
sedeat... 

A. Duato. 

In Seminario Comillensi alumnus . 


(Cfr. Pal. Lat. n 0 173, pp. 58, 62, 64 
et «Pal. Adul. n.® 25, pp. 6, 10, 12) 

Triangulus magicus: Maris 

Ages 

Res 

Is 

S 

Aenigmata: 

1. Medicus sum, et omnes linguam 
promunt. 

2. Quia non possunt domi intra cu- 
linas strui. 

3. Ut in ipsum carcerem ingressus 
sis. 

4. Duae verberationes. 

5. Abditione. 

6. Mori ante morbum. 

7. Quidam vivens. 

Pecten: 1 . Homo; 2. Mens; 3. Ruis; 
4. Suis. Et totum: HOMERUS. 

Verba quae in picturis vidisti, haec sunt: 

Sol-anus; te-stamen tum, 
post*u mus; ante pil-anus; in-s ignis; 
apertus. 

Ubi bene, ibi patria. 

(Aristophanes) 


non sint, tamen haec explicatio utilis¬ 
sima est quo facilius distributio par¬ 
ticularum elementalium in atomo in¬ 
tellegatur. 

Sed neque labor scienttficus Bohr 
hac tantum explicatione finitus est. 
Alias enim quaestiones Bohr pertrac¬ 
tavit quae certas stabilesque esse vi¬ 
dentur. 

Ae. Pascual. C M. F. 



Id tibi prorsus asserebam stomacht cruditate mortuum 


Celsonae. 


esse... 

2 

3 

4 

5 

6 

7 

8 

9 

10 
11 

fn transversum. — l, Consonans; 2, Sta* 
clm; 3, Supra; 4, Levis; 5, Elephas Lucaniae 
quem Romani vocabant bovem. Invisus; 6, 
Segetes. Romanorum antiquorum deus (ge¬ 
net.); 8. Incunabula. Filii Loth nomen; 8, 
Habeant odium; 9. Cacumen montis Pyrinael 
hlspanici (genet.); 10, Vade; 11, Vocalis. 

Ad perpendiculum. — l, Consonans; 2, 
Humor lacteus; 3, Inter se; 4, Urbs maritima 
Hyrcaniae; 5, Rex Numidiae. Ferrea. 6, Eripi. 
Piscis nullo spinae acumine nocen9; 7, Dulcis 
pepo. Tener (dativus); 9, Nomen regis Scy* 



thiae (litteris versis); 10, Praepositio; 11, Pro 
ficiscere. 

Aloisius GABciA et Jacobus M. a VilA 
Barbastri. 

PHYSICAE PERICULUM 

—Quid est thermometrum? 

—Thermometrum est... canalis uno 
foramine constans. 

— Uno foramine? Minime gentium! 
—Ah! duobus, duobus foraminibus. 

— Minime gentium omnium! 

—...Jam in saniorem mentem revo¬ 
cor: tribus, tribus foraminibus! 

— ( ! ! ! ! ! ! ! ! ) 

—Utique: potest quidem pluribus 
constare foraminibus, ad sonum 
apte emittendum... 

—Tandem intellego! Quod tu descri¬ 
bere intendis est Fistula; videamus 
an sonum reddat! 

DE RE CHIMICA 

— Cum aqua fit gelu, quid immuta¬ 

tur? 

— Pretium. 

